
INLEIDEND 


DIE  WÊRELD  RONDOM  DIE  GEMEENTE 

Op  1 November  1 952  is  die  gemeente  Pretoria-Oos  van  die  gemeente  Pretoria  afgestig.  Dit  was  toe 
die  sewende  gemeente  in  Pretoria  en  dui  daarop  dat  in  daardie  jare  die  ekonomiese  vooruitgang  van 
die  land  besig  was  om  aan  die  gang  te  kom.  Die  oorlogjare  van  1939  - 1945  het  'n  vinnige  groei  in  die 
fabriek-  en  nywerheidsektor  meegebring  want  die  land  moes  in  baie  opsigte  meer  selfversorgend  raak.  Die 
opbou  en  groei  het  in  'n  sekere  sin  die  einde  van  'n  koloniale  afhanklikheid  meegebring  waar  Suid-Afrika  die 
grondstowwe  uitgevoer  het  na  die  fabrieke  van  "moeder  Engeland"  om  dan  weer  vandaar  die 
fabrieksprodukte  terug  in  te  voer.  Inderdaad  was  dit  Suid-Afrika  se  groot  taak  vanaf  1 902  om  'n  positiewe 
bydrae  te  maak  tot  die  welvaart  van  Engeland.  Maar  na  die  oorlog  van  1939  - 1945  het  dit  heeltemal 
verander.  Dit  ook  omdat  daar  vanaf  1 948  'n  regering  aan  bewind  was  wat  vir  die  eerste  maal  na  die  Engelse 
Oorlog  van  1 899- 1 902,  die  rykdomme  van  Suid-Afrika  ook  tot  voordeel  van  almal  in  die  land  aangewend 
het.  Dit  het  meegebring  dat  daar  'n  ekonomiese  en  welvaartsgroeifase  ontstaan  het  wat  'n  golf  van 
voorspoed  oor  die  land  gestoot  het.  Werkloosheid,  swaarkry  armoede  en  benadeling,  al  die  ellendes  wat 
die  Afrikaner  van  1 902  af  geteister  het,  het  iets  van  die  verlede  geword.  Vir  die  eerste  keer  in  die  20ste  eeu 
kon  die  Afrikaner  weer  aanspraak  maak  op  sy  erfdeel  wat  hy  vyftigjaar  vroeër  aan  die  imperiale  oormag  van 
Engeland  moes  afgee,  kon  hy  weer  sy  kop  optel  in  sy  eie  land.  Die  vyftigerjare  het  egter  sy  eie  probleme  na 
vore  gebring.  Een  daarvan  was  die  vraag  na  'n  volkerebeleid,  'n  antwoord  op  die  vraag  of  die  Afrikaner  langs 
of  deurmekaar  met  die  swart  volke  van  Suid-Afrika  wou  woon.  Die  vraag  het  'n  nuwe  dringendheid  gekry 
vanweë  die  industrialisasie  van  die  land.  A1  die  nuwe  fabrieke,  nywerhede  en  besighede  wat  opgeskiet  het, 
het  'n  vraag  na  arbeid  geskep.  Saam  met  die  myne  het  dit  tallose  swart  arbeiders  in  die  ekonomie  ingesuig. 
Hierkan  gelet  wordop  diemeningwat  ds  Johannes  Dreyer,  redakteurvanDieHeryorwer,  in  1952  gestel  het: 
"Die  rasseprobleem  in  Suid-Afrika  is  ons  grootste  en  moeilikste  probleem.  Deur  die  ontwakende 
nasionalisme  van  die  nie-blanke  volke  van  Afrika  en  Asië  het  dit  'n  wêreldprobleem  geword.  Die 
toekoms  van  Suid-Afrika,  sowel  as  van  Afrika  as  'n  geheel,  is  nou  verbind  aan  die  verhouding  tussen 
Blank  en  Nie-Blank  en  die  oplossing,  al  dan  nie,  van  die  rasseprobleem.  Hierdie  probleem  het 
geleidelik  een  van  so  'n  omvattende  betekenis  geword,  dat  geen  Suid-Afrikaner  hom  daaromtrent 
afsydig  kan  hou  nie  en  geen  kerk  hom  daarvan  kan  terugtrek  en  dit  aan  ander  oorlaat  nie. . . " 

Die  probieem  het  in  1948  meegebring  dat  die  Nasionale  Party  onder  die  leiding  van  Dr  DE  Malan  die 
verkiesing  gewen  het  met  die  belofte  dat  hulle  apartheid  as  beleid  sou  deurvoer.  Dit  was  die  beleid  van 
skeiding  en  aparte  ontwikkeling  van  blank  en  nie-blank.  Oor  die  saak  het  ds  AJG  Oosthuizen,  die  wyse 
Kerkvader  uit  daardie  tyd,  geskrywe  (1950): 

"Daar  is  dus  net  een  oplossing  wat  'n  blywende  en  regverdige  oplossing  sal  wees,  en  dit  is  om  die  land  te 
verdeel  in  'n  blanke  staat  en  verskeie  nie-blanke  en  kleurlingstate.  ...hierdie  oplossing  (is)  nie 
dieselfde  as  wat  onder  apartheid  verstaan  word  nie  ...  maar  dit  is  dieselfde  as  wat  ons  vaders  onder 
segregasie  verstaan  het.  Nie  aparte  woonbuurtes  maar  nog  in  een  staatsverband  nie,  maar  aparte  state 
naas mekaar ..." 

Hierdie  problematiek  het  die  politieke  debat  en  die  politiek  as  sodanig  die  res  van  die  eeu  oorheers.  Die 
regeringsbeleid  van  die  langs-mekaar-bestaan  van  volke  en  hulle  afsonderlike  ontwikkeling  is  tot  aan  die 
einde  van  die  sestigerjare  gevoer.  Van  die  sewentigerjare  af  is  die  beleid  stuk  vir  stuk  deur  die  Nasionale 
Party  afgeskaf  of  laat  vaar.  Dit  het  gelei  tot  die  aanvaarding  van  swart,  kommunistiese 
meerderheidsregering  in  1994.  Van  vroeg  af  is  in  die  propaganda  teen  die  beleid  alle  klem  gelê  op  die 
skeidingsaspek  van  die  beleid  wat,  op  die  keper  beskou,  die  mindere  deel  van  die  beleid  was.  Die 

belangrike  faset  van  die  beleid,  die  eiesoortige  ontwikkeling  en  ophejjing  van  elke  swart  volk,  is  volledig 
verswyg.  So  word  gerieflik  vergeet  dat  die  swart  volke  van  Suid- Afrika  hulle  huidige  peil  van  ontwikkeling 
op  die  meeste  lewensterreine  grootliks  te  danke  het  aan  die  beleid  van  dr  DF  Malan,  adv JG  Strijdom  en  dr 
HF  Verwoerd.  Groot  bydraes  en  opofferings  is  deur  die  Afrikaner  gemaak  om  dit  alles  moontlik  te  maak. 
Dit  het  egter  geen  spanning  in  die  gemeenskap  veroorsaak  nie,  want  deur  harde  werk,  goeie  beplanning 
en  uitnemende  staatsbestuur  het  Suid-Afrika  so  iets  geword  soos  die  gans  wat  goue  eiers  lê,  'n  begeerlike 
buit  vir  die  wat  nie  kan  of  wil  werk  nie. 

DIE  KERK IN  HIERDIE  WÊRELD 

/\  1 hierdie  gebeure  rondom  die  gemeente  het  oënskynlik  nie  die  lewe  van  die  gemeente  beroer  nie. 
JL  \Jdier  en  daar  is  in  die  notules  van  die  Kerkraadsvergaderings  verwysings  na  gebeure  in  die  openbare 
lewe.  Daardie  debats-  en  knelpunte  het  egter  nooit  op  die  gemeentelike  agenda  verskyn  nie.  Of  die  sake 
in  die  prediking  aangeraak  is,  kon  ook  nie  meer  vasgestel  word  nie.  Dit  is  egter  onwaarskynlik  want  in 
daardie  tyd  was  die  opvatting  nog  algemeen  dat  vanaf  die  kansel  die  Evangelie  van  die  gekruisigde  en 
opgestane  Here,  Jesus  die  Ghristus,  verkondig  moet  word  en  nie  iets  anders  nie.  Dit  was  die  groot 
Hervormer,  Martin  Luther,  wat  in  1532  in  sy  lesing  oor  Psalm  51  die  opmerking  gemaak  het  dat  die 
werklike  onderwerp  van  die  teologie  die  sondaar-mens  is  wat  skuldig  voor  God  staan  en  die 
regverdigende  God  en  Verlosser  van  hierdie  sondaar.  Wat  buite  hierdie  saak  in  die  teologie  nagevors, 
bespreek  en  voorgehou  word  is  dwaalleer  en  gif' 

'n  Ander  saak  wat  in  die  vyftiger  en  sestigerjare  na  vore  gekom  het,  was  die  erkenning  dat  die  hegte 
verhouding  met  Nederland  en  vandaar  met  Europa,  radikaal  verander  het.  In  opvolging  van  die  beleid 
van  president  SJP  Kruger  in  die  ou  ZAR,  het  ons  kerk  teologies,  kerklik  en  kultureel  steeds  'n  aansluiting 
by  Nederland  gesoek  en  gevind.  Veral  prof SP  Engelbrecht  het  hoë  waarde  aan  daardie  verbintenis  geheg 
en  dit  het  in  1952  met  die  driehonderdjarige  herdenking  van  die  volk-en  kerkplanting  deur  Jan  van 
Riebeeck,  vir  oulaas  opgevlam.  Dit  het  egter  nie  duursaamheid  gehad  nie  want,  ten  opsigte  van  die 
teologiese  verbintenis,  is  geoordeel  dat  ons  welkom  is  om  aan  die  teologiese  debat  in  Nederland  deel  te 
neem.  Vanuit  Nederland,  op  enkele  uitsonderings  na,  is  daar  egter  geen  pogings  aangewend  om  saam  met 
ons  te  dink  en  te  werk  aan  ons  probleme  nie.  So  het  die  vraag  ontstaan:  wil  ons  in  ons  kerk  self  op  'n 
verantwoordelike  wyse  voortgaan  met  die  beoefening  van  die  Bybels-reformatoriese  teologie,  of  wil  ons 
volgsaam  aan  die  leiband  van  die  Nederlandse  (Europese)  teologie  loop?  Daardie  vraag  is  veral  beduiwel 
omdat  in  Nederland  die  kerklike  leiding  aldaar  summier  ingeval  het  by  die  teologiese  denke  van  die 
Wêreldraad  van  Kerke,  'n  liggaam  wat  in  1948  gestig  is.  Daardie  liggaam  het,  vanweë  die  feit  dat  dit  'n 
skepping  was  van  veral  die  Engels-Amerikaanse  wêreld,  'n  sterk  sosialistiese  en  metodistiese  inslag  gehad. 
Dit  is  nogal  beklemtoon  deur  die  WRK  se  aanvaarding  en  propagering  van  die  social gospel,  sodat  die  WRK 
as  'n  soort  kerklike  "wêreld-verbeteraar"  gefunksioneerhet. 

Dit  het  baie  sterk  na  vore  gekom  in  die  vyftigerjare.  In  daardie  periode  het  die  party  van  Veldmaarskalk 
JG  Smuts  wat  in  1948  verslaan  is  en  veral  gedra  is  deur  die  geldmagnate  van  Johannesburg,  hulle  na 
Engeland  en  die  internasionale  gemeenskap  gewend  om  deur  middel  van  venynige  propaganda  te  probeer 
om  die  Nasionale  Party  uit  die  kussings  te  lig.  Daardie  poging  het  nie  geslaag  nie  maar  dit  het  wel  vir  baie 
jare  die  verhouding  van  ons  kerk  met  die  kerke  in  Nederland  en  elders  bemoeilik.  Dit  bly  egter  besonder 
interessant  om  die  weerklanke  van  daardie  stryd,  soos  dit  in  Die  Hervormer,  die  Hervormde  Teologiese  Studies  en 
die  argivalia  van  die  Kommissie  van  die  Algemene  Kerkvergadering  na  vore  kom,  weer  na  te  lees.  Uit  die 
aard  van  die  saak  het  hierdie  gebeurtenisse  ook  die  gemoedere  in  hierdie  gemeente  beroer  omdat  voor-  en 
teenstanders  van  botsende  standpunte,  lidmate  van  die  gemeente  was.  Tog  het  dit  nooit  die  groei  en 

vooruitgang  van  die  gemeente  belemmer  nie.  Wat  wel  gebeur  het,  is  dat  die  gemeente  voordeel  gehad  het 
van  die  intense  teologiese  debat  wat  in  ons  kerk  gevoer  is  en  wat  tog  daartoe  gelei  het  dat  geleidelik  die 
kontoere  van  eie  Hervormde  teologie,  gebou  op  die  fondamente  van  die  Bybel-reformatoriese  teologie, 
na  vore  gekom  het.  Geleidelik  is  hierdie  teologie  weer  verplaas  deur  'n  ander  siening  waar  die  geloof  'n 
wetenskap  geword  het  en  die  verband  wat  die  reformatore  gelê  het  tussen  Woord  en  Gees  verbreek  is. 
Wat  hier  aan  die  gebeur  was,  is  waarteen  Luther  gewaarsku  het  in  sy  laaste  preek  in  Wittenberg  na 
aanleiding  van  Rom.  12:3  toe  hy  gewaarsku  het:  "Die  duiwel  sal  die  lig  van  die  redelike  denke  aansteek  en 
julle  weg  lei  van  die  geloof".  Die  opvallende  is  dat  die  Bybel-reformatoriese  teologie  nou  se  dae  bekend 
staan  as  "ouderwetse  teologie"  en  dat  die  roep  al  sterker  word  om  'n  nuwe,  eie-tydse  belydenis  te 
formuleer.  Daar  is  'n  tendens  in  die  teologie  wat  al  meer  die  heerskappy  van  God  op  aarde,  die 
belangstelling  vir  die  wêreld  en  sy  probleme  beklemtoon  en  wat  met  behulp  van  Bybelse  gegewens 
ondersteuning  wil  bied  aan  menslike,  horisontale  strewes  na  sulke  lofwaardige  sake  soos  geregtigheid, 
vrede,  liefde  tussen  die  mense,  gelykheid  en  derglike  meer.  Kerk  en  teologie  word  nou  waardeer  as 
gegewenes  wat  daar  is  om  die  mens  ter  wille  te  wees.  Met  die  verbreking  van  die  band  tussen  Woord  en 
Gees  is  die  Woord  egter  besig  om  te  verstom  en  word  die  Gees  al  te  maklik  met  surrogate  vervang.  En 
omdat  die  sonde  nie  meer  bestaan  nie,  hoef  die  regverdiging  nie  meer  gepreek  te  word  nie!  Gelukkig  is 
dié  tendens  nog  nie  die  bepalende  rigting  in  ons  teologie  nie. 

So  het  in  die  vyftig  jaar  vanaf  1952  baie  dinge  in  en  rondom  die  gemeente  verander.  Die  merkwaardige  is 
dat  toe  die  Ghristelik-bepaalde  lewensorde  wat  in  1 652  deur  Jan  van  Riebeeck  hier  geplant  is,  in  1 994  laat 
vaar  is,  dit  in  die  kerke  nie  as  'n  verlies  of  skok  ervaar  is  nie.  Tog  het  die  verandering  van  die  lewensorde  'n 
hele  nuwe  leefwêreld  geskep  waar  die  Ghristelike  kultuur  en  lewenswyse  nie  meer  aanvaarbaar  geag  word 
nie.  Dit  maak  die  lewe  van  die  gemeente  in  die  wêreld  nie  makliker  nie. 

As  gekyk  word  na  die  formele  oorkondes  van  die  lewe  van  die  gemeente,  die  notules  van  die  Kerkraads-, 
gemeente-  en  ander  vergaderings,  dan  is  dit  opvallend  dat  die  gebeure  op  daardie  vlak  nie  teologies- 
godsdienstig  bekyk,  verwerk  of  beoordeel  is  nie.  In  'n  sekere  sin  is  dit  vreemd  omdat  die  nuwe  teologie 
juis  daarop  klem  lê.  Aan  die  ander  kant  is  dit  ook  moontlik  dat  geoordeel  is  dat  dit  aangeleenthede  is 
waaroor  'n  gemeente  hom  nie  moet  bekommer  nie. 

Dit  is  deur  hierdie  paar  opmerkings  duidelik  dat  die  pad  van  die  gemeente  gedurende  die  afgelope  vyftig 
jaar  nie  sonder  probleme  was  nie.  Die  probleme  of  uitdagings  het  vir  hierdie  gemeente  nie  in  die  eerste 
plek  op  die  stoflike  vlak  gelê  nie.  Maar  dit  is  ook  opvallend  dat  die  gemeente,  onder  die  wisselende 
omstandighede,  tog  op  koers  gebly  het.  Dit  was  moontlik  omdat  in  die  gemeente  reggeaarde 
Evangeliedienaars  die  Woord  van  God  reg  gepreek  het  sodat  die  gemeente  in  gehoorsaamheid  aan  God 
geleef  het. 

DIE  STIGTING  EN  DIE  EERSTE  JARE  VAN  DIE  GEMEENTE 
2.1  Die  voorgeskiedenis 

Die  stig  van  'n  Hervormde  gemeente  in  die  ooste  van 
Pretoria  het  'n  betreklike  lang  aanloop  gehad.  Die 
saak  kom  na  vore  nadat  ds  Simon  Vermooten  vroeg  in  1949 
'n  beroep  na  Pretoria-Noord  aangeneem  het.  Daarmee  is  'n 
bepaalde  episode  in  die  geskiedenis  van  die  gemeente 
Pretoriaafgesluit. 

Vroeg  in  Februarie  1 949  is  die  destydse  ds  ES  Mulder  van  die 
gemeente  Springs  na  Pretoria  beroep  en  het  hy  die  beroep 
aangeneem.  Met  sy  wye  kerklike  ervaring  en  rustige 
geaardheid  was  hy  die  ideale  man  om  die  leisels  oor  te  neem 
na  al  die  beroerings  wat  daar  in  die  gemeente  Pretoria  was. 

Hy  het  betreklik  gou  vasgestel  dat  die  gemeente  op  daardie 
stadium  soveel  lidmate  gehad  het  dat  dit  moeilik  sou  wees  vir 
een  predikant  om  so  'n  groot  stadsgemeente  na  behore  te 
bearbei. 

'n  Kommissie  van  Reorganisasie  is  daarop  aangewys  en  met 
die  Kerkraadsvergadering  van  8 November  1949  is  bevind 
dat 

".  . Jie  huidige  toestand  nie  langer  deur  die  Eerw  Kerkraad  gedoo^  kan  word  nie  aangesien  die  bearbeiding  van  ons  hele 
gemeente  deureen  predikant  nie  moontlik  is  nie. 

U Kommissie  beveel  derhalwe  aan  dat  die gemeente  so gou  moontlik  nog  'n  Herder  en  Leeraar  bykry. . . 

Dat  tegelykertyd  besluit  word  om  'n  deel  van  die  gemeente  as  'n  seljstandige  gemeente  aj  te  stig,  terwyl  een  van  die  twee 
predikante  dan  Herder  en  Leeraar  van  die  ajgestigte  gemeente  word. " 

Die  aanbeveling  is  aanvaar  en  daar  is  besluit  om  die  lidmate  wat  oos  van  Eastwoodstraat  en  Koningin 
Wilhelminalaan  woon,  in  'n  nuwe  gemeente  saam  te  vat.  Daarmee  is  'n  vroeëre  gedagte  wat  al  in  1947 
ontstaan  het  om  'n  "Studentekerk"  te  bou  op  die  terrein  van  die  destydse  Voortrekker  Tehuis,  laat  vaar. 
Tog  is  geoordeel  dat  die  toekomstige  predikant  van  die  nuwe  gemeente  in  die  besonder  sal  omsien  na  die 
studente.  Daarom  is  met  die  Kommissie  van  die  Algemene  Kerkvergadering  onderhandel  wat  toe  bereid 
was  om  die  standplaas  in  die  ooste  te  subsidieer.  Die  Kerkraad  het  die  afstigting  voorberei  deur  'n  tweede 
standplaas  te  skep  waarheen  ds  SPjJ  van  Rensburg  beroep  en  op  19  Maart  1950bevestig  is. 

Hierde  beplanning  en  die  manier  waarop  ds  Mulder  die  saak  aangepak  het,  het  meegebring  dat  die 
verdeeldhede  en  rusies  wat  deur  prof  AS  Geyser  vanaf  1947  aan  die  gang  gesit  is  om  ds  Simon  Vermooten 
as  predikant  van  Pretoria  te  verjaag,  nou  tot  'n  einde  gekom  het.  Danksy  ds  Mulder  se  positiewe  leiding 
het  almal  in  die  gemeente  weer  skouer  aan  die  wiel  gesit  en  saamgewerk  om  die  gemeente  op  te  bou.  Die 
gedagte  om  die  groot  gemeente  te  verdeel  het  die  meeste  lidmate  weer  betrokke  gekry  by  die  lewe  en  werk 
van  die  gemeente.  So  is  die  periode  van  rusies  afgesluit. 


ProJ.  ES  Mulder,  Die  Hervormer  Des  í95i 

Die  verdeling  van  die  gemeente  is  in  'n  hoë  mate 
noodsaaklik  gemaak  deur  die  posisie  van  die 
studente.  Omdat  feitlik  al  die  studente  afhanklik  was 
van  openbare  vervoer  om  die  godsdiensoefeninge  in 
die  kerkgebou  in  Du  Toitstraat  by  te  woon,  was  hulle 
betrokkenheid  by  die  gemeente  nie  altyd  so 
vanselfsprekend  nie. 

Dit  het  meegebring  dat  vanaf  1949  reëlmatig 
godsdiensoefeninge  deur  predikante  van  Pretoria  by 
die  Universiteit  gehou  is.  Hoewel  daar  byna  140 
studente  binne  die  grense  van  die  gemeente  gewoon 
het,  waarvan  76  universiteitstudente  was,  48  aan  die 
Normaalkollege  studeer  het  en  14  by  hulle  ouers 
gewoon  het,  is  die  dienste  by  die  Universiteit  maar 
swak  bygewoon.  Diaken  ST  Prins  se  verklaring  was 
dat  die  studente  liewer  die  godsdiensoefeninge  in  die 
kerkgebou  bygewoon  het. 

Dit  was  dus  duidelik  dat  die  oplossing  van  die 
probleem  gesoek  moes  word  in  die  rigting  van  'n 
studentegemeente.  Daarvoor  was  daar  egter  nie 
voldoende  studente  nie.  Die  studente  sou  egter  'n  belangrike  komponent  van  so  'n  gemeente  se  lidmatetal 
uitmaak. 

Geleidelik  het  dit  so  duidelik  geword  dat  die  gemeente  in  die  ooste  meer  as  'n  studentegemeente  sal  moet 
wees.  So  gebeur  dit  dat  'n  nuwe  ooreenkoms  met  die  Kommissie  van  die  Algemene  Kerkvergadering 
gesluit  is  wat  kortliks  uit  die  volgende  bestaan  het: 

1 Die  Kerkraad  sal  in  die  ooste  'n  gemeentelike  kerkgebou  oprig  en  daarvoor  'n  stuk  grond 
van  die  direksie  van  VoortrekkerTehuis  aankoop. 

2 Die  kerkgebou  sal  gefinansierworddeur 'n  verbandlening  wat  die  Kerkraad  sluit,  en 

3 Die  Kommissie  sal  'n  subsidie  aan  die  gemeente  betaal  om  die  bearbeiding  van  die 
studente  moontlik  te  maak,  terwyl  die  Kerkraad  of  sy  opvolgers  die  verantwoordelikheid 
aanvaar  vir  die  studente-bearbeiding. 

Die  hele  aangeleentheid  is  finaal  beklink  op  'n  vergadering  van  8 Desember  1950.  Die  Kerkraad  het 
dadelik  aan  die  argitek,  Hendrik  Vermooten,  opdrag  gegee  om  die  doelmatige  kerkgebou  te  ontwerp. 
Daarby  het  die  Kerkraad  in  beginsel  die  gemeente  Pretoria  in  drie  verdeel  nl  die  sentrale  deel,  die  oostelike 
en  suidelike  deel,  dws  Lyttleton  en  die  Spoorwegterrein.  Vir  elkeen  van  die  drie  areas  is  'n  eie  boufonds 
opgerig.  Daarby  word  in  Julie  1 95 1 aanvaar  dat  die  drie  gebiede  elk  'n  selfstandige  standplaas  moet  word 
wat  tot  selfstandige  gemeentes,  in  die  geval  van  die  oostelike  en  suidelike  areas,  moet  groei.  Die  derde 
standplaas  is  toe  in  Augustus  1 95 1 geskep  en  in  September  1951  is  ds  PM  Smith  na  dié  werkkring  beroep. 
Die  1874  lidmate  van  die  gemeente  is  toe  verdeel  in  die  oostelike  werkkring  van  ds  ES  Mulder  met  586 

lidmate  en  die  ongeveer  140  studente,  die  sentrale  area  met  ds  SPJJ  van  Rensburg  met  678  lidmate  en  die 
suidelike  gebied  met  ds  PM  Smith  en  610  lidmate.  So  is  die  ou  gemeente,  ter  wille  van  effektiewe 
bediening,  in  drie  werkkringe  verdeel.  Betreklik  gou  het  die  werkkringe  selfstandige  gemeentes  geword. 
Die  gebruik  om  een-predikant-gemeentes  te  vorm  met  'n  ouderling  en  diaken  vir  elke  10-12  gesinne  wat 
in  'n  wyk  gegroepeer  is,  is  tipies  van  oris  kerk.  Oor  die  algemeen  verkies  die  gelowiges  in  ons  kerk  nie 
mega-gemeentes  met  'n  veelvoud  van  predikante  nie.  Dit  is  anders  as  die  reformatoriese  tradisie  waar  daar 
slegs  een  gemeente  onder  leiding  van  een  Kerkraadsvergadering  per  stad  of  dorp  was.  Die  bearbeiding  is 
dan  gedoen  deur  'n  veelheid  van  predikante  aan  wie  elkeen  'n  bepaalde  wykgemeente  toegewys  is.  Die 
direkte  en  persoonlike  skakeling  tussen  predikant  en  lidmate  is  hierdeur  nogal  belemmer  omdat  die 
predikantswyke  so  groot  was.  In  baie  gevalle  moes  'n  predikant  met  twee  of  drie  ouderlinge  'n 
wyksgemeente  van  sesduisend  of  meer  lidmate  hanteer.  Dit  het  in  Nederland,  na  die  oorlog  van  1 939  - 
1945,  toe  die  sosialistiese  ideologie  so  oorheersend  was,  meegebring  dat  die  kerk  sy  aansien  en  sentrale 
posisie  in  die  samelewing  verloor  het.  Ook  vanweë  die  verkondiging  van  ketterye  en  die  aanvaarding  van 
sosialistiese  praktyke  het  die  Nederlandse  Hervormde  Kerk,  vroeër  die  algemene  volkskerk,  afgeskaal  tot 
'n  randverskynsel  van  die  gemeenskap.  Die  hoop  bestaan  dat  in  ons  kerk  waar  die  lidmate  sowel  as  die 
ampsdraers  so  duidelik  betrokke  is  by  die  wel  en  wee  van  die  gemeente,  dit  nie  sal  gebeur  nie. 

In  ieder  geval,  nadat  die  gemeente  Pretoria  in  drie  predikantswerkkringe  verdeel  het,  het  die  oos- 
gemeente  die  voorreg  gehad  om  al  op  10  November  1951  die  hoeksteen  te  lê  van  die  kerkgebou  wat  in 
Lynnwoodweg,  op  die  grond  wat  van  Voortrekker  Tehuis  gekoop  is,  opgerig  sou  word.  Die 
hoeksteenlegging  is  waargeneem  deur  ds  ES  Mulder,  oudl  HM  Siglê,  die  bou-aannemer  en  diak  Hendrik 
Vermooten,  die  argitek.  Die  hoeksteen  self  was  'n  skenking  van  die  egpaar  BJ  Vermooten. 

Die  bouwerk  het  besonder  goed  gevorder  sodat  op  Saterdag  7 Junie  1952  die  nuwe  kerk  in  gebruik 


geneem  kon  word.  Die  volgende  relaas  van  die  verrigtinge  het  in  Die Hervormer verskyn: 

"Kort  voor  drie-uur  die  middag  het  die  skare  voor  die  kerk  byeengekom,  waar  die  aanwesiges  verwelkom  is 
deur  ds  Mulder.  Hy  het  die  samewerking  geloof  wat  bestaan  het  tussen  die  Boukommissie,  die  argitek  en 
die  boumeester.  Die  kerkgebou  is  begin  op  die  8ste  Oktober,  toe  die  eerste  sooi  omgekeer  is.  Op  10 
Novemberis  die  hoeksteen  gelê,  danksy  die  snel  vordering  kan  die  gebou  op  7 Junie,  slegs  sewe  maande 
daarna,  ingewy  word.  Die  argitek,  dia.  Hendrik  Vermooten,  het  sy  dank  teenoor  die  Kerkraad  uitgespreek 
vir  die  opdrag  om  die  kerk  te  ontwerp  en  dat  die  uitvoering  aan  hom  toevertrou  is.  Ouderling  Siglé,  die 
boumeester,  het  sy  dankbaarheid  uitgespreek  dat  die  werk  onder  die  seënende  hand  van  die  Heer  so 
voorspoedig  gedoen  kon  word.  Na  die  oopsluiting  van  die  deure  deur  Mev.  Mulder  het  die  gemeente  vir 
die  eerste  keer  die  Godshuis  binnegegaan  onder  die  sing  van  Psalm  1 00.  Ouderling  Keuter  het  die  Bybel 
en  'n  spesiaal  gebonde  Kanselbybel  met  Psalm  en  Gesangboek,  geskenk  deur  mev  S Engel,  op  die 
preekstoel  geplaas  en  hierna  het  prof  B Gemser,  'n  skitterende  feesrede  uitgespreek  na  aanleiding  van 
Psalm93;5:  Heiligheidpasbyuhuis,  Here,  tot  in  lengte  van  dae. 

Na  die  feesrede  is  die  gelukwense  oorgebring  van  verskillende  liggame.  Ds  A Oosthuizen  het  gespreek 
uit  naam  van  die  Kommissie  van  die  Algemene  Kerkvergadering,  ds  Thomas  F Dreyer  namens  die  Ring  van 
Pretoria,  die  Rektor  van  die  Universiteit,  prof  Rautenbach,  die  dekaan  van  die  Teologiese  Fakulteit,  prof 
SP  Engelbrecht,  dr  Ben  Marais  namens  die  NH  of  G Kerk,  terwyl  oud  Bingle  gepraat  het  uit  naam  van  die 
Geref.  Kerk.  Die  gelukwense  van  die  studentegemeenskap  wat  ook  gebruik  maak  van  die  kerk,  is 
oorgebring  deur  Teol.  Student  JBj  van  Rensburg,  die  Voorsitter  van  die  Teol.  Vereniging  Van  der  Hoff  en 
tewens  voorsittervan  die  Huiskomitee  van  Voortrekkertehuis. 

By  monde  van  oudl.  prof  Oberholzer  het  die  Kerkraad  sy  dank  betuig  aan  almal  wat  opgetree  het  die 
middag,  en  aan  al  die  wat  bygedra  het  tot  die  totstandkoming  van  die  kerkgebou. 

Na  die  verrigtinge  het  die  Pretoria-Oos  afdeling  van  die  NHSV  gesorg  vir  verversings  aan  die 
aanwesiges." 

Op  Vrydagaand  19  September  1952  is  die  orrel  ingewy  met  'n  besondere  program.  Daarmee  was  die 
ingebruikneem  van  die  kerkgebou  voltooi  en  kon  die  oostelike  afdeling  daaraan  begin  dink  om  af  te  stig. 
Hierdie  kerkgebou  is  dus  opgerig  as  'n  tuiste  vir  die  Hervormers  in  die  ooste  van  die  stad  en  het,  uit  die 
aard  van  die  saak,  ook  'n  tuiste  aan  die  Hervormde  studente  gebied.  Dit  was  eers  later  wat  die  kerkgebou  'n 
Studentekerk  geword  het.  Na  die  inwyding  en  ingebruikneming  van  die  kerkgebou  was  die  volgende  stap  die 
afstigting  van  die  gemeente. 

2.2  Die  afstigting  van  die  gemeente 

Vroeg  in  1952  is  'n  buitengewone  komitee  vir  die  gemeente  Pretoria  aangestel  wat  die  saak  van  'n 
afstigting  na  die  ooste  van  Pretoria  moes  ondersoek.  Hierdie  komitee  het  op  24  April  1952 
aanbeveel:  ".  Jat  'n  nuwe gemeente  in  die  oostelike  wyke gestig  word  by ^eleentheid  van  die  inwyding  van  die  nuwe  kerk^ehou 
aan  Lynnwood,  HiUcrest...".  Verder  is  aanbeveel  dat  die  nuwe  gemeente  die  aanspreeklikheid  vir  die  terrein  en 
diekerkgebou  oorneem.  Dit  wil  sê  £2  000,  die  verbandskuld  van  £l  5 000  en  die  uitstaande  verpligtingvan 
die  Boufonds,  nl  £2  000.  Dit  is  'n  totale  bedrag  van  £l9  000. 

Hoewel  dit  nie  so  maklik  is  om  die  koopkrag  van  daardie  bedrag  in  vandag  se  geld  te  bereken  nie,  kan  gesê 
word  dat  die  skuldlas  wat  die  ongeveer  530  lidmate  aanvaar  het,  so  iets  soos  Rl,9  miljoen  in  ons  huidige 
geldwaarde  was.  'n  Ligpunt  in  die  geheel  was  dat  die  bestaande  pastorie  in  Burnsstraat,  Golbyn,  vry  van 

verbandskuld  aan  die  Oos-gemeente  geskenk  sou  word. 

Daarby  het  Pretoria-gemeente  onderneem  om  agt  jaarlikse  betalings  van  £600  (totaal  £4  800)  aan 
Pretoria-Oos  te  maak,  met  die  eerste  betaling  op  3 1 Maart  1953.  Verder  is  'n  reëling  ten  opsigte  van  die 
motorkar  gemaak.  Daar  is  besluit  dat  ds  ES  Mulder  deur  Pretoria-Oos  beroep  sal  word  en  dat  die 
gemeente  op  1 November  1952  sal  afstig.  Die  grense  van  die  gemeente,  wat  net  soos  die  ander  reëlings 
deur  die  Ringsvergadering  goedgekeur  is,  is  soos  volg  opgeteken: 

"Beginnende  hy  'n  punt  in  Koedoespoort  dan  weswaarts  met  Zoutpanshergweg  en  Jenkinsrylaan  tot  ho-op  Meintjeskoprant. 

Met  die  rant  weswaarts  tot  hy  die  oostelike  grens  van  die  Uniegehougrond,  dan  tot  Kerkstraat  oos  tot  in  Johanstraat.  Met 
Johanstraat  suidwaarts  tot  in  Parkstraat,  daarmee  oos  tot  in  Minniestraat,  met  Minniestraat  suid  tot  in  Walkerspruit  en  dan 
met  Walkerspruit  langs  op  tot  re^oor  die  oostelike  punt  van  Bronherg.  Daarvandaan  met  'n  reguit  lyn  oor  Klapperkop  tot  aan 
die  Pretoria-Delmas-pad  en  verder  tot  waar  laaspenoemde  die  militêre  pad  (van  Voortrekkerhoogte  na  Cullinan  = Louis  Botha) 
kruis,  daarmee  ooswaarts  tot  waar  dit  die  verlenging  van  Lynnwoodweg  kruis,  daarvandaan  met  Lynnwood  weswaarts  tot  hy 
die  oosgrens  van  die  UP  proefplaas  en  daarvandaan  noordwaarts  tot  hy  die  he^inpunt  van  Koedoespoort" 

Uit  hierdie  beskrywing  blyk  dit  dat  daar  'n  groot  gebied  suid  en  oos  van  die  bestaande  gemeente  was  wat 
destyds  grootliks  onbewoon  was.  Mettergaan  het  Pretoria  ver  buite  daardie  grense  uitgebrei  en  het  die 
gemeentes  Rietvallei,  Wapadrant  en  'n  deel  van  Meyerspark  daar  ingepas.  Hierdie  grense  is  dus  vandag 
heelwat  anders. 

Met  die  stigting  van  die  gemeente  op  Saterdag  1 November  1952  is  die  volgende  Kerkraadslede  gekies. 
As  ouderlinge  GP  Bezuidenhout,  FWBeezhold,  DJ  Botha,  prof  B de  Loor,  D Bruins,  prof  Bj  Engelbrecht, 
WM  Keuter,  JH  Labuschagne,  AM  Nel,  prof  CK  Oberholzer,  WHB  Prinsloo,  HM  Siglé,  dr  FS 
Symington,  prof  H J Venter  en  CJ  Viljoen.  Die  diakens  was:  PA  Binsbergen,  S Bosch,  MCJ  de  Beer,  JL  du 
Plessis,  DJ  Jacobs,  F du  C Labuschagne,  JS  van  Staden,  JL  Venter,  H Vermooten,  JJ  Vermooten,  ADW 
Wolmarans  en  JB  Wolmarans.  Prof  CK  Oberholzer,  professor  in  die  filosofie  aan  UP  wat  al  vantevore  as 
ouderling  in  Pretoria-gemeente  sy  spore  verdien  het,  was  die  skriba  van  die  Kerkraad.  Die  kassier  was 
diaken  JJ  Vermooten  wat  in  die  versekeringswêreld  mettergaan  'n  breë  staanplek  gekry  het.  Hy  was  'n 
uitnemende  kerkmens  wat  sy  gawes  en  vermoëns  vrylik  tot  beskikking  van  die  gemeente  gestel  het.  So 
was  daar  weer  soos  die  alombekende  huisvader  van  Voortrekker  Tehuis,  prof  dr  B de  Loor,  wat  voorsitter 
was  van  die  Finansiële  Kommissie  waarop  die  bekende  professor  in  die  regte  L Ign.  Coertze  gedien  het  en 
dr  FC  Symington,  'n  bekende  onderwysman.  Dan  was  daar  onder  die  Kerkraadslede  manne  soos  prof  dr 
BJ  Engelbrecht  wat  in  1950  aangestel  is  as  die  eerste  professor  in  die  dogmatiek.  Verder  was  daar  dr  HJ 
Venter,  Hendrik  Vermooten,  ADW  Wolmarans.  Nadat  die  verkose  ouderlinge  en  diakens  in  hulle 
onderskeie  ampte  bevestig  is  deur  ds  Simon  Vermooten  wat  as  voorsitter  van  die  Ringsvergadering  die 
byeenkoms  gelei  het,  is  ds  ES  Mulder  deur  die  Kerkraad  beroep. 

Op  1 6 November  1 952  het  ds  ES  Mulder  sy  akte  en  losmaking  van  die  Kerkraad  van  Pretoria  ontvang.  By 
die  geleentheid  het  oudl  JJ  Piso  'n  afskeidswoord  gespreek  nadat  ds  PM  Smith  hom  vir  gelewerde  diens 
bedank  het.  Oudl  Piso  het  onder  andere  gesê  dat  ds  Mulder  met  sy  koms  na  Pretoria  voor  'n  moeilike  taak 
gestaan  het.  Omdat  hy  egter  die  gawe  het  om  bymekaar  te  maak  en  vrede  te  herstel  waar  onmin  was,  het 
hy  die  groot  probleem  van  tweespalt  in  die  gemeente  oorwin.  Omdat  ds  Mulder  die  eer  van  die  Koning 
van  die  kerk  voorop  gestel  het,  is  die  vrede  herstel  en  kon  die  gemeente  groei  en  vooruitgaan.  Namens  die 

Kerkraad  het  oudl  Piso  ds  Mulder  alle  seën  vir  die  toekoms  toegewens. 

Op  25  November  1952  is  ds  ES  Mulder  toe  bevestig  en  kon  hy  formeel  met  sy  dienswerk  as  die  eerste 
predikant  van  Pretoria-Oos  begin.  Met  hierdie  eerste  Kerkraadsvergadering  het  ds  Mulder  verlof  gevra 
om  in  Nederland  verder  te  studeer.  Hy  het  die  saak  so  gemotiveer;  "Weens  die  besetting  van  Holland 
tydens  die  jongste  oorlog,  is  hy  daar  deur  die  oorlog  vasgetrap  en  verplig  om  na  die  vaderland  terug  te 
keer.  Tans  bied  sig  die  geleentheid,  veral  op  grond  van  finansiële  steun  wat  hy  ontvang  het,  om  sy  studies 
in  Holland  te  gaan  voltooi.  Trots  die  jeugdigheid  van  die  gemeente  het  hy  togdie  vrymoedigheid...."  Die 
Kerkraad het  die  aansoek  vir  die  periode  Februarie  tot  Desember  1953  toegestaan  vanweë  "...die  voordele 
vir  die  gemeente  en  die  kerk  in  die  algemeen. . . " 

So  het  dit  gebeur  dat  prof  dr  BJ  Engelbrecht  benoem  is  om  die  helfte  van  die  godsdiensoefeninge  waar  te 
neem  en  'n  deel  van  die  pastorale  versorging  van  die  gemeente.  Dr  PS  Dreyer  sou  die  ander  helfte  van  die 
godsdiensoefeninge  waarneem  en  ook  die  pastorie  vir  die  jaar  huur.  Hulle  sou,  om  die  beurt,  die 
Kerkraadsvergaderings  lei  sodat  die  konsulent,  ds  AJG  Oosthuizen,  nie  nodig  gehad  het  om  ook  betrokke 
teraaknie. 

Dit  was  nou  die  taak  van  die  Kerkraad  om  die  nuwe  gemeente  goed  georganiseer  te  kry  sodat  alles  in  die 
gemeente  ordelik  sou  verloop.  Dit  het  aanvanklik  nie  so  maklik  gegaan  nie,  ook  omdat  prof  CK 
Oberholzer  in  Mei  1953  as  skriba  bedank.  Sy  taak  word  deur  diaken  ADW  Wolmarans  oorgeneem.  In 
Augustus  lê  hy  ook  die  taak  neer  en  word  dan  opgevolg  deur  oudl  AM  Nel.  Inmiddels  het  die  Kerkraad 
maar,  soos  altyd,  gespookom  die  finansies  te  laat  klop  omdat  die  inkomste  soms  nogal  wisselvallig  was. 

2.3  Oor  die  lidmate,  die  gelowiges  en  die  stoflike  dinge 

Met  die  afstigting  het  die  gemeente  736  lidmate  getel  waarvan  485  belydende  lidmate  was,  dit  dan 
volgens  die  Almanak  1955,  die  eerste  wat  statistiese  gegewens  oor  Pretoria-Oos  gemeente 
verstrek.  Dit  bly  merkwaardig  dat  ons  so  hardnekkig  volhou  om  van  lidmate  en  belydende  lidmate  te  praat,  net 
asof  'n  gemeente  soos  'n  wêreldlike  vereniging  met  lede/lidmate  is.  Dit  is  nogal  opvallend  dat  die 
reformatoriese  vadere  by  voorkeur  nagelowigesverwys  het,  en  dat  die  gebruikeers  in  die  19e  eeu  gewysig  is. 
In  ieder  geval,  in  ons  kerklike  statistieke  word  'n  onderskeid  gemaak  tussen  sieletal,  dit  is  die  belydende 
lidmate  saam  met  diegene  wat  nog  nie  belydenis  van  geloof  afgelê  het  nie.  Daarnaas  word  die  getal 
belydende  lidmate  gegee. 

Die  getalle  van  die  gemeente  het  betreklik  vinnig  gegroei  wat  saamgehang  het  met  die  betreklike  vinnige 
uitbreiding  van  Pretoria  in  'n  oostelike  rigting.  Dit  was  in  1955  dat  die  Buitestedelike  Raad  die 
dorpsgebied  Lynnwood  geproklameer  en  oopgestel  het  vir  vestiging.  Oos  van  Lynnwood,  dit  wil  sê  aan 
die  anderkant  van  die  snelweg  Nl,  was  daar  net  oop  veld  wat  gelê  en  wag  het  op  die  ekonomiese  en 
bevolkingsontploffing  wat  nog  moes  kom.  Dit  het  saamgehang  met  'n  voortdurende  verbetering  in  die 
ekonomie,  terwyl  'n  vreedsame  en  ordelike  bestaan  aan  almal  in  die  land  gebied  is,  en  so  iets  soos  korrupsie 
in  die  openbare  sektor  nie  bestaan  het  nie.  Die  vyftigerjare  was  die  aanloop  na  'n  ekonomiese  opbloei  en  'n 
ongekende  welvaartsgolf wat  oor  die  land  sou  vloei.  In  1 962  het  'n  Amerikaanse  ekonoom  nog  gesê:  "Die 
prestasie  van  die  Suid-Afrikaanse  ekonomie  is  een  van  die  wonderwerke  van  die  moderne  wetenskap". 
Die  opvolgende  Afrikanerregerings  van  1948  af  het  inderdaad  van  Suid-Afrika  'n  industriële  en 
nywerheidsreus  in  Afrika  gemaak.  Dit  was  duidelik  dat  Afrikaner-Ieiding,  insig  en  bekwaamheid  die  land 


van  sukses  tot  sukses  gelei  het.  In  daardie  welvaart  het  almal  gedeel  en  is  ons  kerk  in  staat  gestel,  deur  die 
vrygewigheid  en  steun  van  die  gelowiges,  om  pragtige  nuwe  kerkgeboue,  pastorieë  en  kerksale  op  te  rig. 
Soms  het  die  indruk  bestaan  dat  daar  geen  belemmering  was  of  geen  einde  sou  kom  aan  die  goue  jare  nie. 
Daarom  het  die  gemeente  Pretoria-Oos  geen  sorge  gehad  dat  die  bedrag  van  die  gemeente  se  verpligtinge 
meer  as  £l0  000  was  nie.  (Dit  sou,  omgereken  na  die  teenswoordige  koopkrag  van  die  rand,  so  iets  soos 
Rl  000  000  kon  wees!)  Hoewel  die  maandelikse  inkomste  en  uitgawe  geklop  het,  was  daar  aanvanklik  nie 
enige  besondere  pogings  om  die  skuld  vinniger  af  te  werk  as  volgens  die  gereëlde  afbetalings  nie.  Dit  het 
dus  oor  die  algemeen  goed  met  die  gemeente  gegaan. 

Dit  was  in  1 960  dat  die  gemeente  die  eerste  pastorie  in  Burnsstraat,  Colbyn  aan  dr  FJ  van  Zyl  verkoop  het 
om  'n  nuwe,  meer  sentraal-geleë  pastorie  te  kon  oprig.  Op  die  ou  end  is  'n  erf  in  Sussexlaan,  Lynnwood  vir 
£2  075  gekoop  en  is  daar  'n  nuwe  pastorie  opgerig.  Dit,  tesame  met  die  aankoop  van  'n  strook  grond  van 
Voortrekker  Tehuis,  wes  van  die  kerkgebou,  het  meegebring  dat  die  gemeentelike  skuld  so  gevat  het  aan 
die  £20  000.  Dit  het  die  gemeente  aangespoor  om  baie  meer  aandag  aan  skulddelging  te  gee.  Veral  die 
NHSV  het  daarmee  baie  moeite  gedoen. 

2.4  Dr  ESMulderterugindiegemeente:  1954  1955 

In  Februarie  1954  kon  die  Kerkraad  dr  en  mev  ES  Mulder  weer  in  sy  midde  terugverwelkom.  Dit  was 
nadat  dr  Mulder  op  2 1 januarie  aan  die  Universiteit  van  Groningen  met  sy  proefskrif,  Die  teologie  van  die 
Jesaja-Apokalipse  gepromoveer  het  onder  die  leiding  van  prof  Th.  C.  Vriezen.  Die  proefskif  is  deur  prof 
Vriezen  hoog  aangeslaan.  Hy  het  veral  waardering  gehad  vir  die  kort  en  tog  helder  uiteensettings  van  die 
argumente  wat  gevoer  is.  Dit  was  duidelik  dat  dr  Mulder  'n  geoefende  akademikus  was.  Veral  die 
presiesheid  van  sy  formulerings  is  hoog  op  prys  gestel. 

Uiteindelik,  met  die  promosie-seremonie,  het  prof  Vriezen  daarop  gewys  dat  dr  Mulder  'n  ou  tradisie 
gevolg  het  deur  uit  Suid-Afrika  te  kom  om  in  Nederland  te  promoveer.  Hy  het  die  hoop  uitgespreek  dat 
dit  sou  voortduur.  Maar  daardie  wens  is  nie  bewaarheid  nie  want  'n  dekade  of  wat  later  het  die  Senaat  van 
Groningen,  hoofsaaklik  vanweë  links-sosialistiese  beïnvloeding,  die  verbintenisse  met  Suid-Afrika 
afgesny  en  so  'n  goeie  voorbeeld  gegee  van  wat  in  Nederland  destyds  verstaan  is  onder  akademiese 
vryheid  van  denke ! 

In  ieder  geval  was  dr  Mulder  se  proefskrif  deel  van  'n  hele  reeks  akademiese  proefskrifte  wat  aan 
Nederlandse  universiteite  en  by  ons  opleiding  voorgelê  is.  Dit  was  'n  poging  om  'n  deeglike  fondament  te 
lê  waarop  ons  kerklike  teologie  kon  ontwikkel.  Ongelukkig  is  daar vanaf die  middel  van  die  negentigerjare 
al  meer  gekies  vir  'n  universiteitsteologie  waar  gepoog  word  om  die  geloof  wetenskaplik  uit  te  lê.  In  ieder 
geval,  by  hulle  terugkeer  in  die  gemeente  het  prof  B J Engelbrecht  namens  die  Kerkraad,  dr  en  mev  Mulder 
gelukgewens  in  die  besonder  omdat  dr  Mulder  in  so  'n  kort  tyd  sy  proefskrif  kon  skrywe  en  kon 
promoveer.  Oudl  prof  B de  Loor  het  in  sy  welkomswoord  die  hoop  uitgespreek  dat  die  studie  ook  die 
gemeente  en  die  kerk  ten  goede  sou  kom.  Dit  het  hy  waarskynlik  gesê  met  die  oog  daarop  dat  prof  dr  B 
Gemser,  toe  professor  in  die  OT  Wetenskap  by  die  kerk  se  opleiding,  aan  die  einde  van  1955  die 
pensioengeregtigde  leeftyd  sou  bereik. 

Oudl  WM  Keuter  het  op  sy  beurt  die  twee  plaasvervangers,  prof  BJ  Engelbrecht  en  dr  PS  Dreyer,  bedank 
vir  die  dienswerk  wat  hulle  vir  die  afgelope  tyd  gedoen  het. 


12 


'n  Interessantheid  uit  hierdie  tyd  is  dat  prof  PS  Dreyer  in  Mei  1 953  as  ouderling  van  die  gemeente  gekies 
en  bevestig  is  en  dat  hy  in  1954  afgevaardigde  van  die  Kerkraad  na  die  Algemene  Kerkvergadering  was. 
Daar  is  hy  gekies  as  ouderlingslid  van  die  Kommissie  van  die  Algemene  Kerkvergadering.  Die  dienswerk 
het  hy  volgehou  tot  in  1997.  Dit  is  'n  merkwaardigheid  want  dit  is  'n  anomalie  dat  prof  PS  Dreyer 
dwarsdeur  sy  lewe  'n  predikant  gebly  het  en  ook  nog  as  'n  bevestigde  ouderling  diens  gedoen  het. 
Daarteen  het  die  reformatoriese  vadere  nogal  grimmig  in  opstand  gekom  omdat  dit  'n  vermenging  van  die 
ampte  is.  Dit  was  weer  'n  saak  wat  in  die  Roomse  Kerk,  voor  die  Hervorming,  tot  allerlei  misverstande 
aanleiding  gegee  het.  In  die  vyftigerjare  is  daar  egter  nie  so  presies  gedink  oor  die  dienswerk  in  die  kerk  en 
die  aard  daarvan  nie.  Daarom  is  die  onmoontlike,  dat  prof  Dreyer  twee  dienswerke  gelyktydig  verrig  het, 
maar  aanvaar  en  verdra.  Die  werklikheid  dat  prof Dreyer  in  alles  wat  hy  gedoen  het  die  belang van  die  kerk 
gedien  het,  het  die  uitsonderingsposisie  wat  hy  beklee  het,  nie  steurend  gemaak  nie. 

Diejaar  1954  het  verder  geen  besondere  gebeurtenisse  opgelewer  nie.  Daarteenoor  was  die  jaar  1955 'n 
besige  jaar  met  allerlei  besondere  geleenthede.  In  Maart  1955  het  dit  bekend  geword  dat  dr  Mulder  met 
ingang  van  1 Februarie  1956  as  professor  in  die  OT  Wetenskap  benoem  is  as  'n  opvolger  van  prof  dr  B 
Gemser.  Dit  was  'n  besondere  gebeure  wat  op  29  Mei  1 955  opgevolg  is  deur  die  herdenking  van  die  feit 
dat  dr  Mulder  25 jaar vroeër  as  predikant  vir  die  gemeente  Swartruggens  bevestig  is.  Na  die  prediking  het 
die  NHSV  'n  onthaal  in  die  tuin  van  prof  en  mev  de  Loor  aangebied  waar  almal  die  geleentheid  gehad  het 
om  dr  en  mev  Mulder  geluk  te  wens. 

Aan  die  einde  van  die  jaar,  op  29  November  1 955,  is  toe  afskeid  geneem  van  dr  Mulder.  Veral  van  die  kant 
van  sy  kollegas  is  daar  dank  en  waardering  betuig  vir  sy  dienswerk  terwyl  prof  CK  Oberholzer  namens  die 
gemeente  dr  Mulder  bedank  het  vir  sy  dienswerk  in  die  gemeente. 

Dit  bly  dr  Mulder  se  groot  verdienste  dat,  vandat  hy  in  1949  na  Pretoria  gekom  het,  hy  'n  besondere  rol 
gespeel  het  om  die  verdeelde  gemeente  van  Pretoria  weer  bymekaar  te  bring  en  om  'n  nuwe  rigting  aan  die 
kerklike  ontwikkeling  te  gee.  Met  sy  uittrede  uit  die  dienswerk  van  predikant  het  hy  sowel  in  Pretoria- 
Sentraal  as  in  die  ooste  werk  van  blywende  waarde  verrig.  Dit  was  vir  hom  moontlik  want  hy  was  'n 
positiewe,  hartlike  mens  wat  maklik  met  mense  omgegaan  het  en  deur  sy  prediking  en  dienswerk  in  die 
gemeente  aansien  en  waardering  geniet  het.  Dit  is  natuurlik  so  dat  dr  Mulder  een  van  die  gewaardeerde  en 
gesiene  predikante  in  ons  kerk  was.  Hy  het  in  1930  predikant  in  Swartruggens  geword  en  het  daarna  in 
Bronkhorstpruit  1931  en  Springs  1944  gestaan  voordat  hy  in  1949  na  Pretoria  gekom  het.  Vir  baie  jare, 
vanaf  1929,  was  hy  deeltydse  dosent  in  SemitieseTale.  Injulie  1938  gaan  hy  na  Utrecht  om  daarverder  te 
studeer  maar  die  oorlog  van  1939  1945  dwing  hom  terug  na  Suid-Afrika.  In  1953  keer  hy  terug  na 
Nederlanden  promoveer  dan  in  1954. 

Maar  miskien  was  dr  ES  Mulder  meer  'n  kerkman  as  akademikus.  Dit  word  bewys  deurdat  hy  in  1937  en 
weer  in  1 945  as  vise-skriba  van  die  Algemene  Kerkvergadering  gekies  is.  Dr  Mulder  het  op  al  die  terreine 
waar  hy  werksaam  was  altyd  'n  positiewe  en  opbouende  rol  gespeel. 

In  April  1956  het  dr  Mulder,  uit  erkentlikheid  vir  sy  verbintenisse  met  die  gemeente,  sy  intreerede  as 
professor  in  die  Ou  Testamentiese  Wetenskap,  in  die  kerkgebou  van  Pretoria-Oos  uitgespreek.  Tot  sy 
aftrede  as  hoogleraar  het  die  Mulders  in  die  gemeente  gewoon. 


Bo  en  behalwe  die  geleenthede  rondom  die  persoon  van  dr  Mulder,  het  die  gemeente  in  September  1955 
deel  gehad  aan  die  herdenking  van  die  feit  dat  die  gemeente  Pretoria  in  1855  gestig  is.  Dit  was  'n 
besondere  gebeurtenis  wat  weer  beklemtoon  het  dat  die  Afrikaner  hierdie  leë  wêrelde  in  die  Oorvaalse  in 
besit  kon  neem  omdat  hier  geen  mense  gewoon  het  nie.  Hoewel  Msilikasi  en  sy  Matabeles  'n  tydjie  in 
hierdie  geweste  gewoon  het,  het  hulle  vir  hulle  veiligheid  na  Noordwes-Transvaal  versit.  In  1853  het  Ds 
Dirk  van  der  Hoff  in  die  Kaapse  koerant,  De  Zuid  Afrikaan,  geskrywe:  "Men  is  ook  overeengekomen  eene  nieuwe  stad 
aan  te  leggen  en  dezelve,  ter  gedachtenis  van  den  overleden  Generaal  Pretorius,  te  noemen,  Pretorius-stad. . . Het  is  een  der  schoonste 
streken  dezen  gewesten,  gelegen  aan  Derde  Poort,  in  het  middelpunt  der  Republiek  en  waarheen  van  alle  kanten  defraaiste  wegen 
uitlopen...".  Tydens  die  Algemene  Kerkvergadering  van  1 854  wat  op  Rustenburg  gehou  is,  is  besluit  om  hier 
'n  kerklike  gemeente  te  stig  wat  deur  ds  Van  der  Hoff  Pretoria  Philadelphia  (=  Pretorius  Broederskap) 
genoem  is  ter  nagedagtenis  aan  Komdt-Gen  AWJ  Pretorius.  Die  gemeente  is  toe  op  8 en  9 September 
1 855  deur  ds  Van  der  Hoff gestig.  In  dieselfde  maand  het  die  Volksraad  besluit  om  hier  'n  dorp  uit  te  lê  wat 
die  naam  Pretoria  sou  dra.  In  1856  is  toe  deur  die  owerheid  bepaal  dat  hierdie  dorp  die  hoofstad  van  die  ou 
Republiek  sou  wees. 

Die  eeufeesviering  in  die  mooi  ou  kerkgebou  in  Du  Toitstraat  het  die  geskiedenis  van  die  vyfde  oudste 
gemeente  van  die  ou  ZAR  plegtig  gedenk.  Daar  is  die  Here  God  gedank  wat  Sy  hand  oor  Sy  kerk  gehou 
het  onder alle  omstandighede.  Inmiddels  lê  daardie  feesviering alweer 47 jaar terug  in  die verlede! 

Die  laaste  besondere  geleentheid  van  die  jaar  1955  was  die  afskeidsdiens  op  6 Desember  1955,  van  prof  dr 
B Gemser.  Prof  Gemser  wat  in  1 926  na  Pretoria  gekom  het  as  professor  sowel  in  die  Teologiese  Fakulteit 
vir  die  Ou  Testamentiese  Wetenskap  as  die  Fakulteit  Lettere  vir  die  Departement  Semitiese  Tale,  was  een 
van  die  stigterslede  van  die  gemeente.  Maar  omdat  hy  volledig  akademikus  was,  enigermate 
teruggetrokke  en  beskeie,  het  hy  homself  kerklik  nooit  op  die  voorgrond  geplaas  nie. 

As  akademikus  van  formaat  het  prof  Gemser  'n  grondliggende  bydrae  gemaak  tot  die  wetenskaplike  studie 
van  die  Ou  Testament  en  Semitiese  Tale.  Op  baie  maniere  het  prof  Gemser  met  sy  akademiese  werk  en  sy 
teologiese  insigte  universiteit  en  kerk  gedien.  Maar  hy  het  altyd  'n  Nederlander  in  gees  en  aard  gebly 
sodat  hy  na  sy  aftrede  hier  weer  teruggekeer  het  na  sy  geboorteland  waar  hy  nog  'n  paar  jaar  as  professor 
aan  die  Universiteit  van  Groningen  gewerk  het. 

Dat  hy  in  1955  in  die  kerk  sy  afskeidsrede  uitgespreek  het,  was  tog  'n  aanduiding  van  sy  nou 
verbondenheid  met  die  Afrikaner  wat  beantwoord  is  deur  'n  besondere  waardering  vir  sy  persoon  en  sy 
akademiese  werk  aan  die  universiteit  en  die  kerk.  So  het  die  gemeente,  wat  'n  tuiste  aan  baie  akademici 
gebied  het,  ook  'n  ruimte  geskep  om  hulle  tuis  te  laat  voel.  En  al  kon  Gemser  hom  nooit  ten  volle  met  die 
Afrikaner  vereenselwig  nie,  het  hy  tog  begrip  getoon  vir  hierdie  jong  volk  met  sy  strewe  na  vryheid  en 
selfbeskikking. 

So  is,  in  'n  sekere  sin,  dié  beginjare  van  die  gemeente  afgesluit  met  die  vertrek  van  dr  ES  Mulder.  Sy 
opvolger  sou  op  die  grondslae  met  groot  sukses  voortbou.  Dit  kan  selfs  gesê  word  dat,  na  die  mens 
gesproke,  ds  LM  le  Roux,  sy  eggenote  en  die  Kerkraad  van  sy  tyd  daarin  geslaag  het  om  in  die  ooste  van 
Pretoria  'n  gemeente  te  vorm  wat  as  'n  gemeenskap  van  gelowiges  'n  voorbeeld  vir  die  kerk  was  en  wat  'n 
weldadige  invloed  in  die  Afrikanergemeenskap  van  oostelike  Pretoria  gehad  het.  Dit  waarskynlik  omdat 
ds  Le  Roux  die  vermoë  gehad  het  om  mense  saam  te  snoer  en  te  laat  saamwerk  aan  'n  gemeenskaplike 
doelwit. 

HOOFSTUK3 


DIE  DIENSTERMYN  VAN  DR  EM  LE  ROUX:  1955- 
1979 

3.1  Inleidend 

Aan  die  einde  van  1955,  wanneer  dr  ES  Mulder  sy 
losmaking  van  die  gemeente  ontvang,  word  ds  LM 
le  Roux,  toe  predikant  van  die  gemeente  Hartbeespoort 
in  Brits,  na  Pretoria-Oos  beroep.  As  gebore  Wes- 
Transvaler,  het  hy  in  1 935  predikant  van 
Trichardtsfontein  geword  en  daarna  dienswerk  gelewer 
in  Ermelo  1938,  Turffontein  1943,  Witbank  1948  en 
Hartbeespoort  vanaf  1951.  Hy  was  dus  'n  ervare 
predikant  wat  dwarsdeur  sy  bediening  nie  net  hard 
gewerk  het  nie  maar  ook  sy  akademiese  studies  volgehou 
het.  Dit  alles  het  van  hom  'n  kundige  predikant  gemaak 
wat  daarby  vanweë  sy  innemende  geaardheid  oral 
aanvaar  en  gerespekteer  is.  Met  sy  beroep  na  Pretoria- 
Oos  het  die  proses  anders  as  gewoonlik  verloop.  Met 
die  laaste  stemming  was  daar  'n  staking  van  stemme 
tussen  ds  LM  le  Roux  en  dr  PS  Dreyer.  Die  konsulent  en  voorsitter,  ds  CG  Botha,  het  daarop  beslis  dat  die 
lot  die  beroep  sal  bepaal.  Nadat  hy  'n  gebed  gedoen  het,  het  hy  'n  papiertjie  getrek.  Daarmee  het  die  lot 
op  ds  LM  le  Roux  geval. 

Dr  PS  Dreyer  was  toe  ouderling  van  die  gemeente.  Omdat  hy  "eervolle  ontslag"  as  predikant  van  die 
Kommissie  van  die  Algemene  Kerkvergadering  ontvang  het  toe  hy  in  1953  dosent  in  die  filosofie  aan  UP 
geword  het,  was  hy  steeds  beroepbaar.  Dr  Dreyer  het  by  UP  gebly  en  is  in  1960  as  professor  in  die 
filosofie  aangestel.  Die  werk  het  hy  tot  1 985,  met  sy  aftrede,  met  onderskeiding  gedoen.  Gedurende  al 
daardie  jare  en  nog  meer  was  hy  ook  ouderling  van  die  gemeente. 

Ds  LM  le  Roux  het  die  beroep  aanvaar  en  op  25  en  26  Februarie  1955  is  hy  en  sy  gesin  verwelkom  en  as 
predikant  bevestig.  Vir  24  jaar,  tot  en  met  sy  emeritaat  in  1979,  het  hy  en  sy  eggenote  met  groot 
toewyding  in  die  gemeente  gewerk.  Reeds  in  1957  kon  die  Kerkraad  vasstel  dat  die  kerkbesoek  van  die 
gemeente  verbeter  het.  Volgens  die  notule  van  27  Februarie  het  die  Kerkraad  geoordeel  dat  dit  te  wyte 
was  aan  "die  manier  waarop  die  Evangelie  verkondig  word,  die  rustige  en  tog  warme  atmosfeer  in  die 
eredienste,  die  besonder  deeglike  wyse  waarop  ons  predikant  huisbesoek  doen  en  die  belangstelling  wat 
in  die  jeug  getoon  word".  In  Oktober  van  dieselfde  jaar  is  "die  lewendige  belangstelling  van  die  kant  van 
die  gemeente  ...  toegeskryf  aan  die  deeglike  pastorale  werk  van  ons  predikant. . Dit  hang  waarskynlik 
saam  met  die  feit  dat  ds  Le  Roux  wat  die  terrein  van  die  Praktiese  Teologie  as  sy  akademiese 
belangstellingveld  gekies  het,  in  Nederland  nog  'n  jaar  in  Utrecht  by  prof  dr  SFHJ  Berkelbach  van  den 
Sprenkel  studeer  het  waar  die  saak  van  huisbesoek  en  besondere  persoonlike  aandag  aan  die  gelowiges 
sterk  beklemtoon  is.  Dit  was  nie  vreemd  dat  ds  Le  Roux  sy  dienswerk  op  die  twee  pilare  van  regte 
prediking  en  sorgvuldige  huisbesoek  gebou  het  nie.  Dan  moet  bygesê  word  dat  hy  die  vermoë  gehad  het 
om  kwalitatief  'n  verantwoorde  inhoud  aan  elkeen  van  die  twee  hoekpilare  van  sy  dienswerk  te  gee.  As  die 
lang  dienstyd  van  ds  Le  Roux  'n  bietjie  oorsigtelik  beskryf  moet  word,  is  dit  waarskynlik  die  beste  om  dit  in 
'n  paar  bepaalde  aspekte  te  behandel. 

3.2  Die  studentegemeente 


Een  van  die  argumente  waarom  daar  'n  gemeente  in  die  ooste  van  Pretoria  moes  wees  was  om  'n 
studentegemeente  aan  die  Hervormde  studente  aan  UP  te  verskaf.  Daarom  was  die  direksie  van 
Voortrekker  tehuis  bereid  om  die  kerkerf  aan  die  nuwe  Oos-gemeente  af  te  staan.  Dit  sou  die  kerkgebou 
feitlik  midde-in  die  studente  se  woon-  en  werkplek  neergesit  het. 

Die  eerste  roering  in  hierdie  verband  is  wanneer  die  gedagte  om  'n  studentepredikant  te  beroep  deur  die 
Kommissie  van  die  Ringsvergadering  op  die  agenda  geplaas  word  by  'n  visitasiebesoek  op  27  Februarie 
1 957.  Op  daardie  stadium  is  daar  ongeveer  'n  1 20  studentelidmate  in  die  gemeente.  Die  gedagte  was  dan 
om  die  studente  van  UP  en  die  Normaalkollege  wat  toe  in  Sunnyside  gevestig  was,  in  een 
studentegemeente  saam  te  vat.  'n  Studentepredikant  sou  dan  as  predikant  in  Pretoria-Oos  en  Pretoria 
bevestig  moes  word  terwyl  die  Raad  van  Finansies  die  standplaas  sou  dra. 

In  April  1958  het  ds  AJG  Oosthuizen  en  ds  PM  Smith  van  die  Kommissie  van  die  Algemene 
Kerkvergadering  en  die  Kerkraad  van  Pretoria  die  Kerkraad  van  Pretoria-Oos  besoek  om  die  saak  te 
verduidelik.  Die  Algemene  Kerkvergadering  het  die  saak  goedgekeur  en  nou  moes  die  praktyk  uitgewerk 
word.  Pretoria  het  die  gedagte  aanvaar  en  nou  was  die  samewerking  van  Pretoria-Oos  nodig. 

Aanvanklik  was  een  van  die  ouderlinge,  prof  SP  Engelbrecht  skerp  gekant  teen  die  gedagte  dat  Pretoria- 
Oos  aan  die  saak  moet  deelneem.  Vir  sy  gevoel  was  die  studente  van  die  Normaalkollege,  die  leerling- 
verpleegsters  by  die  hospitale,  die  kwekelinge  by  die  SA  Polisiekollege  in  Pretoria-Wes  en  die  studente  van 
die  Tegniese  Kollege  'n  groot  genoeg  werkkring  vir  'n  studentepredikant.  In  Pretoria-Oos  behartig  ds  Le 
Roux  die  120  Hervormde  studente  aan  UP  met  gemak  en  is  die  hulp  nie  nodig  nie.  Met  die  verenigde 
oorredingskrag  van  prof  CK  Oberholzer  en  dr  PS  Dreyer  is  die  saak  in  beginsel  toe  goedgekeur. 

In  die  eerste  ooreenkoms  met  Pretoria-Sentraal  is  geoordeel  dat  die  studentepredikant  een  aanddiens  per 
maand  by  Pretoria-Oos  kan  waarneem  met  die  moontlikheid  van  'n  tweede.  Die  voorwaarde  was  dat  dit 
geen  kostes  vir  Pretoria-Oos  meebring  nie.  Die  eerste  studentepredikant,  ds  CL  van  den  Berg  wat  in 
Junie  1958  as  sodanig  in  Pretoria  bevestig  is,  sou  aanvanklik  die  eerste  en  die  derde  Sondagaand  elke 
maand  in  Pretoria-Oos  preek.  Daarby  sou  dit  nie  bly  nie.  Op  'n  Kerkraadsvergadering  van  1 8 Februarie 
1959  dra  ds  Van  den  Berg  die  hele  saak  van  studente-bearbeiding  voor  en  hoe  om  die  studente  te  bereik. 
Met  die  benoeming  van  prof  BJ  Engelbrecht  as  ouderling  vir  die  studente  het  die  saak  tog  weer  gevorder. 
In  November  1960  is  ds  CL  van  den  Berg  weer  in  die  vergadering  en  meld  dat  hy  750  studente  moet 
probeer  bereik.  Om  hom  te  help,  vra  hy  dat  drie  bykomende  ouderlinge  vir  die  studente  gekies  moet 
word,  twee  vir Voortrekker Tehuis  en  een  vir  die  ander  koshuise.  Dit  het  die  werk  laat  vlot. 

InAugustus  1961  is  dr  JI  de  Wet  as  die  nuwe  studentepredikant  verwelkom.  Hyhethom  sterkbeywervir 
die  totstandkom  van  'n  selfstandige  studentegemeente.  Sy  gevoel  was  dat  'n  twee-in-een  gemeente  nie 
bevorderlik  is  vir  die  studente  se  geestelike  groei  nie.  In  1963  kom  die  saak  van  afstigting  van  die 
studentegemeente  weer  ter  sprake.  Dit  word  by  die  Algemene  Kerkvergadering  van  1964  ter  sprake 
gebring  wat  dit  in  beginsel  goedkeur  in  die  sin  dat  die  Raad  van  Finansies  se  subsidie  sal  voortgaan.  Verder 
word  dit  na  die  Ringsvergadering  verwys  wat  ook  sal  moet  reël  dat  nie  meer  as  vyf  kerkraadslede  gewerf 
word  vir  die  gemeente  waaronder  die  studente  ressorteer  nie. 

Die  Kommissie  van  die  Algemene  Kerk  Vergadering  het  besluit  dat  die  studentegemeente  van  Pretoria  op 
30  Junie  1964  gestig  sal  word.  Die  studentegemeente  is  dan  selfstandig  soos  enige  ander  gemeente.  Die 
Kerkraad  van  Pretoria-Oos  het  daarop  besluit  dat  die  professore  FJ  van  Zyl,  ES  Mulder,  AP  Grové  en  AD 
Pont  sowel  as  dr  AJ  Burger  en  oudl  PJ  Gerber  aan  die  studentegemeente  as  ouderlinge  afgestaan  sal  word. 
So  het  die  studentegemeente  in  Pretoria  tot  stand  gekom.  Aanvanklik  het  die  studentegemeente  op  die 

kampus  godsdiensoefeninge  gehou.  Teen  die  einde  van  1 966  word  die  gedagte  geopper  dat  die  Kerkraad 
die  kerkgebou  aan  die  studentegemeente Philadelphia  sal  verkoop.  In  die  verband  is  toe  aan  prof  PS  Dreyer 
opdrag  gegee  om  grond  te  soek  waar  'n  nuwe  kerk  gebou  kan  word.  Dit  lei  tot  die  aankoop  van  die 
bestaande  kerkgrond  in  Waterkloofpark.  Injunie  1969  het  die  Administrateur,  mnr  ABvan  N Herbstdie 
Kerkraad  van  Pretoria-Oos  meegedeel  dat  die  Raad  van  Finansies  en  die  Kommisie  van  die  Algemene 
Kerkvergadering  besluit  het  om 
Voortrekker  Tehuis  te  verkoop. 

Die  probleem  was  dat  die 
Universiteitskoshuise  vanweë 
groter  omset,  laer  tariewe  kon  vra. 

Dit  het  beteken  dat  Voortrekker 
Tehuis  nie  kon  kompeteer  nie. 

Met  die  geld  woii  die  Raad  van 
Finansies  dan  Pretoria-Oos  se 
kerkgebou  koop  wat  prakties  op 
die  kampus  van  die  Universiteit 
geleë  is.  A1  hierdie  oorwegings 
het  die  Kerkraad  laat  besluit  om 
die  kerkgebou  in  Lynnwoodweg 
maar  te  verkoop. 

Met  die  Kerkraadsvergadering 
van  20  Augustus  1969  is  die 
koopprys  van  die  kerkgebou  toe 
op  'n  bedrag  van  R75  000 
vasgestel  en  terselfdertyd  is  'n 
strook  grond,  aan  die  westekant 
van  die  bestaande  kerkgrond, 
afgesny  van  die  gronde  van 
Voortrekker  Tehuis  en  by 
Philadelphia  se  kerkgrond 
gevoeg.  Omdat  Pretoria-Oos 
geen  alternatiewe  tuiste  het  nie,  is 
met  Philadelphia  ooreengekom 
dat  die  kerkgebou  gesamentlik 
gebruik  sal  word  totdat  'n  nuwe 
kerkgebou  opgerig  is. 

Die  soektog  na  'n  geskikte 
bouperseel,  onderleidingvan  prof 
PS  Dreyer  was  'n  lang  proses. 

Uiteindelik  het  die  keuse  geval  op 

'n  perseel  in  Waterkloofpark,  geleë  in  Delystraat.  Dit  het  vir  die  meeste  lidamte  wat  in  Queenswood  gebly 
het,  probleme  geskep  vanweë  die  afstand.  Daarom  het  hulle  maar  by  die  gemeente  Pierneef  ingeskakel. 
Ander  lidmate  wat  in  Colbyn  gewoon  het,  het  weer  na  die  gemeente  Pretoria  verhuis.  Uiteindelik  het  die 
Kerkraad  finaal  besluit  om  'n  nuwe  kerkgebou  op  te  rig  op  die  terrein  in  Delystraat.  Oudl  Hendrik 


Eerste  Kerk^ebou  vatt  die  0emeente  Pretoria  Oos 
(Tans  Philadelphia  ^emeente  se  kerk^ehou) 

Vermooten  het  die  opdrag  gekry  om  die  kerkgebou  te  ontwerp,  groot  genoeg  vir  ongeveer  600  mense. 
Daarby  moes  die  konsistorie  die  moontlikheid  bied  dat  'n  100  mense  daar  kan  vergader.  Die  opdrag  was 
ook  dat  die  gange  ruim  moet  wees  en  die  banke  nie  te  naby  aan  mekaar  nie.  Dan  moet  ook  'n  ruim  kerksaal 
ontwerp  word.  Die  gedagte  was  dat  die  hele  projek  nie  veel  meer  as  Rl  85  000  moet  kos  nie.  Met  die  R75 
000  wat  die  gemeente  gekry  het  vir  die  Lynnwoodwegkerk  sou  dit  'n  kerkskuld  van  ongeveer  Rl  10  000 
laat.  Nadat  oor  alles  gewik  en  geweeg  is  en  almal  geken  is  wat  'n  mening  moes  gee,  is  op  22  Maart  1972 
tenders  vir  die  oprigting  van  die  gebou  gevra.  Op  die  ou  end  is  die  kontrak  aan  die  NHW  Bouers  toegesê 
vir  'n  tenderprys  van  Rl  75  000.  Daarby  moet  dan  nog  'n  bedrag  van  R63  000  getel  word  vir  die  orrel,  die 
kloken  professionele  gelde.  Dit  gee  dan  'n  finale  bedrag  van  R238  000. 

Die  hoeksteenlegging  van  die  nuwe  kerk  is  bepaal  vir  4 November  i972.  By  die  geleentheid  het  prof  dr  ES 
Mulder  die  feesrede  gehou  en  dr  LM  le  Roux  het  die  hoeksteen  gelê.  Die  inwyding  van  die  kerkgebou  het 
vanweë  'n  tekort  aan  vakmanne  geleidelik  agtergeraak.  Tog  kon  die  kerkgebou  op  Saterdag  7 September 
1 974  ingewy  word.  By  die  geleentheid  het  prof  dr  FJ  van  Zyl  die  inwydingsrede  gehou. 

Dit  sou  miskien  goed  wees  om  hier  weer  'n  slag  te  lees  wat  dr  LM  le  Roux  in  Die  Hervormer  van  Oktober 
1974  geskryfhet.  Daarstaan: 

"In  die  voorstad  Waterkloofpark  het  die  nuive  Kerkgehou  van  die gemeente  Pretoria-Oos  verrys.  Die  spierwit  toring  steek  hoog  uit 
bokant  die  oostelike  voorstede  wat  daar  rondom geleëis.  Dit  is  so  hoog geleëdat  haie  inwoners  van  hulle  huise  af  wat  selfs  twee  of  drie 
myl  ver  is,  dit  duidelik  kan  sien. 

Die  gemeente  het  die  afgelope  tyd  so gegroei  en  toegeneem  in  getalle  dat  die  Kerkgebou  in  Lynnwoodweg  nie  meerdie  huisvesting  kon 
verskaf  nie.  Toe  is  beplan  en  onderneem  om  'n groter  Kerkgebou  op  te  rig.  Geskikte grond  is gesoek.  Daar  is  'n  kommissie  benoem  met 
prof.  dr.  PS  Dreyeras  voorsitterom  'n  doelmatige  terrein  tesoek.  Die  hesteplek  wat gevind  is,  was  die  terrein  in  Waterkloofpark. 
Daar  is  toe  vier groot  erwe gekoop,  elkw  ooo  vk.  vt.  Die  terrein  het  Rsó  ooo.  oo gekos.  Dit  is  seker  een  van  die  mooiste  Kerkterreine 
in  ons  stede.  Die  pryse  van  erwe  daar  is  vandag  oor  die  Rso  ooo.oo  elk.  Dit  was  dus  'n  verstandige  aankoop.  Ongeveer  twee  jaar 
gelede  het  die  Weeshuisbouers  onder  toesig  van  die  argitek,  ouderling  Hendrik  Vermooten,  en  die  boukommissie  van  die  Kerkraad, 
beginom  te  bou. 

Baie  ure  is  bestee  om  die  doelmatigheid  vir  die gebruik  deur  'n  groeiende  Hervormde gemeente  te  bepaal.  Eindelik  is  diegebou  soos  dit 
nou  voltooid  daarstaan,  deur  die  Kerkraad goedgekeur. 

Daar  is  sitplek  vir  600  lidmate  en  nog  haie  ruimte  om  stoele  te  plaas  wanneer  dit  nodig  word.  Alles  is  so  gerieflik  moontlik  vir  die 
ordelike  verloop  van  die  godsdiensoefening  op  Sondae,  die  bediening  van  die  heilige  sakramente,  die  kategese,  die  jeugwerk,  die 
organisasie  van  die  susters  en  alle  moontlike gemeentelike  aktiwiteite,  beplan  en  uitgevoer. 

Die  sitplekke  issag  en gestoffeer.  Dieruimte  virdie  nagmaalsviering  is  beplan  virvieren  negentig  lidmateaan  elketafel.  Diegallery 
is  weggelaat.  Nieteenstaande  die  groot  vloerruimte  is  die  akoestiek  uitstekend  op  alle  plekke.  Daar  is  geen  oogversperring  of 
blindeplekke  in  die  gebou  nie.  Elkeen  kan  die  prediker  sien  en  hoor.  Ook  vir  diegene  wat  nie  so  goed  kan  hoor  nie,  is  voorsiening 
gemaak.  Daar  is  geen  gehoorstukke  wat  aan  sekere  banke  geheg  is  nie.  Ons  het  'n  nuwe  stelsel  ingebring  en  'n  swaar  horende  kan 
enige  sitplek  in  die  Kerk  kies.  Ook  vir  die gemeentelike  antwoord  in  die  sang  is gesorg.  Dit  sal  hegelei  word  deur  orrelspel  met  'n  orrel 
wat  ontwerp  is  deur  mnr  Mathlener,  sekretaris  van  die  Raad  vir  Kerkmusiek  en  deskundige  op  die  terrein.  Dit  is  'n  drie  manuaal, 
wat  R24  000.00  gekos  het.  Vandag  kos  so  'n  orrel  R35.OOO.OO.  Omdat  die  orrelspel  die  antwoord  van  die  gemeente  op  die 
verkondigde  Woord  van  die  kansel  af  begelei,  is  die  orrel  teenoor  die  preekstoel  geplaas.  Orrelspel  gaan  dus,  soos  die  wetenskap  van 
die  erediens,  die  liturgiek,  dit  stel,  saam  met  die gemeentelike  sang  en  druis  nie  daarteen  in  nie. 

Aan  die  kategese  en  postkategese  is  ook  gedink.  Dit  is  so  belangrik  vir  die  lewe  en  voortbestaan  van  die  gemeente  en  Kerk  dat  sy 
kinders  kennis  sal  hê  van  die  Here  God  en  sy  Woord.  Al  die  verskillende  kategeseafdelings  wat  oral  in  skoolgeboue  moes  saamkom, 
kom  nou  in  die  Kerkgebou  bymekaar.  Die  kinders  kom  elke  Sondag  saam  met  hulle  ouers  in  die godsdiensoefening  van  die gemeente. 
Hulle  is  immers  deel  van  die gemeente,  en  hulle  leer  só  van  kleins-af  om  tuis  te  wees,  en  ook  bewus  te  word  van  die  noodsaaklikheid  om 
gereeld  met  die gemeente  God  te  verheerlik  in  die  erediens.  Na  die  erediens  wat  om  9-uur  vm  hegin  volg  dan  die  kategese.  Daar  is  die 


^eskikte  plek  heplau.  Die  konsistorie  met  die  portaal  word  met  skuiwe  afgesluit  en  ingedeel  in  'n  aantal  kleiner  ruimtes  vir  klasse. 
Wanneer  daar  bv  van  die  visuele  hulpmiddels  gebruik  gemaak  moet  word  om  die  he^rip  hy  te  bring  i.s.  allerlei  wat  in  die  Bybel 
^enoem  word  aangaandelandskap,  geboue,  gebruiksware,  kleredrag,  ens.  ens.  isdiejasiliteitedaar 

Vir  allerlei ^emeentelikejunksies  en  aktiwiteite  kan  die  konsistorie-saal  sonder  die  afskortings  etlike  honderde  huisves.  Daar  is  ook  'n 
gerieflike  kombuis  en  projeksiekamertjie  in  die  konsistorieafdeling. 

Die  ligging  van  die ^ebou  is  iets  besonders.  Daar  is  nie  die  moontlikheid  van  straat^eraas  of  parkeerprobleme  nie.  Die  tuin  rondom 
die gebou  en  beplanting  daarvan,  het  onderdie  leidin^  van  prof  Robbertse,  hooýleraar  in  die  tuinbou  en  ouderling  van  die gemeente, 
plaasgevind. 

Die  hoofsaak  is  dat  die  gemeente  'n  plek  gekies  het  en  'n  gebou  opgerig  het  wat  die  evangelie  van  Jesus  Christus  tot  diens  kan  wees. 
Mag  baie geslagte  nog  in  die  toekoms  vir  die  doel  hier  vergader. 

'Want  soos  'n  tempel  wat  op  vaste grond  verrys  het,  So  rys  die  ewige guns  wat  U aan  ons  bewys  bet.'" 

Op  1 7 November  1 976  met  die  afsluiting  van  die  hele  bouprojek,  het  dit  geblyk  dat  die  kerkgebou  op  die 
ou  end  R208  858  gekos  het.  Die  voorsitter  van  die  boukommissie,  prof  PS  Dreyer,  is  in  die  besonder 
bedank  vir  die  laer  boukoste,  aangesien  die  bouwerk  nie  altyd  so  vlot  verloop  het  nie. 

So  het  die  afstigting  van  die  studentegemeente  nie  net  beteken  dat  die  studente  na  'n  eie  gemeente 
oorgegaan  het  nie,  maar  ook  dat  Pretoria-Oos  van  sy  eerste  kerkgebou  moes  afsien  en  'n  tweede  een  moes 
laat  oprig. 

3.3  Diegemeentebesigindiewêreld 

Die  opvallende  van  die  dienstyd  van  dr  LM  le  Roux  is  die  feit  dat  hy  die  Kerkraad  se  aandag  duidelik 
bepaal  het  by  die  organisatories-stoflike.  Dit  is  en  bly  'n  noodsaaklikheid  omdat  'n  gemeente  wat 
moet  bestaan  van  die  offergawes  van  die  gelowiges,  ten  alle  tye  'n  stewige  organisasie  moet  hê  om  daardie 
offergawes  te  gaan  haal.  Omdat  ook  daardie  dienswerk  'n  vrywillige  saak  is,  is  roeping,  motivering  en 
toewyding  begrippe  wat  hier  van  pas  is.  Dit  is  alles  sake  wat  weer  tot  op  'n  bepaalde  vlak  van  die  predikant 
afhang  wat  deur  toerusting,  motivering  en  leiding  die  organisasie  van  die  Kerkraad  en  gemeente  glad  moet 
laat  funksioneer.  As  dit  goed  is,  doen  die  predikant  dit  deur  die  regte  verkondiging  van  die  Evangelie  en  'n 
Bybels-verantwoorde  pastoraat.  Hier  moes  keuses  gemaak  word  en  dit  is  opvallend  hoe  die  kerk  gegroei 
het  en  die  teologie  as't  ware  geblom  het  toe  'n  duidelike  a-filosofiese,  teosentriese  teologie  die  lewe  van 
ons  kerk  bepaal  het.  Merkwaardig  genoeg  is  deur  middel  van  die  Wêreldraad  van  Kerke  en  sy 
vastrapplekke  in  Suid-Afrika  baie  hard  probeer  om  'n  sosialistiese,  antroposentriese  "teologie"  ook  op  ons 
kerk  af  te  laai . Dit  het  nogal  spanning  en  stryd  in  die  kerk  meegebring.  Dr  Le  Roux  het  van  meet  af  egter 
baie  moeite  gedoen  om  die  Kerkraad  teologies  en  prakties  toe  te  rus  sodat  hulle  die  dwarswinde  op  die 
kerkwerf  nie  net  kon  verstaan  nie  maar  ook  weerstaan.  Daarin  het  hy  die  hulp  gehad  van  uitnemende 
kragte  soos  prof  BJ  Engelbrecht,  prof  PS  Dreyer,  prof  CK  Oberholzer  en  nog  meer.  So  staan  daar  in  die 
notulevan die kerkraadsvergaderingvan 20November  1957:  "Die  ...  voorsitterverduidelikdat daarmeer 
tyd  aan  geestelike  verdieping  by  Kerkraadslede  en  vergaderings  bestee  moet  word.  Sake  van  geestelike 
belang  moet  op  ons  agenda  verskyn  en  dit  moet  dan  bespreek  word.  Prof  Bj  Engelbrecht  verduidelik  dat 
dit  moeilik  gaan  om  die  Bybelstudiekring  aan  die  lewe  te  hou.  Sodra  besondere  probleme  opgelos  is,  kom 
die  lede  nie  meer  nie  of  daal  die  belangstelling."  Tog  is  met  die  toerusting  volgehou  en  het  die  Kerkraad 
verskillende  onderwerpe  en  probleme  bespreek  wat  vir  die  lewe  van  die  gemeente  in  die  wêreld  belangrik 


was. 


3 .4  Evangelisasie,  kerk  en  volk 


Die  saak  van  die  evangelisasie  van  buite-kerklikes  is  by  verskillende  geleenthede  breed  bespreek.  In 
so  'n  gesprek  het  prof  HP  Wolmarans  een  keer  'n  besonder  interessante  opmerking  gemaak.  Hy 
het  gesê  dat  "...  die  groot  gebrek  in  ons  kerklike  lewe  is  dat  daar  nie  meer  'n  bewustelike  christelik- 
nasionale  volksgedagte  onder  die  Afrikaners  leef  nie.  In  plaas  daarvan  dat  die  mens  homself  en  sy  hele 
lewe,  en  daarmee  die  volkslewe,  aan  God  wy  het  daar  'n  kosmopolitaanse  strewe  in  ons  volk  na  vore 
gekom.  Dit  hang  weer  saam  met  die  feit  dat  die  Afrikaner  in  die  Engelse  wêreld  ingesluit  was.  Sy 
oplossing  vir  die  probleem  is  dat  die  kerklike  huisbesoek  die  volk  se  lewe  in  die  diens  van  God  moet 
versterk  en  terselfdertyd  die  enkeling-gelowige  moet  laat  besef  dat  hy  deel  van  'n  organisme  is. " 

Die  stelling  het  'n  stewige  debat  ontlok.  Prof  GK  Oberhozer  het  gevoel  dat  die  kerklike  ampsdraers  die 
buite-kerklikes  moet  wys  op  die  ouerplig  wat  op  die  doopbelofte  berus,  die  verpligtinge  wat  die  belydenis 
van  geloof 'n  mens  oplê  en  die  hoë  eise  wat  die  huwelik  aan  ons  stel. 

Prof  BJ  Engelbrecht  het  weer  onderstreep  dat  deeglike  huisbesoek  die  kerkbesoek  moet  stimuleer  en  dat 
dit  die  innerlike  samehorigheid  van  die  gemeente  sal  versterk.  Die  opvallende  is  egter  dat,  volgens  die 
notule,  die  opmerking  van  prof  Wolmarans  dat  'n  bewustelike  christelik-nasionale  volksgevoel  die  kerklike 
lewe  dra,  nie  verder  gevoer  is  nie.  Daarin  het  'n  stuk  wysheid  gelê  wat  ongelukkig  verontagsaam  is  in  die 
opvolgende  tyd  wanneer  die  kerklike  en  die  burgerlike  lewe  al  meer  as  aparte  kompartemente  gesien  en 
verstaan  is.  Op  daardie  manier  het  die  materialistiese  en  egoïstiese  lewenssiening  al  meer  veld  onder  die 
Afrikaner  gewen.  Die  gevolge  daarvan  het  nie  uitgebly  nie. 

Uiteindelik  het  dit  in  1994  so  ver  gekom  dat  die  formeel-Ghristelike  lewensorde,  wat  as  basis  van  die 
Republiek  van  1 96 1 aanvaar  is,  afgeskaf  is.  Dit  is  toe  vervang  met  'n  godsdienstig-neutrale  lewensorde  wat 
beteken  het  dat  al  die  Ghristelike  lewenswaardes  onder  'n  vraagteken  beland  het.  Sonder  dat  daar  van 
kerklike  kant  'n  geluid  gehoor  is,  is  die  Ghristelike  geloof  tot  'n  randverskynsel  in  die  nuwe  Suid-Afrika 
gereduseer.  Dit  is  ook  opvallend  dat  van  1 992  - 1 993  af  ons  Kerk  'n  gemiddeld  van  2500  gelowiges  ofwel 
belydende  lidmate  verloor  het.  Daarvoor  is  daar  seker  baie  redes,  maar  een  daarvan  is  ongetwyfeld  dat  die 
bewustelike  christelik-nasionale  volksgedagte  onder  die  Afrikaners  as  kettery  bestry  is.  Dit  wil  voorkom 
dat  na  die  jare  van  bouers,  dit  nou  die  brekers  is  wat  aan  die  roer  van  sake  staan.  Nou  se  dae  word  baie 
waardes  ewe  lughartig  vernietig  of  tradisies  van  die  tafel  gevee  wat  jare  geneem  het  om  op  te  bou.  Dit 
gebeur  as  die  geloof  in  die  Drie-enige  God  vervaagen  dan  op  die  mens  en  sy  vermoëns  staatgemaak  word. 
Die  saak  van  evangelisasie,  of  soos  dit  soms  ook  genoem  is,  die  inwendige  sending,  het  reëlmatig  weer 
aandag  gekry.  So  is  daar  op  die  Kerkraadsvergadering  van  Mei  1 962  oor  die  saak  gehandel  omdat  gevoel  is 
dat  die  saak  nie  vorder  nie.  Verder  as  'n  bespreking  het  dit  ook  nie  juis  gegaan  nie.  Op  'n 
Kerkraadsvergadering  van  15  September  1965  is  die  saak  van  kerkvervreemding  ofwel  buite-kerklikheid 
weer  'n  slag  breed  bespreek.  Hier  het  ds  Le  Roux  die  stelling  gemaak  dat  kerkvervreemding  'n  sonde  is  wat 
in  mindere  of  meerdere  mate  by  elke  mens  voorkom  omdat  ons  mense  van  nature  geneig  is  om  God  en  die 
naaste  te  haat.  Die  verskynsel  van  kerkvervreemding  kom  na  vore  wanneer  klein  verskonings  gebruik 
word  om  van  godsdiensoefeninge  weg  te  bly.  Ook  wanneer  daar  'n  traagheid  is  om  die  Bybel  te  lees  en  te 
bestudeer  en  wanneer  die  kinders  in  die  huis  toegelaat  word  om  vir  oppervlakkige  redes  van  die  kerklike 
kategese  weg  te  bly.  Prof  BJ  Engelbrecht  het  hiermee  saamgestem  en  geoordeel  dat  die  wyksouderling  in 
sy  opsig  veral  moet  let  op  die  kerkbywoning  van  die  lidmate.  As  daar  iets  haper,  kan  dit  wees  dat  die 
gelowiges  oordeel  dat  hulle  sonder  die  kerk  of  die  Here  van  die  kerk  kan  klaarkom.  Dit  kan  'n  groot  fout 
wees  want  die  gelowige  is  geroep  tot  diens  van  God  en  sy  diensbaarheid  moet  uit  sy  kerklike 
betrokkenheid  blyk. 

In  die  uitgebreide  gesprek  word  dit  duidelik  dat  vir  die  Kerkraad  die  doelwit  met  die  buite-kerklikes  is  om 

hulle  weer  in  die  godsdiensoefening  te  kry  waar  die  Woord  van  God  gehoor  kan  word.  Die  geloof  word 
immers  gewek  deur  die  hoor  van  die  Woord.  Daar  is  dan  nog  geen  gedagte  dat  die  bearbeiding  van  die 
buite-kerklike  tot  metodistiese  bekeringsbyeenkomste  moet  lei  nie. 

Hierdie  saak  het  na  hierdie  gesprekke  nie  weer  aan  die  orde  gekom  nie.  Dit  het  waarskynlik  saamgehang 
met  die  feit  dat  die  totstandkoming  van  die  studentegemeente  en  die  daaropvolgende  kerkbouprogram 
die  gelowiges  baie  sterk  betrokke  gekry  het  by  die  gemeente.  Daardeur  het  die  probleem  van  die 
wisselvallige  bywoning  van  die  godsdiensoefeninge  grotendeels  verdwyn. 

3.5  Die  kind  in  die  gemeente 

NDeurlopende  gesprek  is  ook  gevoer  oor  die  kind  in  die  gemeente.  Die  genotuleerde  uitsprake  in 
sommige  van  hierdie  debatte  toon  dat  selfs  in  die  Kerkraadsvergaderings  die  beginpunt  van  die 
gesprek  nie  altyd  die  Skrifgegewens  is  nie.  Die  feit  bly  egter  dat  daar  'n  voortgaande  belangstelling  in  en 
bekommernis  oor  die  kinders  was.  Die  doelwit,  so  is  meer  as  een  maal  gestel,  was  om  die  kind  'n  vaste 
anker  te  gee  deur  hom  die  Christelike  beginsels  te  leer.  Daarom  is  die  brosjure:  Waarom  is  ek  lidmaat  van  die 
Kerk?  wat  in  1 959  gepubliseer  is,  aangekoop  en  wyd  versprei. 

Ds  LM  le  Roux  wat  'n  besondere  belangstelling  in  jeugwerk  gehad  het,  het  die  wesenlike  belang  van  die 
gesin,  die  bousteen  van  die  kerk,  in  die  opvoeding  van  die  kind  beklemtoon.  Indien  die  ouers  die 
doopbelofte  nakom,  dan  is  daar  'n  vaste  koers  in  die  opvoeding.  Maar  waar  die  gesin  verbrokkel  ontstaan 
daar  "jeugprobleme". 

In  hierdie  geval  het  prof  B J Engelbrecht  die  versoek  gekry  om  hierdie  hele  problematiek  een  Sondagaand, 
ná  die  godsdiensoefening,  in  te  lei  sodat  die  gemeente  die  saak  kon  bespreek.  Die  saak  waarom  dit  gaan  is 
dat  die  ouers  en  huisgesin  die  kinders  aan  die  kerk  moet  bind.  Hierdie  gesprekke  en  die  betrek  van 
gelowiges  by  hierdie  sake  het  baie  daartoe  bygedra  om  die  innerlike  verweefdheid  van  die  gelowige 
gemeenskap  sterker  te  maak.  Dit  het  op  sy  beurt  weer  bygedra  tot  goeie  bywoning  van  die 
godsdiensoefeninge  en  van  die  kategese. 

In  1961  het  die  Algemene  Kerkvergadering  toestemming  gegee  tot  'n  nuwe  reëling  ten  opsigte  van  die 
Sondagoggendse  godsdiensoefening.  Die  besluit  was  dat  die  ouers  en  hulle  kinders  saam  na  die  kerk  sal 
kom.  Die  tema  van  die  prediking  sou  dan  bepaal  word  deur  die  inhoud  van  die  voorgeskrewe 
SondagskooIIes.  Na  die  godsdiensoefening ontvang  die  kinders  nog  'n  kort  rukkie  kategese. 

Die  bedoeling  van  die  reëling  was  om  die  kinders  saam  met  hulle  ouers  in  die  kerk  te  kry  en  hulle  so  van 
jongs  af  te  leer  dat  die  godsdiensoefening  die  hart  van  die  kerklike  lewe  is.  Die  nuwe  reëling  het  ook 
beteken  dat  alle  "buite-SondagskoIe"  in  die  gemeente  sal  moet  sluit  want  almal,  ouers  en  kinders,  was  nou 
verplig  om  Sondagoggend  kerktoe  te  gaan. 

Die  reëling  het  baie  gou  'n  nuwe  kerktoe-gaan-kultuur  in  die  kerk  geskep.  Die  gevolg  was  dat  die 
Sondagoggend  se  godsdiensoefening  baie  goed  bygewoon  is  en  dat  dit  'n  vaste  gebruik  geword  het  dat  die 
gesin  saam  kerktoe  gaan.  Die  aanvanklike  versoek  dat  die  prediking  dieselfde  tema  as  die  SondagskooIIes 
moes  hê,  is  na  'n  jaar  of  wat  laat  vaar  aangesien  die  doelwit  van  die  verkondiging  en  van  die  kategese  nie 
altyd  dieselfde  is  nie.  Die  merkwaardige  van  hierdie  gewoonte  was  dat  die  gewoonte  ook  posgevat  het  dat 
die  bywoning  van  een  godsdiensoefening  op  'n  Sondag  nou  voldoende  is.  Geleidelik  het  die 
Sondagaandse  godsdiensoefening,  wat  eintlik  bedoel  is  vir  die  Kategismusprediking,  ofwel  onderrig  in  die 
leer  van  die  kerk,  al  meer  verskraal.  Omdat  die  kategese,  wat  deur  die  reformatoriese  vadere  in,  deur  en 
tydens  die  middag  of  aand  godsdiensoefening  gegee  is,  uit  die  godsdiensoefening  gehaal  is  en  eenkant  as 
kategese  aangebied  is,  is  die  noodsaak  om  die  inhoud  van  die  tweede  godsdiensoefening  presies  te  bepaal 
betreklik  gemaak.  Daarom  het  die  tweede  godsdiensoefening  vir  baie  gemeentes  problematies  geword 

omdat  die  predikant  in  hierdie  dae  dit  moeilik vind  om  tweemaal  op  'n  Sondag  te  preek.  Geleidelik  het  die 
Sondag  so  al  meer  'n  "gewone"  dag  geword,  ondanks  die  vierde  gebod. 

Die  problematiek  het  dr  Le  Roux  ook  behandel  in  sy  uitvoerige  proefskrif  oor  die  jeug  en  jeugwerk  in  die 
kerk.  Die  opvallende  is  dat  die  stuk werk  nie  'n  besondere  weerklank  in  die  kerk  gehad  het  nie,  waarskynlik 
vanweë  die  feit  dat  die  predikante,  ampsdraers  en  gelowiges  baie  traag  is  om  te  iees  en  om  hulleself  in  te 
span  om  self  kennis  te  versamel.  Die  wekroep  dat  alles  "eenvoudig"  en  nie  "te  moeilik"  moet  wees  nie,  het 
in  ons  kerk  'n  vervlakking  in  die  hand  gewerk  wat  algaande  kerk  en  volk  duur  te  staan  gekom  het. 

3.6  Gesprekke  oor  die  orde  van  godsdiensoefening 

In  die  vyftigerjare  is  'n  paar  keer  indringend  oor  die  orde  van  die  godsdiensoefening  gehandel.  In  die 
een  geval  het  dit  gebeur  nadat  'n  besoekende  Nederlander,  prof  J.  Sevenster,  in  'n  diens  vir 
Nederlandse  immigrante  die  Nederlands  Hervormde  Kerk  se  diensorde  gevolg  het.  Dit  het  verskil  van 
die  diensorde  wat  in  ons  kerk  gebruik  is.  Die  Kerkraad  wat  tereg  in  die  orde  van  diens  een  van  die  tekens 
van  die  eenheid  van  die  kerk  gesien  het,  was  verontrus  oor  die  verskille  en  het  geoordeel  dat  in  die  vervolg 
die  diensorde,  gebruiklik  in  ons  kerk,  gevolg  moes  word. 

'n  Besluit  van  die  Algemene  Kerkvergadering  van  1 957 het  in  die  gemeente  geen  beroering  veroorsaak  nie. 
Die  vergadering  het  besluit  dat  'n  baie  ou  gewoonte  uitgedien  geraak  het  en  dit  was  dat  by  die  viering  van 
die  Nagmaal  die  mans  eerste  en  daarna  die  vrouens  aan  die  tafel  gaan  sit  het.  Die  gewoonte  wat  sy 
herkoms  in  Nederland  het,  het  mettertyd  sy  betekenis  verloor,  net  soos  die  gewoonte  dat  in  die 
kerkgebou  die  mans  en  vroue  apart  gesit  het.  In  'n  sekere  sin  het  dit  die  einde  aangedui  van  die  patriargale 
gesin. 

In  Die  Hervormer  van  Junie  1957  was  daar  egter  'n  skrywe  van  'n  beswaarmaker  wat  onder  andere  gesê  het: 
"Wat  baat  dit  ons  dat  ons  nuwe  instellings  passeer  en  maar  steeds  nie  nader  aan  die  troon  van  die 
Allerhoogste  kom  nie?  Kan  ons  dan  nie  maar  liefs  die  ou  dinge  behou  soos  ons  voorgeslag,  en  ons  meer 
daarop  toelê  om  die  aangesig  van  die  Here  te  soeknie?"  Dit  is  'n  geldige  opmerkingen  verdien  oorweging. 
In  die  geval  van  "die  saamsit  van  broeders  en  susters  aan  die  Dis  van  die  Here"  was  dit  so  dat  geleidelik  die 
onderskeiding  tussen  man  en  vrou  in  die  samelewing  so  afgeslyt  het  dat  dit  ook  in  die  kerk  nie  meer 
volgehou  is  nie.  Geleidelik  het  die  klem  verskuif  na  die  noodsaak  dat  egpare  saam  en  langs  mekaar  aan  die 
tafel  Nagmaal  sal  gebruik. 

Die  tweede  uitvoerige  gesprek  is  in  1 959  gevoer  toe  prof  GK  Oberholzer  'n  beswaar  gemaak  het  omdat  hy 
as  voorleser  voorgeskryf  word  oor  welke  wet  en  geloofsbelydenis  hy  moet  voorlees.  Sy  opvatting  was  dat 
dit  soms  nodig  kan  wees  om  'n  samevatting  van  die  wet,  soos  in  Romeine  1 3 gegee,  te  lees.  Nadat  'n 
voorlopige  gesprek  gevoer  is,  is  prof  BJ  Engelbrecht  gevra  om  'n  verduidelikende  inleiding  oor  die  saak  te 
hou  by  die  Kerkraadsvergadering  van  Augustus  1 959. 

Prof  Engelbrecht  het  na  enkele  historiese  opmerkings  daarop  gewys  dat  in  die  kerke  van  die  hervorming 
die  godsdiensoefening  op  twee  pilare  rus,  naamlik  die  twee  elemente  Woord  en  sakrament.  Dit  is  die  twee 
maniere  waarop  God  Sy  beloftes  aan  die  gelowiges  wil  bevestig.  Wat  daarby  kom  is  bykomend.  Die 
gepredikte  Woord  vorm  vanselfsprekend  die  sentrale  moment  van  die  godsdiensoefening.  En  die 
gepredikte  Woord  verkondig  aan  die  gelowiges,  volgens  die  Heidelbergse  Kategismus,  drie  hoofsake: 
hoe  groot  die  mens  se  sonde  en  ellende  is,  hoe  die  mens  van  daardie  sonde  verlos  word  en  hoe  die  mens 
God  daarvoor  dankbaar  moet  wees.  Daar  kom  die  volgende  by:  die  Wet,  die  Tien  Gebooie,  waaruit  die 
mens  sy  sonde  kan  leer  ken,  of  die  wet  wat  verstaan  kan  word  as  die  riglyn  van  die  dankbaarheid.  Die 
geloofsbelydenis  is  die  uitdrukking  van  die  gelowige  se  besef  van  wat  sy  geloof  beteken  en  van  hom  vra  en 
daarom  het  die  vadere  vereis  dat  alleen  daardie  geloofsbelydenis  in  die  godsdiensoefening  gebruik  sal 

word  wat  ook  in  die  kategese  verklaar  is.  Dan  is  die  gebed,  ten  slotte,  die  uitnemendste  vorm  van  die 
dankbaarheid.  Hierdie  grondliggende  elemente  van  die  godsdiensoefening  mag  nie  deur  menslike 
willekeur  negeer  word  nie.  Daarom  stel  alleen  'n  Algemene  Kerkvergadering  die  orde  van  die 
godsdiensoefening  vas  en  bepaal  daarby  dat  dit  slegs  deur  'n  Algemene  Kerk  Vergadering  weer  verander 
mag  word.  Dit  omdat  die  orde  van  die  godsdiensoefening  en  sy  inhoud  'n  sigbare  teken  van  die  eenheid 
van  die  kerk  is.  Daarom  het  prof  Van  Selms  met  'n  geleentheid  betoog  dat  die  gebruik  van  psalm-  of 
gesangeberymings  en  wysies  wat  nie  in  die  kerklike  liedboek  voorkom  nie,  sensurabel  is  net  soos  die 
willekeurige  verandering  of  verskuiwing  van  die  elemente  van  die  godsdiensoefening.  Dit  vanweë  die 
grondliggende  waarheid  dat  die  orde  van  die  godsdiensoefening  'n  duidelike  dogmatiese  standpunt  en 
beslissingweerspieël. 

Derhalwe  is  daar  'n  wesenlike  verskil  tussen  die  Calvinisties-reformatoriese  godsdiensoefening  en  sy  orde 
en  byvoorbeeld  die  gebeure  in  'n  Grieks-Ortodokse  katedraal  waar  alles  draai  om  die  ontmoeting  met 
God  in  die  heilige  ruimte  van  die  kerkgebou.  In  beginsel  is  die  Calvinistiese  godsdiensoefening  niks  meer 
nie  as  prediking  van  die  Evangelie,  die  vreugdevolle  boodskap  van  die  regverdiging  van  die  mens  deur  die 
geloof  alleen.  Vir  die  rede  is  die  Calvinistiese  kerke  ook  nie  vol  versierings,  skilderye,  kerse  en  derglike 
meer  nie  want  die  kerk  is  niks  meer  as  'n  leë  ruimte  wat  deur  die  Woord  van  God  gevul  word  nie.  Die  orde 
van  die  godsdiensoefening  is  ook  sober  en  dit  is  daarop  gerig  om  die  gelowiges  toe  te  rus  vir  hulle 
dienswerk  in  die  wêreld.  Na  die  voorbeeld  van  die  apostel  Paulus  voer  die  gelowiges  hulle  liturgie 
( = dienswerk)  in  die  wêreld  uit  waar  hulle  na  die  eis  van  God  se  gebod  wil  lewe.  Die  opvattings  oor  die 
liturgie-in-die-kerkgebou  hou  meer  verband  met  Grieks-Ortodokse  denke  as  met  die  Bybelse  opdragte 
oor  die  diens  van  God. 

Hierdie  gesprek  is  op  die  daaropvolgende  Kerkraadsvergaderings  voortgesit  en  deur  middel  van 
beskrywingspunte  na  die  Algemene  Kerkvergadering  verwys  wat  in  1961  gesit  het.  Die  gesprekke  het 
baie  daartoe  bygedra  om  'n  duidelike  bewustheid  oor  die  saak  van  die  orde  van  die  godsdiensoefening  te 
vestig.  Opvallend  is  dat  hierdie  gesprek  reëlmatig  in  die  kerk  en  op  die  vergaderings  van  die  ampte  gevoer 
moet  word  omdat  telkens,  vanweë  die  verkeerde  voorbeeld  van  die  NG  Kerk  en  allerlei  charismatiese 
groepe,  geoordeel  word  dat  die  predikant  maar  na  goeddunke  die  orde  van  die  godsdiensoefening  kan 
verander.  Dit  hang  op  sy  beurt  waarskynlik  saam  met  die  dwaling  dat  die  mens  maar  na  hartelus  kan  bepaal 
hoe  die  orde  van  die  godsdiensoefening  moet  wees  omdat  die  Skrif  nie  meer  gesaghebbend  is  nie  en  die 
God  van  die  Bybel  'n  kneg  van  die  mens  geword  het.  In  ons  dae  het,  jammer  genoeg,  die  mens  en  sy 
gewaande  of  werklike  behoeftes  of  wense,  die  bepalende  geword  in  die  verhouding  tussen  Skepper  en 
skepsel.  Daarmee  beweeg  hierdie  soort  denke  op  'n  buite-Bybelse  baan.  Dit  bly  egter  opvallend,  as  die 
notules  van  die  Kerkraadsvergaderings  nagegaan  word,  hoe  in  die  beginjare  van  die  gemeente  hierdie 
soort  gesprekke  voorgekom  het,  waar  manne  soos  prof  BJ  Engelbrecht,  prof  HP  Wolmarans,  prof  PS 
Dreyer  inligting  en  voorligting  gegee  het  om  sodoende  die  leer  en  lewensbeginsels  van  die  kerk  te 
verduidelik.  Dit  het  die  lewe  van  die  gemeente  ten  goede  gekom  want  so  het  almal  steeds  daarvan  bewus 
gebly  dat  die  kerk  'n  gemeenskap  van  heiliges  is,  dit  wil  sê;  mense  wat  aan  God  behoort  en  wat  leef  uit  'n 
verantwoordelikheid  teenoor  die  verlede  en  die  toekoms. 

3.7  Die  politieke,  kerklike,  maatskaplike  onrus 


3.7.1.  Die  Cottesloeberaad 

Op  18  Januarie  1961  het  'n  belangrike  Kerkraadsvergadering  plaasgevind.  Dit  was  in  'n  sekere  sin 
ook  'n  unieke  gebeurtenis  omdat  op  'n  indirekte  manier  die  Kerkraad  gekonfronteer  is  met  die 
owerheidsbeleid.  Daaroor  moes  toe  'n  besluit  geneem  word.  Dit  het  van  1910  eintlik  nie  meer  gebeur 
nie.  Voor  daardie  tyd  toe  die  kerk  deel  was  van  die  Afrikanervolkstaat,  die  Zuid-Afrikaansche  Republiek, 
was  dit  nooit  werklik  nodig  nie.  Daar  was  kerk,  volk  en  owerheid  in  'n  hoë  mate  een  en  eensgesind.  Dit 
het  verander  toe  die  Afrikaner  na  die  Engelse  Oorlog  van  1 899  - 1 902  en  na  die  verlies  van  sy  volksvryheid, 
in  1910  ingesluit  is  in  die  Engelse  burgerstaat,  die  Unie,  waar  hard  probeer  is  om  die  Afrikaner  te  verengels 
en  sy  eiesoortigheid  te  vernietig.  In  daardie  situasie  waar  ons  kerk  ook  vanweë  die  armoede  van  sy  lidmate 
as  gevolg  van  die  oorlog,  gereduseer  is  tot  'n  randverskynsel  van  die  Engels-bepaalde  gemeenskap,  is  enige 
verwysing  na  "die  politiek"  in  die  kerk  angsvallig  vermy.  Dit  sou  dan  verdeeldheid  skep  wat  in  die 
gemeentes  weer  allerlei  probleme  sou  meebring. 

Ondanks  al  die  oorwegings  en  'n  tradisie  van  swygsaamheid  oor  politiek-maatskaplike  sake,  gee  prof  BJ 
Engelbrecht  op  1 8 Januarie  1961  'n  lang  relaas  oor  die  Cottesloeberaad  wat  in  Desember  1 960  gehou  is.  Dit 
was  'n  kerklike  beraad  belê  deur  die  Wêreldraad  van  Kerke,  waar  die  Suid-Afrikaanse  ledekerke  van  die 
WRK  bymekaargekom  het  om  menings  te  wissel  oor  die  situasie  in  Suid-Afrika.  Dié  situasie  sou  dan  baie 
krities  wees  veral  nadat  die  SA  Polisie  op  'n  oproerige  skare  swartes  by  die  Polisiekantoor  in  SharpeviIIe,  by 
Vereeniging,  geskiet  het.  Die  skare,  georganiseer  deur  die  Pan-Ajrkanist  Congress,  het  oor  die  dra  van 
pasboeke  betoog  en  wou  die  owerhede  met  getalle  en  lawaai  intimideer. 

Die  skietery  by  SharpeviIIe  het  'n  goed-georganiseerde  protes  van  dwarsoor  die  wêreld  ontlok. 
Binnelands  het  die  geldmagnate  alles  moontlik  gedoen  om  die  ekonomie  tot  stilstand  te  bring.  In  dié 
situasie  het  David  Pratt,  'n  welvarende  Engelsman,  'n  sluipmoordaanval  op  dr  HF  Verwoerd  uitgevoer. 
Hoewel  dr  Verwoerd  twee  maal  in  die  gesig  geskiet  is,  het  hy  die  aanslag  oorleef. 

Dit  alles  het  die  Wêreldraad  van  Kerke  en  sy  bemoeisieke  sekretaris-generaal,  W Visser't  Hooft,  laat  dink 
hulle  moet  ingryp  en  probeer  om  die  regering  tot  'n  val  te  bring.  Daarom  is  'n  beraad  aan  die  hand  gedoen 
waar  die  ledekerke  van  die  WRK  in  Suid-Afrika  in  Johannesburg  sou  vergader.  Die  WRK  was  oortuig  dat 
as  die  Afrikaanse  Kerke  die  beleid  van  afsonderlike  ontwikkeling  sou  laat  vaar,  hulle  die  regering  sou  dwing 
omditooktedoen. 

Die  vergadering  is  toe  in  Desember  1960  in  Johannesburg  by  Cottesloe  gehou.  By  die  vergadering  van 
kerke  is  die  regeringsbeleid  verwerp  omdat  daar,  net  soos  in  al  die  propaganda,  eensydig  klem  op  die 
skeidingsaspek  van  eiesoortige  ontwikkeling  gelê  is.  Dit  is  tog  in  die  verbygaan  wetenswaardig  dat  die 
bedrae  wat  die  owerheid  vanaf  1 948  aan  tuislandontwikkeling  en  swart  bevoordeling  uitgegee  het  meer  is  as 
wat  al  die  agentskappe  van  die  WO  vanaf  i948  wêreldivyd  aan  die  arm  lande  gegee  het.  Daardie 
ontwikkelingskomponent  is  aangevul  deur  die  blanke  belastingbetalersgeld  wat  aan  skole, 
opleidingsentra,  behuising,  hospitale,  gesondheidsorg  en  gemeenskapsdiens  in  die  sg  blanke  gebiede 
geskenk  is.  Die  Hervormde  Kerk  het  nie  met  die  besluite  van  die  beraad  saamgegaan  nie  en  sodoende  die 
hele beplanningomvergegooi.  Dit het 'n hele  storm veroorsaak. 

As  prof  BJ  Engelbrecht  dan  in  Januarie  verslag  aan  die  Kerkraad  doen  oor  die  beraad  wat  hy  bygewoon  het, 
toon  hy  allereers  uit  die  geskrifte  van  die  WRK  aan  dat  die  WRK  eis  dat  die  hoofinhoud  van  die  kerk  se 
verkondiging  moet  wees  dat  Jesus  Christus  na  ons  wêreld  gekom  het  om  die  versteurde  verhoudings 
tussen  mense  en  mensgroepe  reg  te  stel.  Sleutelbegrippe  van  die  WRK  se  teologie  is:  sigbare  eenheid  in 

die  kerk  en  maatskappy,  ware  broederskap  en  waaragtige  menslikheid  vir  almal. 

Die  gevolg  van  hierdie  sosialistiese  interpretasie  van  die  Evangelie  is  dat  segregasie  gesien  word  as  " . . . 'n 
ontkenning  van  geregtigheid  en  menswaardigheid  want  dit  ontken  alles  wat  ons  glo  aangaande  God  se 
liefde  vir  sy  kinders".  Om  dit  te  illustreer  haal  prof  Engelbrecht  die  besluit  van  die  WRK  se  Algemene 
Vergadering  by  Evanston  in  1954  aan.  Daar  is  gesê:  ". . .segregasie. . is  teen  die  Evangelie  en  is 
onversoenbaar  met  die  christelike  leer  aangaande  die  mens  en  met  die  wese  van  die  kerk  van  Christus ..." 
Om  noLi  hierdie  eenheid  en  ware  broederskap  tussen  verskillende  rassegroepe  te  verkry  het  die  WRK 
aanbeveel: 

1 dat  die  kerke  met  wêreldlike  instellings  moet  saamwerk 

2 dat  die  eenheid  in  Christus  op  sosiale  en  politieke  gebied  bereik  kan  word  deur  politieke 
aktiwiteite  wat  die  kerk  moet  onderneem, 

3 dat  die  taak  van  die  kerk  in  die  wêreld  is 

a.  om  te  sorg  dat  maatskaplike  gelykheid  vir  almal  gewaarborg  word,  en 

b.  om  menslike  regte  en  vryhede  te  beskerm  deur  volle  stemreg  vir  almal  in  die  land  te 
waarborg,  vryheid  van  keuse  in  die  huwelik  toe  te  laat,  die  vryheid  vir  almal  te  waarborg  om 
grondtebesitentebewoon  waarhulle  wil,  en  dat  almal  ingesluit  moet  word  in  alle 
besluitnemingsprosesse. 

Die  kerk,  so  stel  die  Wêreldraad  dit,  is  alleen  christelik  as  hy  hom  aan  hierdie  program  diensbaar  maak. 
Merkwaardig  genoeg  het  die  Anglikaanse  biskop,  Bill  Burnett,  wat  later  sekretaris  van  die  SA  Council  of 
Churches  was,  in  'n  terugskouing  oor  die  rol  wat  die  Engelse  Kerke  gedurende  die  jare  na  1948  gespeel 
het,  gesê  dat  hulle  die  skrifwoord  nogal  verdraai  het  om  by  hulie  politieke  opvattings  te  pas.  Soos  hy  dit  in 
1990  nogal  eksplisiet  gestel  het:  "Wf  havejiddled  the  Scriptures  for  ideological  eitds,  and  it  may  he  we  must  bear  some 
respomibilityfor  theawful  breakdowit  of  authorityand  rattdom  killiitýs . . .We  too  iteed  to  repeitt. . . " 

Dit  is  duidelik  dat  die  Engelse  kerke  van  die  sestigerjare  af 'n  doelbewuste  politieke  program  gevolg  het 
waardeur  hulle  die  Afrikanerregering  tot  'n  val  wou  bring.  Die  besluite  wat  by  Cottesloe  geneem  is,  lê  in 
die  lyn  van  daardie  beleid  wat  ook  deur  die  sosialisties-denkende  Wêreldraad  van  Kerke  gepropageer  is. 
Wat  die  besluite  van  die  Cottesloe-vergadering  interessant  maak  is  dat  dit  ook  afgelei  kon  word  uit 
voorleggings  wat  die  NG  kerk  van  die  Kaap  en  die  NG  kerk  van  die  Transvaal  aan  die  Cottesloe-beraad 
beskikbaar  gestel  het.  Daardie  standpunte  was,  kortliks  saamgevat,  die  volgende: 

1 . Alle  rassegroepe  wat  in  Suid-Afrika  gevestig  is,  is  deel  van  die  totale  bevolking  van  die 
land.  Gevolglik  behoort  die  land  aan  almal.  Almal  wat  in  die  land  woon  moet  gelyke  regte 
en  geleenthedehê. 

2.  Die  kleurlinge  moet  binne  afsienbare  tyd  direk  in  die  Parlement  deur  kleurlinge 
verteenwoordig  word. 

3 . Alle  volwasse  mense  het  die  reg  op  stemreg  en  om  grond  te  besit. 

4.  'n  Beleid  wat  dit  alles  aan  die  permanent-gevestigde  swartes  in  die  stede  ontsê,  is 
onchristelik. 

5.  Niemand  mag  van  enige  kerk  uitgesluit  word  nie,  veral  nie  op  grond  van  ras  en  kleur  nie.  Alle 
gemeentes  moet  gesamentlike  dienste  vir  almal  hou. 

Die  Hervormde  Kerk  het  egter,  by  monde  van  dr  AJG  Oosthuizen,  op  14  Desember  1960  dit  baie 
duidelik  gestel  dat  die  beleid  van  afsonderlike  ontwikkeling  die  enigste  regverdige  oplossing  vir  die 
rasseprobleem  in  Suid-Afrika  is.  Daarom  word  integrasie  as  'n  oplossing  vir  die  probleem  verwerp.  Op 

geen  stadium  dus  het  die  Hervormde  afvaardiging  die  Cottesloe-besluite  aanvaar  nie.  Die  Kerkraad  het 
die  uiteensetting  sorgvuldig  beluister  en  bespreek.  Op  die  volgende  vergadering  van  Februarie  1961  is 
die  vraag  gevra  of  die  skrywers  van  die  pamflet,  Vertraagde  Aksie,  nie  tot  verantwoording  geroep  moet  word 
nie.  Prof  BJ  Engelbrecht  het  egter  aangedui  dat  in  die  pamflet,  waar  kerklike  integrasie  bepleit  word,  die 
skrywers  nie  kerklike  leerstellings  weerspreek  het  nie.  Daarom  hoef  die  Kerkraad  niemand  tot 
verantwoording  te  roep  nie. 

3.7. 1 .2  Die  sg.  Geysersaak 

Op  die  Algemene  Kerkvergadering  van  1961  is  die  hele  volkerebeleid  van  die  regering  bespreek  na 
aanleiding  van  'n  beskrywingspunt  van  prof  AS  Geyser  en  prof  A van  Selms  dat  art  3 uit  die  destydse 
Kerkwet  geskrap  moes  word.  Dit  het  'n  lewendige  debat  ontlok.  Tydens  die  debat  is  die  voorstellers  nogal 
skerp  tereggewys  ook  oor  hulle  opmerkings  in  die  boekie  Vertraagde  Aksie.  Die  hele  debat  het  groot 
openbare  belangstelling  geniet  en  dit  was  opvallend  hoe  proff  Geyser  en  Van  Selms  deur  die  Engelstalige 
pers  voorgestel  is  as  groot,  wêreldberoemde  geleerdes  wat  nie  reg  verstaan  word  deur  agterlike,  dom  en 
onbeskaafde  Afrikaners  nie.  Dit  was  so  min  of  meer  die  standaard-aanslag  waarmee  die  Engelstalige  pers 
vanaf  1806  enige  botsing  tussen  Engelse  en  Afrikanerbelange  beskryf  het.  Selfs  die  byvoeglike 
naamwoorde  wat  gebruik  is  om  die  Afrikaner  te  beskrywe,  het  nie  juis  verander  nie.  Teen  die  einde  van  die 
Algemene  Kerkvergadering  is  die  gebeure  by  Cottesloe  ook  bespreek.  Omdat  die  Vergadering  in  die 
debat  oor  art  3 van  die  Kerkwet  reeds  die  opvattings  van  die  Wêreldraad  van  Kerke  oor  die  aard  van  die 
gemeenskap  verwerp  het,  is  die  Cottesloe-besluite  nie  aanvaar  nie.  Terselfdertyd  is  besluit  om  uit  die 
Wêreldraad  van  Kerke  te  tree.  Dit  is  die  Algemene  Kerkvergadering  destyds  nogal  kwalik  geneem.  'n 
Besondere  gevolg  van  die  optrede  van  die  Wêreldraad  en  van  die  proff  Geyser  en  Van  Selms  in  die  jare 
1960  -1961  was  dat  dit  feitlik  art  3 as  deel  van  die  kerk  se  leef-  en  werkwyse  in  die  wêreld,  verskans  het. 
Eers  nadat  die  regering  van  die  dag  voor  die  SAKP-ANC  aanslag  in  1994  gaan  lê  het  en  die  mag  sonder  slag 
of  stoot  oorgedra  het,  het  die  Algemene  Kerk  Vergadering  sy  lidmaatskapvereistes  gewysig. 

Die  1961  Algemene  Kerkvergadering  was  nie  die  einde  van  die  onrus  rondom  die  persoon  van  prof  AS 
Geyser  nie.  Miskien  omdat  hy  by  die  vergadering  van  1 96 1 nie  sy  sin  gekry  het  nie,  het  hy  voortgegaan 
om  sy  mening  as  die  enigste  moontlike  Bybelsgefundeerde  standpunt  voor  te  dra.  Dit  het  hy  op  so  'n 
manier  gedoen  dat  hy  dikwels  aanstoot  gegee  het.  Geyser  was  egter  as  'n  onrustige  mens  in  Pretoria 
bekend.  Reeds  in  1947,  kort  nadat  hy  as  ouderling  vir  die  studente  aangewys  is  deur  die  Kerkraad  van 
Pretoria,  het  hy  'n  pleidooi  gelewer  dat  die  Kerkraad  'n  studentekerkgebou  moet  oprig.  Toe  die  kerkraad 
dit  nie  onmiddellik  aanvaar  nie,  was  die  vet  in  die  vuur.  Prof  Geyser  het  kort  daarna  skerp  aanvalle  op  die 
Kerkraad  en  ds  Simon  Vermooten  geloods  omdat  die  Kerkraad  oudl  H Engelmohr  as  administratiewe 
beampte  wou  aanstel.  Op  24  januarie  1948  het  Geyser  Engelmohr  tydens  'n  Kerkraadsvergadering 
aangeval;  op  9 Maart  1948  val  hy  prof  CK  Oberholzer  aan  omdat  hy  op  versoek  van  die  Kerkraad,  'n 
leespreek  gehou  het.  Ceyser  betoog  dat  hy  of  ander  professore  wat  beskikbaar  was,  moes  gepreek  het. 
Op  16  April  val  hy  ds  Simon  Vermooten  aan  en  op  30  April  wil  hy  die  verkiesing  van  Engelmohr  as 
ouderling  voorkom  omdat  Engelmohr  reeds  administratiewe  beampte  van  die  Kerkraad  is.  Op  22 
September  bots  Ceyser  met  ds  Vermooten  omdat  Ceyser  beweer  dat  ds  Vermooten  nie  die  professore  vra 
om  in  Pretoria  te  preek  nie.  Geen  bewyse  is  egter  vir  daardie  stelling  voorgelê  nie.  Op  1 3 Oktober  lê 
Geyser  'n  klag  by  die  Kommissie  van  die  Algemene  Kerkvergadering  teen  lede  van  die  Kerkraad  van 
Pretoria.  Op  3 November  lê  van  die  Kerkraadslede  'n  klag  teen  prof  Geyser.  Op  1 8 November  1 948  tree 
die  Kommissie  van  die  Algemene  Kerkvergadering  dan  in  en  probeer  met  'n  uitgebreide  visitasie  om  die 

voortslepende  rusie  tot  'n  einde  te  bring.  'n  Buitengewone  Kerkraadsvergadering  op  27  November  1948 
besluit  dat  nadat  oudl  H Engelmohr  as  administratiewe  beampte  en  ouderling  bedank  het,  prof  AS  Geyser 
en  oudl  SJ  Botha  ook  moet  bedank.  Hulle  sal  dan  nie  weer  voor  die  einde  van  1951  as  ouderlinge 
verkiesbaar  wees  nie. 

Dit  was  egter  nog  nie  die  einde  nie,  want  op  22  januarie  1 949  het  ds  Simon  Vermooten  sy  ontslag  aangevra 
omdat  hy  'n  beroep  na  Pretoria-Noord  aanvaar  het.  Dit  was  die  gevolg  van  die  vete  teen  ds  Vermooten 
wat  in  die  gemeente  ontketen  is  omdat  die  Kerkraad  in  1948  nie  geneë  was  om  sondermeer  op  alle 
gedenkdae  wat  vir  die  Nederlanders  en  oud-Nederlanders  in  die  gemeente  belangrik  was,  die  kerkgebou 
aan  hulle  af  te  staan  vir  godsdiensoefening  nie. 

'n  Elftal  vooraanstaande  Kerkraadslede  het  op  22  januarie  1949  hulle  dienswerk  neergelê  omdat  hulle 
gevoel  het  dat  onregmatige  druk  op  ds  Vermooten  hom  verplig  het  om  die  beroep  na  Pretoria-Noord  te 
aanvaar.  Die  hele  onverkwiklike  rusie  het  toe  beteken  dat  van  'n  kerkgebou  vir  die  studente  in  die 
afsienbare  toekoms  geen  sprake  meer  kon  wees  nie.  Die  gedagte  aan  so  'n  kerkgebou,  wat  in  1944  al 
geopper  is,  is  gekelder  deur  Geyser  se  rusiemakery.  Eers  in  1974,  as  Pretoria-Oos  sy  kerkgebou  in 
Waterkloofpark  in  gebruik  neem,  het  die  studentegemeente  'n  eie  kerkgebou  gekry. 

Na  die  Algemene  Kerkvergadering  van  1961  was  dit  duidelik  dat  prof  Geyser  na  die  afwysing  van  sy 
voorstelle  sy  gramskap  sou  uithaal  op  die  Hervormde  geloofsgemeenskap.  A1  meer  het  die  indruk  ook 
ontstaan  dat  hy  ondersteuners  gehad  het  wat  hom  aangepor  het  om  sy  eie  mening  en  wil  voorop  te  stel. 
Die  merkwaardige  was  dat  die  Hervormde  gemeenskap  met  gelatenheid  baie  van  die  uitsprake  en  stellings 
wat  hy  in  die  openbaar  gemaak  het,  maar  verdra  het.  Dit  was  immers  duidelik  dat  hy  'n 
minderheidsmening  verteenwoordig  het  en  daarom  was  dit  nie  werklik  nodig  om  altyd  aandag  daaraan  te 
gee  nie.  Omdat  Geyser  se  uitsprake  nogal  publisiteit  in  die  Engelstalige  koerante  gekry  het,  het  dit  baie 
gelyk  asof  hy  'n  politieke  twispunt  in  die  kerklike  gemeenskap  wou  indra.  Omdat  dit  nie  waardeer  is  nie, 
het  die  meeste  kerkmense  die  hele  saak  eenkant  toe  gestoot  omdat  politieke  meningsverskille  nie  in  die 
kerk  uitgemaak  hoef  te  word  nie.  Dit  was  onverwags  toe  drie  van  Geyser  se  senior  studente  teen  hom  'n 
klag  van  leerdwaling  in  1961  aan  die  Kommissie  van  die  Algemene  Kerkvergadering  voorgelê  het.  In  die 
kerk  het  dit  ook  'n  hele  beroering  veroorsaak  want  dit  was  die  eerste  keer  dat  'n  teologiese  professor  oor  'n 
leerkwessie  aangespreek  is.  In  Pretoria-Oos,  waar  Geyser  lidmaat  van  die  gemeente  was,  het  dit  ook  'n 
mate  van  ontsteltenis  veroorsaak.  In  Die Hervomer  van  November  1 96 1 het  die  redakteur,  ds  joh  Dreyer,  'n 
uiteensetting  oor  die  saak  gegee.  Drie  studente  het  'n  klag  ingedien  by  die  bevoegde  kerklike  liggaam 
waarin  hulle  stel  dat  prof  Geyser  in  sy  lesings  stellings  gemaak  het  wat  hulle  as  afwykings  van  die  leer  van 
die  kerk  verstaan  het.  Die  afwykings  het  in  hoofsaak  gegaan  oor  die  kerklike  leer  oor  die  persoon  en  werk 
van  jesus  Ghristus. 

In  sy  artikel  het  ds  joh  Dreyer  gestel:  "'n  Christusbelydende  kerk  nie  dwaalleer  toelaat  nie.  Daaroor  is  die  Woord  van 
die  Here  duidelik.  Op  hierdie ýehied  is  daargeen  sprake  van  vryspraak  nie.  In  die  kerk  van  die  Here  mag  iedereen  nie  leer  wat goed  is 
insyeieoënie.  Trouens,  elkeen  moet  voor  hy  toegelaat  word  tot  die  bediening  in  dieHerv.  Kerk  eers  die  Formule  onderteken  waarmee 
hy  verklaar  dat  hy  instem  met  die  leer  van  die  kerk,  dat  hy  dit  hartelik  omhels  en  belowe  om  dit  trou  te  leer  en  hom  in  alles  aan  die 
kerklike  reglemente  aan  die  oordeel  van  die  bevoegde  kerklike  liggame  te  onderwerp. " 

Die  merkwaardige  in  hierdie  geval  was  dat  die  destydse  Engelse  koerante  met  die  Rand  Daily  Mail  as 
voorbok,  baie  moeite  gedoen  het  om  die  hele  saak  as  'n  politieke  aanval  van  die  kerk  op  prof  Geyser  voor  te 
stel.  Dit  het  waarskynlik  saamgeval  met  die  feit  dat  die  Wêreldraad  van  Kerke  in  1 960  by  Gottesloe  wou 
probeer  om  veral  die  Afrikaanse  kerke  te  beweeg  om  hulle  polities  van  die  beleid  van  eiesoortige 
ontwikkeling  te  distansieer.  Daardie  poging  het  misluk  vanweë  ds  AjG  Oosthuizen  se  sterk  optrede.  Die 
gevolg  was  dat  die  Hervormde  Kerk  deur  die  Engelse  koerante  as  'n  polities-geïnspireerde  kerk  beskou  is. 


27 


Hoewel  die  opvatting  volkome  uit  die  lug  gegryp  was,  word  dit  tot  vandag  toe  nog  voortgesit  sonder  dat 
gelet  word  op  die  inhoud  van  die  klag  of  op  die  uitspraak  van  die  Kommissie  van  die  Algemene 
Kerkvergadering.  In  ieder  geval,  die  saak  is  so  deur  die  Engelse  koerante  opgepomp  dat  die  indruk  geskep 
is  dat  die  arme  prof  Geyser  lank  voor  die  kerklike  ondersoek  al  veroordeel  is  om  op  'n  brandstapel  te  sterf. 
Gemoedere  het  hoog  geloop.  Hieroor  het  ds  Joh  Dreyer  in  Die  Hervormer  geskryf:  "Ons  lesers  moet  hierdie 
herigte  maar  nie  ernstig  opneem  niejuis  omdat  hulle  eensydige  voorstellings gee  en  van  daardie  bepaalde  koerante  kom  wat,  soverons 
weet,  nog  nooit  een  keer  in  die  geskiedenis  sedert  die  vorige  eeu  iets  goeds  van  die  Kerke  van  die  Afrikaanssprekende  deel  van  ons 
bevolking  geskryf  het  nie.  Hulle  word  in  die  reël  verdag  voorgestel  en  met  hulle  en  hulle  sienswyse  en  besluite  word gewoonlikfout 
gevind. " 

Die  ondersoek  na  die  saak  het  besonder  lank  geduur.  Na  tien  dae  waarin  die  klaers  hulle  saak  gestel  het,  is 
die  hele  ondersoek  opgeskort  omdat  prof  Geyser,  volgens  'n  mediese  sertifikaat,  nie  gesond  genoeg  was 
om  die  ondersoek  by  te  woon  nie.  Nadat  prof  Geyser  herstel  het,  het  hy  'n  geleentheid  gekry  om  hom  te 
verweer.  Sy  betoog  het  tot  4 April  1 962  geduur.  Daarna  het  die  Kommissie  die  saak  sorgvuldig  oorweeg 
en  in  'n  uitgebreide  bevinding  wat  in  die  Hervormer  van  junie  1 962  gepubliseer  is,  bevind  dat  "die  klag  van 
dwaalleer  ...  met  betrekking  tot  die  Ghristologie,  gestaaf  is."  Die  Kommissie  het  vasgestel  dat  prof 
Geyser  tydens  sy  lesings  die  indruk  by  die  studente  probeer  vestig  dat  Jesus  Ghristus  nie  die  ware,  ewige 
God  is  nie  omdat  daar  tye  was  waar  Ghristus  aan  God  die  Vader  ondergeskik  sou  gewees  het.  Op  al  die 
anderklagte  is  prof  Geyser  toe  vrygespreek.  Die  Kommissie  het  dit  toe  ooknodiggevind  om  prof  Geyser 
te  vermaan  vanweë  "...die  aanmatigende  en  verkleinerende  uitlatings. . ."  wat  hy  oor  die  Kerk,  die 
Kommissie  "en  hulle  wie  se  getuienis  nie  in  sy  guns  was  nie"  gemaak  het.  So  het  die  Kommissie  beslis  om 
prof  Geyser  as  predikant  van  die  kerk  af  te  sit. 

Dit  alles  was  vir  die  gelowiges  wat  die  kerk  is,  'n  onaangename  ervaring  omdat  'n  professor  wat  by  die 
opleiding  van  predikante  werksaam  is,  in  meer  as  een  opsig  verantwoordelikheid  teenoor  al  die  gelowiges 
het.  In  'n  hoë  mate  is  'n  teologiese  professor  in  'n  vertrouensposisie  om  'n  betroubare  kerkman  te  wees  wat 
die  geloof,  die  leer,  die  geskiedenis  en  tradisie  van  die  gemeenskap  van  die  gelowiges  moet  leer  en  uitlê  aan 
die  predikante  van  die  toekoms.  Aan  daardie  lewende  maar  ongeskrewe  verwagting  het  prof Geyser hom 
nooit  gesteur  nie,  maar  met  sy  uitlatings  en  houding  die  indruk  probeer  vestig  dat  hy  as  'n  soort 
charismatiese  geleerde  reg  het  op  aanvaarding  van  alles  wat  hy  dink  en  sê.  Enigiemand  wat  hom 
weerspreek  of  teengestaan  het,  het  hy  met  ywer  en  venyn  aangeval  en  vervolg. 

Nadat  die  ondersoek  verby  was,  kon  die  Kommissie  van  die  Algemene  Kerkvergadering  die  eerste  maal  na 
die  aanvang van  die  hele  saak  'n  verduidelikende  woord  spreek.  Dit  is  toe  gedoen  in  'n  Herderlike Brief wat  in 
Junie  1962  in  Die  Hervormer  gepubliseer  is.  In  die  skrywe  het  die  Kommissie  verduidelik  hoe  die 
verhouding  Skrif  en  belydenis  gesien  word  en  gestel  "...  dat  die  Heilige  Skrif,  as  die  Wbord  van  God, 
bokant  die  Belydenis,  hoe  voortreflik  dié  ook  mag  wees,  staan".  Verder  het  die  Kommissie  ook  enkele 
opmerkings  gemaak  oor  die  manier  waarop  verwag  word  dat  'n  teologiese  professor  die  Heilige  Skrif  sal 
ondersoek  en  uitlê. 

Ten  slotte  het  die  Kommissie  gestel: 

. . ons  leef  in  'n  tyd  waarin  die  menigte  van  verleidende geeste  besonder  bedrywig  is  om  die  Kerk  van  Christus  te  verlei  en  waarin 
die  Satan  met  vernude  woede  sy  aanvegtinge  teen  elke gelowige  voortsit.  Daarom  bid  ons  u,  broeders,  om  te  waak  en  te  bid  dat  God 
in  sy  genade  ons  geliefde  Nederduitsch  Hervormde  Kerk  mag  bewaar  en  as  'n  troue  getuie  en  verkondiger  van  Jesus  Christus,  die 
Gekruisigde,  mag gebruik.  Want  aan  God  behoort  die  koninkryk,  en  die  krag  en  die  heerlikheid,  tot  in  alle ewigheid. " 

Prof  AS  Geyser  het  die  uitspraak  van  die  Kommissie  nie  aanvaar  nie,  en  gerugsteun  deur  finansiële 
bystand  deur  'n  reeks  Engelse  instansies  en  instellings,  het  hy  hom  op  die  Hooggeregshof  beroep.  Die 
hof  moes  vasstel  of  die  Kommissie  volgens  sy  eie  Kerkwet  en  die  reël  van  die  natuurlike  geregtigheid 

gehandel  het  in  sy  hantering  en  beoordeling  van  die  saak. 

Uiteindelik  is  die  saak  in  die  hof  geskik  en  kon  prof  PS  Dreyer  op  1 5 Mei  1 963  aan  die  Kerkraad  meld: 
"Die  skikking  wat  deur  die  kerk  aangegaan  is,  het  die  beginsels  van  die  Hervormde  leerstelling  suiwer 
behou."  Daarop  het  die  Kerkraad  eenparig  sy  steun  aan  die  Kommissie  van  die  Algemene  Kerkvergadering 
toegesê.  Aangesien  prof  Geyser  'n  aanstelling  aan  die  Universiteit  van  die  Witwatersrand  gekry  het,  het 
hy die  gemeente verlaat.  In  1 968  het  hy as  lidmaat van  die  kerk  bedank  en  in  1985  is  hy oorlede. 

3.7.3  Dienadraai 

Die  hele  aangeleentheid  het  'n  negatiewe  nagevolg  in  die  kerklike  gemeenskap  gehad.  Baie  duidelik  het 
prof  Geyser  die  indruk  gevestig  dat  as  'n  professor  wat  die  taak  het  om  predikante  vir  die  kerk  op  te  lei,  hy 
homself  op  geen  manier  diensbaar  geag  het  aan  die  erkende  leer,  standpunte,  tradisies  en  gewoontes  van 
die  kerk  nie.  A1  wat  vir  hom  belangrik  was,  was  sy  eie  mening  en  enigiemand  wat  met  hom  daaroor  verskil 
het,  het  hy  as  dom  en  bekrompe  beskou.  Daardie  mening  het  hy  nie  onder  stoele  of  banke  weggesteek  nie 
en  veral  die  Kommissie  van  die  Algemene  Kerkvergadering  is  voortdurend  deur  hom  gekritiseer.  Die 
optrede  het  nogal  wantroue  in  die  Opleiding  as  sodanig  laat  ontstaan  en  het  'n  sekere  polarisasie  in  die 
kerk  veroorsaak.  Dit  was  opvallend  dat  prof  Geyser  en  sy  medestanders  gespook  het  om  die  indruk  te 
vestig  dat  hy  vanweë  "politieke  verskille"  met  die  Kommissie  afgesit  is.  Wanneer  die  hele  saak  van 
naderby  beskou  word,  is  dit  duidelik  dat  Geyser  se  siening  van  die  gemeenskap  beïnvloed  is  deur  die 
Wêreldraad  van  Kerke  se  opvatting  dat  dit  die  taak  van  die  kerk  is  om  'n  "regverdige  gemeenskap"  in  die 
wêreld  te  bou.  Dié  opvatting  verlê  die  aksente  van  die  reformatoriese  teologie  waar  die  klem  lê  op  die 
regverdiging  van  die  mens  deur  die  geloof  alleen.  Omdat  die  teologiese  opvattings  van  die  Wêreldraad 
gerig  was  op  die  lewenskwaliteit  van  die  gemeenskap  en  weinig  of  geen  belangstelling  gehad  het  in  Jesus 
Ghristus  wat  die  mens  uit  die  sonde  verlos  nie,  was  dit  vanselfsprekend  dat  die  opvattings  nie  versoenbaar 
was  nie.  Dit  was  in  'n  sekere  sin  vanselfsprekend  dat  Geyser  se  Ghristologie  moes  tekortskiet  omdat  hy  in 
sy  denke  en  argumente  nie  rekening  gehou  het  nie  met  die  werklikheid  dat  die  mens  van  nature  sondig  is 
en  daarom  nie  in  staat  is  om  God  te  soek  en  te  vind  nie.  Uiteindelik  het  sy  eensydigheid  hom  in  later  jare 
daartoe  gebring  om  die  bestaan  van  'n  ewige  God  in  twyfel  te  trek. 

Dit  staan  verder  vas  dat  Geyser  se  aanvalle  op  art  3 van  die  Kerkwet  en  die  kerk  se  beleid  van  'n  langs- 
mekaar-bestaan  van  wit  en  swart,  daardie  beleid  in  ons  kerk  geyk  het.  Tot  in  1994  is  geen  verandering 
daarin  deur  'n  Algemene  Kerkvrgadering  aanvaar  nie. 

Die  deeglik  verantwoorde  standpunte  wat  die  Algemene  Kerkvergadering  vanaf  1957  oor  hierdie  saak 
gestel  het,  is  gewoonlik  deur  die  teenstanders  negeer.  Net  soos  prof  Geyser,  het  die  Wêreldraad  van 
Kerke,  sy  samestellende  liggame  en  die  mense  wat  so  gedink  het,  uitgegaan  van  die  standpunt  dat  slegs  die 
Wêreldraad  van  Kerke  se  opvattings  'n  bestaansreg  het.  Terselfdertyd  het  hulle  hulleself  beskou  as  die 
hoogste  en  enigste verskyningsvorm  van  die  Ghristendom.  Daarom  is  dit  selfs  vandag  nog  interessant  om 
die  Memoranda  van  die  Kommissie  van  die  Algemene  Kerkvergadering  in  1 957  en  1 960  weer  te  lees.  Dan 
is  daar  die  reeks  briewe  wat  ds  AjG  Oosthuizen  en  die  Kommissie  aan  verskillende  kerke  en  persone 
geskryf  het  as  antwoord  op  die  geskrifte  wat  na  die  Sharpeville  insident  ontvang  is.  Daar  is  ook  die 
Rapport  oor  art  3 van  1 96 1 , en  die  pamflet  Gelyke  Geleenthede  wat  in  1 963  aan  die  Nederlandse  Hervormde 
Kerk  gestuur  is  en  waarop  nooit  'n  antwoord  ontvang  is  nie.  En  dan  is  daar  die  Herderlike  skrywe  van  die 
Algemene  Kerkvergadering  van  1973  en  ook  die  Getuienis  van  die  Kommissie  van  die  Algemene 
Kerkvergadering  van  1977.  Geleidelik  egter  het  die  kommunisties-humanistiese  siening  van  mens  en 
gemeenskap  die  Afrikaner  se  eerlike  en  eiesoortige  denke  verdring.  In  1 994  het  'n  nuwe  geslag,  wat  geen 

waarde  geheg  het  aan  die  Afrikaner  se  geskiedenis  en  erfgoed  nie,  land  en  volk  uitgelewer  aan  die  SA 
Kommunistiese  Party  en  die  African  National  Congress.  So  is  'n  nuwe  situasie  geskep  waar  die  toekoms 
van  die  Afrikanervolk  en  die  christelike  geloof  in  die  weegskaal  geplaas  is.  Dit  was,  so  lyk  dit,  van  1 948  af 
die  bedoeling  van  die  Afrikanervyandigheid  gewees. 

3.8  Diegemeenteindiejare  1955  1979 

Hierdiejarevan  1955- 1979  was  die vormingsjare van  die  gemeente.  MetdiekomsvandsESMulder 
na  Pretoria  en  die  stigting  van  die  Oos-gemeente,  was  die  eerste  en  groot  saak  om  gemoedere  tot 
bedaring  te  bring  en  weer  duidelike  toekomsdoelwitte  te  stel.  Dit  het  ds  Mulder  op  'n  voortreflike  manier 
reggekry.  Toe  ds  Le  Roux  in  1955  hierheen  kom,  kon  daar  positief  gewerk  word.  Dit  was  ook  moontlik 
vanweë  die  positiewe  werk  en  invloed  van  die  Kerkraad.  Daar  was  mense  soos  prof  dr  SP Engelhrecht,  die  byna 
legendariese  kenner  van  ons  kerk  se  geskiedenis  en  van  die  oudste  families  in  Transvaal.  Hy  het  nog  tot  in 
Mei  1 965  as  ouderling  gedien  en  toe,  vanweë  sy  hoë  leeftyd,  die  tuig  neergelê.  Saam  met  hom  was  daar  proj 
dr  HP  Wolmarans,  die  beskeie  maar  ook  fyn  geleerde  Afrikaner-kerkman  wie  se  bydrae  tot  die  teologiese 
denke  van  ons  kerk  nog  nie  na  waarde  geskat  is  nie.  Dan  was  daar  proj dr  CK  Oberholzer  wat  hoof  van  die 
Departement  Wysbegeerte  was,  'n  toegewyde  kerkman  en  'n  positiewe  Afrikaner  wat  met  entoesiasme 
gehelp  het  om  die  gemeente  op  te  bou. 

Onder  die  redelike  groot  getal  Universiteitsprofessore  wat  die  Kerkraad  en  die  gemeente  gedien  het,  was 
daar  ook  die  gesiene  en  hoog-gewaardeerde  projdr  Barend  de  Loor.  Hy  was  'n  seun  van  JG  de  Loor  wat  in  1 896 
na  Pretoria  gekom  het  en  hier  'n  broodbakkery  begin  het.  Die  familie  se  betrokkenheid  by  die  Afrikaner  en 
sy  kerk  is  deur  Barend  de  Loor  voortgesit.  Vir  baie  jare  was  hy  diaken  en  later  ouderling  van  die  gemeente 
Pretoria  en  Pretoria-Oos.  In  die  breër  kerklike  verband  was  hy  lank  voorsitter  van  die  Raad  van  Finansies, 
Kurator  van  die  kerk  se  pensioenfonds  en  sekretaris  van  die  Kuratorium  vir  die  Teologiese  Opleiding.  Sy 
opgewekte  lewenshouding,  vriendelike  geaardheid  en  bereidheid  om  almal  by  te  staan,  het  hom  'n  groot 
invloedskring  gegee.  Daarby  was  hy  'n  bekwame  akademikus  met  'n  goeie  insig  wat  in  die  moeilike 
ekonomiese  jare  van  1935  - 1950,  in  die  kerk  baie  goeie  leiding  en  raad  gegee  het.  Hy  was  'n  uitstaande 
voorbeeld  van  hoe  Hollandse-immigrante  en  hulle  kinders  'n  groot  bydrae  tot  die  op-  en  uitbou  van  die 
Afrikanervolk  gemaak  het. 

Vir  die  gemeente  Pretoria-Oos  het  prof  de  Loor  baie  beteken.  Sy  huis  en  tuin,  skuins  teenoor  die 
kerkgebou  in  Lynnwoodweg,  is  in  die  beginjare  deur  die  gemeente  vir  funksies  en  onthale  gebruik.  So  het 
oudl  en  mev  De  Loor  hulle  op  alle  vlakke  diensbaar  gemaak.  Dit  was  vir  die  gemeente  'n  groot  verlies  toe 
hy  op  62-jarige  leeftyd  oorlede  is.  Hy  was  vir  die  gemeente  en  die  kerk  'n  steunpilaar  wat  bouwerk  van 
gehalte  gedoen  het. 

Dan  was  daar  proj  BJ  Engelbrecht  wat  die  gemeente  en  die  Kerkraad  gedien  het  totdat  die  gemeente  na  die 
nuwe  kerkgebou  in  Waterkloofpark  verhuis  het.  Langs  hom  was  daar  proj  PS  Dreyer  wat  nie  net  'n  groot 
dryfkrag  in  die  kerk  was  nie,  maar  ook  vir  baie  jare  die  gemeente  op  tallose  vlakke  gedien  het.  Verder  was 
daar  genl  MPH  Coetzee,  drFC  Symington,  die  bekende  onderwysman,  die  bekende  argitek  Hendrik  Vermooten  en 
die  kassier  JJ  Vermooten.  Dit  was  nie  vreemd  dat  hierdie  manne  in  staat  was  om  as  'n  gedugte  span  die 
gemeente  te  lei  in  'n  positiewe  rigting  nie.  Dit  het  dan  ook  nie  lank  geduur  nie  of  die  gemeente  het  op  alle 
vlakke  vlot  gefunksioneer.  Nie  alleen  het  die  gemeente  daarin  geslaag  om  al  sy  stoflike  verpligtings  na  te 
kom  nie,  maar  terselfdertyd  is  voortdurend  aandag  gegee  aan  die  geestelike  toerusting  van  die 
kerkraadslede  en  die  gemeente. 

So  is  daar  in  die  jare  1 958  - 1 959  veral  onder  leiding  van  prof  Bj  Engelbrecht  uitgebreide  inligting  gegee  en 


gesprekke  gevoer  oor  die  orde  van  die  godsdiensoefening  en  waarom  die  orde  so  gekies  is.  Dit  is  destyds 
baie  sterk  beklemtoon  dat  slegs  die  Algemene  Kerkvergadering  die  orde  van  die  godsdiensoefening  kan 
vasstel  of  verander.  Dit  veral  omdat  die  reformatoriese  vadere  geoordeel  het  dat  die  eenheid  van  die 
godsdiensoefening  'n  weerspiëeling  van  die  geestelike  eenheid  van  die  kerk  is.  Willekeur  en  wanorde  in 
die  godsdiensoefening  is  as  'n  kenmerk  van  sektarisme  gesien. 

In  hierdie  en  derglike  sake  was  die  insig  en  bydraes  van  prof  BJ  Engelbrecht  van  besondere  waarde. 
Daarby  het  prof  Engelbrecht  dikwels  in  die  gemeente  gepreek.  Deur  sy  Envangelieverkondiging  wat 
altyd  sorgvuldige  uitleg  van  die  Bybel  was,  het  hy  op  'n  besondere  manier  die  gemeente  geleer  om  die 
Bybelse  boodskap  reg  te  verstaan.  Dit  sal  seker  moeilik  wees  om  die  kwaliteit  van  prof  Ben  Engelbrecht  se 
dienswerk  na  behore  te  peil.  Tog  staan  dit  vas  dat  in  die  jare  wat  hy  as  ouderling  gedien  het,  die  gemeente 
voordeel  van  sy  dienswerk  gehad  het.  Dit  was  in  'n  sekere  sin  gepas  dat  prof  Bj  Engelbrecht  op  1 2 
November  2000  juis  in  die  gemeente  Pretoria-Oos  die  feit  herdenkhet  dat  hy  toe  al  vyftigjaar  dienaar  van 
die  Woord  was. 

In  samewerking  met  so  'n  kerkraad  was  ds  Le  Roux  ook  in  staat  om  werk  van  hoë  kwaliteit  te  lewer.  Sy 


netjiese  prediking  het  'n  groot  bydrae  gemaak  om  die  gemeente  in  geloof  en  toegewyde  dienswerk  op  te 
bou.  Dit  is  opvallend  hoe  die  Kerkraad  elke  keer  as  ds  Le  Roux  'n  beroep  ontvang  het,  by  hom  aangedring 
het  om  nie  weg  te  gaan  nie.  Dit  was  nie  vreemd  nie  omdat  ds  Le  Roux  deur  almal  in  die  gemeente  waardeer 
is. 

Dit  was  vir  die  gemeente  'n  voorreg  dat  hulle  in  April  1961  die  25-jarige  ampsjubileum  van  ds  Le  Roux  kon 
vier.  Prof  dr  SP  Engelbrecht,  wat  ds  Le  Roux  in  1935  georden  het,  het  toe  'n  kort  huldigingswoord 
gespreek  terwyl  die  Kerkraad  'n  nuwe  toga  aan  ds  Le  Roux  geskenk  het.  Die  besondere  geleentheid  het 
saamgeval  met  die  ingebruikname  van  die  nuwe  pastorie  wat  die  gemeente  in  Sussexlaan  gebou  het.  Dit 
was  nie  die  laaste  keer  dat  die  Kerkraad  en  gemeente  'n  geleentheid  gehad  het  om  hulle  toegeneentheid 
teenoor  ds  en  mev  Le  Roux  uit  te  druk  nie.  Op  28  September  1975  kon  die  Kerkraad  en  gemeente  op 
gepaste  wyse  die  40-jarige  ampsjubileum  van  ds  LM  le  Roux  vier.  Dit  was  'n  bewys  van  die  besondere 
band  wat  daar  tussen  predikant  en  gemeente  was.  Ds  Le  Roux  en  saam  met  hom,  sy  eggenote,  het  in 
Pretoria-Oos  besondere  diens  gelewer  en  hoe  langer  hy  in  die  gemeente  was,  hoe  meer  is  sy  dienswerk 

waardeer.  Dit  het  weer  saamgehang  met  die  feit  dat  ds  Le  Roux  nooit  sy  studie  gestaak  het  nie  en  daarom 
in  sy  prediking  steeds  die  gemeente  met  regte  verkondiging  kon  dien. 

Dit  was  vir  die  Kerkraad  en  die  gemeente  'n  besondere  voorreg  dat  in  Augustus  i985  ds  LM  le  Roux  ook  sy 
SO-jarige  ampsubileum  in  die  gemeente  kon  vier.  Hoewel  hy  ouer  geword  het,  het  sy  vriendelike 
geaardheid  nie  verander  nie  en  het  hy  die  innemende  predikant  gebly  wat  vir  almal,  groot  en  klein,  aandag 
entyd  gehadhet. 

'n  Besondere  gebeurtenis  was  die  onthaal  wat  die  Kerkraad  en  die  NHSV kon  aanbied  in  Maart  1 963  toe  ds 
Le  Roux  aan  UP  gepromoveer  het.  Ds  Le  Roux  het  vroeg  in  1963  sy  proefskrif,  Kerklike  Jeugwerk,  'nchristelik 
etiese  studie,  met  prof  BJ  Engelbrecht  as  sy  promotor  ingedien.  Dit  was  'n  omvangryke  werkstuk  wat  getuig 
het  van  volgehoue  en  sorgvuldige  akademiese  navorsing.  In  die  proefskrif  is  uitstekende  navorsing 
gedoen  wat  weergegee  is  in  hoofstukke  wat  die  titels  gedra  het  "Kerk  en  kind,  ouers  en  kinders,  kind  en 
Kerk,  kategese,  Kerk  en  jeugbeweging,  Kerk  en  skool."  Soos  ds  Le  Roux  dit  gestel  het:  "Kerklike 
jeugwerk  gaan  uit  na  al  die  jeug.  Daarvoor  is  nodig  dat  die  jeug  gesoek  en  gevind  sal  word  op  die  gebiede 
waar  hulle  hulle  bevind.  Daarom  het  hierdie  studie  besin  oor  die  situasie  van  die  jeug  in  die  huisgesin,  in 
die  Sondagskool,  in  die  kategeselokaal,  in  die  derde  milieu  en  op  die  gebied  van  die  skool." 

Hierdie  proefskrif  verteenwoordig  baanbrekerstudie  en  navorsing  oor  jeugwerk  in  ons  kerk.  jammer 
genoeg  het  hierdie  werk  nooit  die  aandag  en  belangstelling  gekry wat  dit  verdien  het  nie.  Miskien  hang  dit 
saam  met  ons  akademiese  tradisie  om  nie  'n  proefskrif  te  publiseer  nie  maar  dit  in  'n  biblioteek  weg  te  bêre 
om  stof  te  vergader.  Dit  is  'n  koddige  tradisie  wat  meegebring  het  dat  ons  die  boustene  waarmee  ons  'n  eie 
teologiese  tradisie  kan  bou,  sorgvuldig  eenkant  geplaas  het  om  dit  dan  later  as  minderwaardig  af  te  maak. 
Die  gevolg  is  dat  ons  in  ons  kerk  aanhou  voortploeter  met  'n  "koloniale  mentaliteit"  in  die  teologie  dit  wil 
sê:  ons  wil  deelneem  aan  die  akademiese  debat  in  Amerika,  Engeland  of  dalk  Duitsland  en  daar  'n  bydrae 
maak.  Dan  word  die  buitelandse  opvattings  hier  steeds  voorgelê  as  onweerlegbare  wysheid!  Opvallend  is 
byvoorbeeld  dat  die  jonger  geslag  predikante  baie  weet  van  allerlei  Amerikaanse,  Engelse  en  ander 
buitelandse  tegnieke  en  teologiese  handgrepe  en  dit  met  groot  beslistheid  in  die  kerk  wil  bevorder  sonder 
om  rekening  te  hou  met  ons  eie  kerklike  verlede.  Daarmee  word  onnodige  gewig  verleen  aan  die 
sosialistiese  opvatting  dat  die  verlede  die  essensieel-sondige  is  en  die  hede  en  die  toekoms  altyd  die 
opwindend-nuwe  verteenwoordig. 

So  bly  ons  dan  besig,  teologies  gesproke,  om  aan  'n  buitelandse  leiband  te  loop.  Die  resultaat  daarvan  is 
dat  deesdae,  ook  in  ons  kerk,  die  teologiese  taal  Engels  is,  skynbaar  om  daarmee  ons  teologies-koloniale 
mentaliteit  te  onderstreep.  Afrikaans  is  glo  nie  geskik  as  'n  teologiese  taal  nie.  Ds  Le  Roux  se  proefskrif 
bly  selfs  vandag  nog  'n  interessante  stuk  werk.  Dit  kan  selfs  vandag  nog  met  groot  vrug  bestudeer  word 
veral  waar  ons  nie  meer  in  'n  Christelike  staatsbestel  lewe  nie  en  nou  'n  verantwoorde  standpunt  oor  baie 
probleme  moet  formuleer.  Dit  is  een  voordeel  van  behoorlike  akademiese  werk,  naamlik  dat  dit  'n  waarde 
het  wat  nie  deur  die  tyd  vernietig  kan  word  nie,  al  is  daar  'n  paar  geslagte  wat  daardie  geskrewe  woord  nie 
kan  waardeer  nie. 

3.9  Die  ruimtelike  uitbreiding 

Inmiddels  het  daar  'n  stadige  maar  voortgaande  uitbreiding  van  die  stad  na  die  ooste  en  suide 
plaasgevind.  Dit  het  meegebring  dat  oudl  Van  Eck  in  Maart  1968  al  'n  voorstel  indien  om 
". . .vroegtydig  voorsieningte  maak  in  fondse  en  moontlike  grond  vir  latere  uitbreiding. . .".  Die  saak  word 
aan  prof  PS  Dreyer  opgedra  om  op  'n  reëlmatige  basis  daaraan  aandag  te  gee. 

In  Eebruarie  1969  gee  prof  Dreyer  'n  eerste  verslag  en  stel  dat  daar  uitbreiding  is  na  die  noorde,  ooste  en 

suide.  Prof  Dreyer  se  opdrag  word  dan  omskrywe  in  dié  sin  dat  hy  in  al  die  gebiede  waar  daar  vinnige 
uitbreiding  is,  moet  probeer  om  geskikte  grond  te  bekom. 

Die  saak  word  akuut  as  die  studentegemeente  afstig  en  die  Raad  van  Finansies  die  kerkgebou  in  Lynnwood 
vir  die  studente  wil  koop.  Toe  kon  prof  Dreyer  egter  meedeel  dat  hy  in  Waterkloofpark  'n  geskikte  stuk 
grond  gevind  het.  In  Mei  1 969  besluit  die  gemeente  om  daardie  grond  te  koop  en  in  November  is  die  saak 
afgehandel.  Die  opdrag  aan  prof  Dreyer  word  egter  voortgesit  want  die  Kerkraad  oordeel  dat  ten  ooste 
van  Pretoria-Oos  daar  ook  nog uitbreidings  gaan  kom. 

Die  besluit  om  in  Waterkloofpark  kerkgrond  te  koop  het  meegebring  dat  die  deel  van  die  gemeente  wat 
noord  van  die  universiteitsterrein  lê,  ver  van  die  voorgenome  kerkgebou  sou  wees.  Toe  die  besluit  in 
Augustus  1970  geneem  word  dat  'n  nuwe  kerkgebou  op  die  Waterkloofpark-erwe  gebou  sal  word,  het  die 
meeste  van  die  lidmate  in  Queenswood  en  Kilnerpark  besluit  om  dan  maar  liewer  by  die  gemeente  in 
Pierneef  in  te  skakel.  In  daardie  tyd  het  die  lidmate  van  Arcadia  en  Colbyn  besluit  om  eerder  by  Pretoria- 
Sentraal  in  te  skakel. 

Dit  bring  mee  dat  prof  BJ  Engelbrecht  en  sy  gesin  kerklik  verhuis.  Die  gemeente  het  hom  gemis  omdat  hy 
op  baie  maniere  die  gemeenskap  met  woord  en  daad  bygestaan  het.  Deurentyd  het  hy  advies  gegee, 
Bybelstudie-geleenthede  gelei  en  voorligting  gegee  oor  talle  kerklike  sake  en  leerkwessies. 

Vanweë  die  groei  van  die  gemeente  moes  die  Kerkraad  ook  aandag  gee  aan  bykomende  hulp  vir  dr  LM  le 
Roux.  Dit  lei  daartoe  dat  prof  WC  van  Wyk,  wat  by  die  Universiteit  verbonde  was  aan  die  Departement 
Semitiese  Tale,  in  Augustus  1 970  as  deeltydse  predikant  by  Pretoria-Oos  diens  aanvaar  het.  Sy  dienswerk 
het  ook  daartoe  bygedra  dat  die  gemeente  verder  gegroei  het  vanweë  die  beter  bearbeiding.  Betreklik 
kort  na  die  inwyding  van  die  nuwe  kerkgebou  in  September  1974  is  die  moontlikheid  van  'n  tweede 
voltydse  predikant  onder  oë  gesien  asook  die  noodsaak  om  in  Garsfontein  'n  kerkgebou  op  te  rig. 

Die  goeie  samewerking  tussen  dr  LM  le  Roux  en  prof  WC  van  Wyk  is  in  1 979  beëindig  toe  dr  Le  Roux  die 
tuig  as  predikant  van  Pretoria-Oos  neergelê  het.  Hy  het  egter  in  die  gemeente  bly  woon  en  vir  die  periode 
1 980  1 989  het  hy  al  sy  aandag  aan  gevangenesbearbeiding  gewy.  Die  gevangenesbearbeiding  het  dr  Le 
Roux  vanaf  1965  op  'n  deeltydse  basis  gedoen  sodat  hy  ongeveer  24  jaar  by  die  dienswerk  betrokke  was. 
Dit  was  vir  hom  soms  moeilike  werk  omdat  hy  as  predikant  altyd  betrokke  was  by  almal  wat  hy  ontmoet 
het.  Eersin  1990hethywerklikgeëmeriteerna'ndienstydvan55jaar. 

In  'n  sekere  sin  was  die  dienstyd  van  dr  en  mev  Le  Roux  die  groeijare  van  die  gemeente  Pretoria-Oos 
gewees.  Met  sy  koms  na  Pretoria-Oos  in  1955  was  die  gemeente  knap  drie  jaar  oud  en  moes  hy  inhoud, 
karakter  en  koers  aan  die  gemeente  gee.  Dit  het  hy  op  'n  voortreflike  manier  gedoen  deur  die  regte 
prediking,  toegewyde  pastoraat  en  duidelike  leiding. 

In  1 989  kon  die  gemeente  op  6 November  nog  dr  Le  Roux  se  tagtigste  verjaarsdag  vier.  Die  Le  Roux's  het 
in  die  gemeente  bly  woon  en  met  sy  heengaan  in  1 992  het  die  Kerkraad  gestel;  "Dank  aan  die  Skepper  dat 
ons  die  voorreg  gehad  het  om  so  'n  besondere  man  te  kon  ken.  Sy lewe  was  vol  liefde  en  dankbaarheid. " 

3.10  lets  oor  die  steunpilare  in  en  van  die  gemeente 

In  sy  Brief  aan  die  Galasiërs  2:9  verwys  die  apostel  Paulus  najakobus,  Sefas  en  Johannes  as  "die  pilare  van  die 
gemeente"  om  daarmee  manne  aan  te  dui  wat  van  besondere  waarde  vir  die  bestaan  van  die  gemeente 
in  die  wêreld  is.  Dit  is  tot  vandag  toe  nog  so  dat  daar  in  elke  gemeente  gelowiges  is  wat  'n  belangrike  rol 
speel  in  die  bestaan  van  die  gemeente.  In  ons  kerk,  waar  die  ouderlinge  en  veral  die  vergadering  van  die 
ouderlinge  as  die  leidinggewende  struktuur  in  die  gemeente  beskou  word,  het  die  ouderling  dwarsdeur 
ons  kerk  se  geskiedenis  'n  belangrike  rol  gespeel.  Met  die  stigting  van  die  gemeente  in  1952  was  prof  CK 

Oberholzer  die  skriba,  mnr  Joggie  Vermooten  die 
kassier  en  mej  Rolien  Oberholzer  die  orrelis. 
Deur  hulle  dienswerk  het  hulle  die  organisasie  van 
die  gemeente  en  die  kwaliteit  van  die 
godsdiensoefening  gerugsteun. 

ProJ  CK  Oberholzer,  'n  gebore  Wes-Transvaler,  was 
een  van  die  Afrikaners  wat  in  die  swaarkryjare  na 
die  Engelse  Oorlog,  met  taai  volharding  en 
doelgerigte  hardwerkendheid  himself  bekwaam 
het.  Hy  het  begin  om  'n  onderwysdiploma  aan  die 
POK  te  verwerf  en  daarvandaan  het  hy  'n  vyftal 
grade  verwerf/  'n  DPhil  (Wysbegeerte)  in  1936,  'n 
DEd  in  1942  en  'n  DocEduc  in  1950.  In  1948  het 
sy  onderwysloopbaan  hom  gevoer  tot  hoof  van 
die  Departement  Wysbegeerte  en  Eilosofie  van 
die  Opvoedkunde  aan  die  Universiteit  van 
Pretoria. 

Prof  Oberholzer  was  sy  lewe  lank  'n  troue  en 
aktiewe  lidmaat  van  die  kerk.  Deur  sy  dienswerk 
op  die  Kommissie  vir  Opvoeding  en  Onderwys 
het  hy  'n  groot  bydrae  gemaak  om  die  beskouings 
ProJ  W.  C van  Wyk  oor  opvoeding  en  onderwys  in  ons  kerk  inhoud  en 

rigtingte  gee. 

As  ouderling  het  hy  waardevolle  werk  verrig  maar  was  nogal  liggeraak.  Dit  het  meegebring  dat  hy  soms  in 
debatte  sy  perspektief verloor  het.  Afgesien  daarvan  was  hy  vanweë  sy  uitgebreide  kennis,  'n  waardevolle 
lid  van  elke  vergadering.  In  Pretoria-Oos  het  een  van  die  diakens  hom  die  mooi  kompliment  gemaak  toe 
hy  gesê  het  dat  prof  Oberholzer  "...  die  name  van  al  die  woorde  ken"! 

'n  Besondere  toewyding  is  deur  hom  en  sy  eggenote  getoon  vir  die  sendingwerk  in  ons  kerk.  Saam  het 
hulle  talle  fondsinsamelingsgeleenthede  geskep  en  gereël  vir  die  gemeente.  Prof  PS  Dreyer  het  met  'n 
geleentheid  daarop  gewys  dat  in  een  jaar  die  Oberholzers  se  bydrae  vir  die  sending  meer  as  die  helfte  van 
die  hele  inkomste  van  die  sendingaksie  daardie  jaar  was.  So  het  Prof  CK  en  sy  eggenote  'n  blywende 
invloed  gehad  en  'n  voorbeeld  gestel  wat  navolging  verdien  en  gekry  het. 

Prof  Oberholzer  het  tot  26  Mei  1953  in  Pretoria-Oos  as  skriba  gedien.  Sy  taak  word  daarna  deur  ADW 
Wolmarans  oorgeneem  maar  hy  moes  in  Junie  1953  die  dienswerkaan  oudl  AM  Nel  oordra.  Hy  is  as  skriba 
opgevolg  deur  oudl  DHP  du  Toit  wat  die  taak  op  22  September  1 956  oorgeneem  het.  In  Januarie  1 960  is 
oudl  JH  Denysschen  as  skriba  verkies.  Na  agt  jaar  diens  is  hy  deur  dr  FC  Symington  opgevolg  in  Maart 
1 968.  Omdat  hy  in  Mei  1 969  uit  Pretoria  weggetrek  het,  het  oudl  Symington  die  taak  neergelê  en  is  hy  in 
Junie  1969  deur  oudl  CPN  Bolton  opgevolg.  Hy  het  as  skriba  gedien  tot  November  1998.  As  daar  'n 
steunpilaar  in  hierdie  gemeente  was,  dan  was  dit  seker  Chris  Bolton.  Afkomstig  uit  Wes-Transvaal  uit 
Barberspan  se  wêreld,  het  hy  na  sy  matriekeksamen  in  1933  by  die  Munisipaliteit  van  Krugersdorp  begin 
werk.  Sy  verbondenheid  aan  die  munisipale  diens  het  meegebring  dat  hy  later  erelid  van  die  Munisipale 
Werknemersvereinging  geword  het. 

In  1961  is  Chris  Bolton  aangestel  as  lid  van  die  Nywerheidshof.  Daarom  het  hy  en  sy  gesin  na  Pretoria 
verhuis  en  het  hulle  lidmate  van  Pretoria-Oos  geword.  Betreklik  gou  daarna  het  hy  ouderling  en  daarna 
skriba  van  die  gemeente  geword. 


In  'n  kort  woord  oor  oudl  Bolton  het  dr  HT  van  Deventer  die  volgende  na  vore  gebring: 

"Ouderling  Chris  Bolton  en  sy  eggenote  Debora  is  tans  inwoners  van  'n  eenheid  vir  verswakte  bejaardes  in 
Garsfontein.  Beide  van  hulle  was  oor  die  dekades  heen  geliefde  en  gerespekteerde  lidmate  van  die 
gemeente.  Debora  was  deurgaans  'n  ywerige  lid  van  die  NHSV  en  die  bestuur  daarvan.  Haar 
vriendelikheid  en  gasvryheid  was  alombekend,  terwyl  sy  haar  man  in  sy  ampswerk  as  ouderling  en  skriba 
oor  dekades  heen  voortreflik  ondersteun  het. 

Chris  Bolton  was  vir  'n  paar  sake  baie  bekend.  Die  eerste  was  waarskynlik  sy  baie  sterk  geloof  en  daarnaas  sy 
onkreukbare  lojaliteit  teenoor  sy  kerk  en  gemeente.  Sy  jarelange  dienswerk  as  ouderling  en  skriba  getuig 
daarvan.  Sy  deeglikheid  was  veral  sigbaar  in  die  byna  woord  vir  woord  notules  wat  hy  geskryf  het. 
Korrespondensie  was  te  alle  tye  op  datum  terwyl  sy  briewe  altyd  van  takt  en  begrip  getuig  het.  Hy  was 
elke  oomblik  op  hoogte  van  die  belangrikste  statistiese  gegewens  en  kon  vrae  oor  besluite  van  amptelike 
vergaderings  met  die  grootste  gemak  en  korrektheid  beantwoord. 

Chris  Bolton  was  ook  bekend  vir  sy  besondere  humor.  Hy  het  die  vermoë  om  elke  situasie,  soms  erg 
moeilikes,  so  te  omskep  dat  die  angel  daaruit  kom  en  gemoedere  vanself  kalmeer.  Sy  jarelange 
ondervinding  as  mediator  en  arbitrator  in  die  plaaslike  en  provinsiale  owerheidsektore  het  hom  ook  van 
besondere  diens  vir  die  gemeente  gemaak." 

Ouderling  Bolton  het  saam  met  die  gemeente  van  die  Lynnwoordwegkerkgebou  verhuis  na  die 
kerkgebou  in  Waterkloofpark.  Daar  het  hy  afstigtings  beleef  van  die  gemeentes  Wapadrant  en  Rietvallei 
en  in  die  proses  het  hy  met  'n  groot  aantal  predikante  saamgewerk.  Enigiemand  wat  oudl  Chris  Bolton  en  sy 
dienswerk  in  die  gemeente  leer  ken  het,  weet  wat  dit  beteken  as  gesê  word  dat  die  Here  God  self  sy 
gemeente  versorg  deur  aan  hulle  diensknegte  van  besondere  kwaliteit  te  gee. 

Soos  oudl  Bolton  het  sy  eggenote,  Debora,  met  wie  hy  in  1 939  getroud  is,  steeds  in  die  gemeente  en  in  die 
gemeenskap  diens  gelewer  in  die  NHSV  en  die  SAVF.  As  die  positiewe  dienswerk  van  hierdie  twee 
mense  in  ag  geneem  word,  kan  inderdaad  gesê  word  dat  hulle  nie  net  steunpilare  van  die  gemeente  was  nie 
maar  bouers  van  formaat.  Debora  is  na  'n  lang  siekbed  op  22 Junie  2002  oorlede. 

Mnr  Joggie  Vermooten  het  as  eerste  kassier  gedien  tot  in  Januarie  1956.  As  blyk  van  waardering  vir  sy 
dienswerk  het  oudl  B de  Loor  'n  familiebybel  aan  hom  geskenk  by  sy  uittrede.  Sy  taak  is  oorgeneem  deur 
oudl  JF  van  der  Merwe  wat  in  Januarie  1957  die  dienswerk  neergelê  het.  Oudl  M Nel  is  toe  as  kassier 
gekies.  Hy  het  die  werk  verrig  totdat  hy  in  Januarie  1960  deur  oudl  MPH  Coetzee  opgevolg  is  wat  in 
Desember  1969  die  taak  neergelê  het  nadat  hy  ernstig  siek  geword  het.  Hy  is  toe  deur  oudl  B Venter 
opgevolg  wat  in  April  1970  die  werk  oorgedra  het  aan  diak  Stapelberg.  As  daar  so  na  die  lys  name  gekyk 
word  van  die  gelowiges  wat  hulle  tyd  en  kundigheid  aan  die  gemeente  gegee  het,  dan  bly  dit  opvallend  dat 
dit  ook  vir  manne  wat  groot  en  belangrike  posisies  in  die  samelewing  beklee  het,  'n  voorreg  was  en  is  om  in 
die  kerk  'n  dienswerk  te  verrig.  Geen  wonder  dat  die  gemeente  gegroei  en  vooruitgegaan  het  nie  want  die 
voorbeeld  wat  die  gemeente  gestel  het  was  aantreklik.  Oudl  Chris  Stapelberg  het  in  Nov  1 989,  na  26  jaar 
diens,  sy  taak  neergelê  toe  hy  na  die  gemeente  Rietvallei  verhuis  het. 

Dit  is  vermeldenswaardig  dat  mej  Rolien  Oberholzer,  die  dogter  van  prof  CK  Oberholzer,  wat  in  1952  as 
orreliste  aangestel  is,  die  dienswerk  verrig  het  tot  15  Augustus  1973  toe  sy  vanweë  siekte  moes  bedank. 
Vir  21  jaar  het  sy  dié  taak  met  groot  toewyding  verrig  en  as  orrelis  'n  belangrike  rol  gespeel  om  die 
godsdiensoefeningvan  die  gemeente  met  verantwoorde  orrelspel  te  begelei. 

As  dié  waarderende  woord  gesê  is,  kan  daar  miskien  net  gelet  word  op  die  werklikheid  dat  die  orrel  nie 
altyd  in  die  kerk  geduld  is  nie.  Met  die  Kerkhervorming  het  die  meeste  hervormers  die  orrel  tot  swye 
gebring.  So  het  die  Provinsiale  Sinode  van  Noord-HoIIand  wat  in  1 574  in  Edam  gesit  het,  besluit: 

“art  3.  dat  al  die  dienaars  van  die  woord  van  God  met  vlytigheid  en  vriendelikheid  die  owerheid  sal  versoek  . . . dat  die  orrelspel  in 
die  Kerk  nagelaat  sal  word  sodat  die  diens  van  die  Woord  van  God  'n  beter  ejfek  in  die  hart  van  die  mense  mag  verkry  en  daarom  ook 

beter  betoaarsal  bly. " 

Hierdie  besluit  is  deur  die  Nasionale  Sinode  van  Dordrecht  in  1574  bevestig.  Daarna  was  daar  'n 
voordurende  stryd  om  die  orrel  uit  die  kerk  te  weer.  Maar  geleidelik  het  die  voorstanders  van  die  orrel  die 
oorhand  gekry  en  aan  die  einde  van  die  1 7e  eeu  is  die  orrel  'n  vanselfsprekende  hulpmiddel  by  die  sang  van 
die  gemeente.  Tog  bly  die  oorspronklike  beswaar  teen  die  orrel  'n  saak  wat  in  gedagte  gehou  kan  word. 
Die  Calvinistiese  vadere  het  geoordeel  dat  die  verkondiging  van  die  Woord  van  God  'n  absolute  primaat  in 
die  godsdiensoefening  moet  hê  want  uiteindelik  is  dít  die  saak  waarom  alles  gaan. 

Na  Rolien  Oberholzer  se  dood  aan  die  einde  van  1973  het  die  gemeente  nie  dadelik  'n  opvolger  gevind 
nie.  In  Februarie  1975  is  mnr  RW  Mathlener  as  orrelis  aangestel.  Van  1980  het  mev  Frieda  van  Wyk  die 
taak  oorgeneem  en  vir  die  volgende  twaalf  jaar  die  dienswerk  verrig.  Toe  dr  DJC  van  Wyk  sy  taak  as 
redakteur  van  Die  Hervormer  neergelê  het  en  'n  beroep  na  Warmbad  aangeneem  het,  moes  mev  Van  Wyk 
hierdie  taak  neerlê.  Vanaf  1 992  is  prof G Boot  die  orrelis  van  die  gemeente. 

Dit  was  nie  net  die  ampsdraers  van  die  gemeente  wat  'n  belangrike  rol  gespeel  het  nie,  maar  ook  ander 
gelowiges  wat  op  verskillende  tye  en  maniere  dienswerk  van  groot  waarde  gelewer  het.  Daar  was  soveel 
ampsdraers  en  lidmate  wat  besondere  bydraes  gelewer  het,  dat  dit  moeilik  word  om  al  die  name  te  noem  en 
oor  elkeen  iets  te  sê.  Maar  tog  is  daar  mense  wat  genoem  kan  word,  soos  prof  CJ  Joubert  wat  tot  aan  sy  dood 
in  1 990,  vir  byna  veertig  jaar  'n  pligsgetroue  en  waardige  ouderling  was.  Sekerlik  sal  verwys  moet  word  na 
die  bekende  De  Bruyn-jamilie,  waarvan  die  stamvader,  Hendrik  de  Bruyn,  in  1885  na  die  ou  ZAR  gekom  het 
en  van  die  begin  af  kerklik  betrokke  was.  Ook  sy  seuns  AWj  de  Bruyn,  CL  de  Bruyn  en  GCJ  de  Bruyn  was 
kerklike  steunpilare  wat  ook  in  die  Afrikanergemeenskap  van  Pretoria  'n  belangrike  en  invloedryke 
staanplek  gehad  het.  Daardie  tradisie  is  ook  deur  die  derde  geslag  voortgesit  deur  oudl  Andries  de  Bruyn 
en  sy  neef  oudl  Len  de  Bruyn. 

'n  Uitstaande  pilaar  van  die  gemeente  was  die  beskeie  Hendrik  Vermooten,  een  van  die  baanbrekers  en  leiers 
van  die  Afrikaanse  kekrbouers  van  die  twintigste  eeu.  Afkomstig  uit  Potchefstroom,  waar  hy  op  20  Mei 
1921  gebore  is,  het  hy  grootgeword  in  Potgietersrus  waar  sy  vader,  Bastiaan  Jacobus  vermooten  'n 
handwerkonderwyser  en  later  inspekteur  was.  By  sy  vader,  wat  planne  vir  huise  geteken  het,  het  Hendrik 
'n  belangstelling  in  die  argitektuur  ontwikkel.  Daarom  is  hy  in  1938  na  die  Universiteit  van  Pretoria  om 
argitektuur  te  studeer.  As  deeltydse  student  kry  hy  werk  by  die  Pretoriase  kantoor  van  die  bekende 
argiteksfirma  Geers  en  Geers.  Die  het  hom  'n  pos  in  Johannesburg  aangebied  waar  hy  toe  by  die 
Engelstalige  Universiteit  van  die  Witwatersrand  ingeskryf  het.  Ondanks  die  probleem  van  buitemuurse 
studie  en  die  feit  dat  die  oorlog  van  1939  - 1945  die  gemoedere  van  die  Engelse  teen  die  Afrikaner  nogal 
versuur  het,  verwerf  hy  in  1942  sy  diploma  in  argitektuur.  Tiperend  van  daardie  tyd  het  hy  in  'n 
sinkkamertjie  by  'n  losieshuis  in  Braamfontein  gewoon  en  na  sy  werk,  die  universiteit  en  elders  heen 
gestap. 

By  die  firma  Geers  en  Geers,  so  vertel  Hendrik  Vermooten:  "Het  ek  waardevolle  opleiding  en 
ondervinding  opgedoen  van  tee-maak,  motorbestuur  in  die  stad,  afdrukke  maak,  tot  teken-  en 
ontwerpwerk  en  boutoesig."  Daaruit  kan  mens  aflei  dat  daar  'n  duidelike  stygende  lyn  in  sy  opleiding  was. 
In  ieder  geval,  hier  kom  hy  ook  in  aanraking  met  die  problematiek  van  die  ontwerp  van  kerkgeboue.  In 
hierdie  firma  het  hy  die  eerste  tree  op  hierdie  pad  gegee. 

In  1943  het  Hendrik  Vermooten  toe  saam  met  mnr  G Geers  jr.  'n  praktyk  in  Pretoria  begin,  Geers,  Vermooten 
en  Geers.  In  1 944  sterf  sy  vennoot  en  moes  hy  alleen  aangaan.  Dan  is  hy  alreeds  redelik  gekonfyt  in  die  bou 
van  kerke.  Van  die  vroegste  kerke  wat  deur  hom  ontwerp  is,  was  dié  van  die  Hervormde  gemeente 
Witbank.  Daarvandaan  het  sy  werk  steeds  uitgebrei  en  was  die  ontwerp  van  kerkgeboue  maar  'n 
onderdeel  van  sy  uitgebreide  praktyk. 


As  die  saak  bekyk  word,  is  daar  drie  basiese  vorms  vir  'n  kerkgebou.  Dit  is  die  reghoekige,  katedraalvorm 
wat  veral  deur  die  Roomse  kerk  gebruik  word,  die  ronde  vorm  waarvoor  die  Grieks-  en  Russies  Ortodokse 
kerke  nogal  'n  voorliefde  het,  en  die  vierkant-vorm  wat  deur  die  Protestantse  kerke  gebruik  word.  In  'n 
sekere  sin  is  die  vorm  van  die  kerkgebou  vir  die  reformatoriese  tradisie  nie  so  belangrik  nie,  want  'n 
kerkgebou  is  maar,  soos  Luther  gesê  het,  'n  leë  ruimte  wat  deur  die  Wbord  van  God  gevul  word.  Alles  draai 
dus  om  die  prediking  en  die  sentrale  posisie  van  die  preekstoel.  Die  primêre  voorwaarde  vir  'n  kerkgebou 
is  dat  die  predikant  hoorbaar  en  sigbaar  moet  wees.  Die  res  is  minder belangrik. 

So  gesien  is  Hendrik  Vermooten  se  kerke  uitstekend  geskik  vir  'n  reformatoriese  godsdiensoefening. 
Daar  is  seker  nie  een  Vermooten-kerk  waar  die  predikant  nie  duidelik  hoor-  en  sienbaar  is  nie!  In  al  die 
kerke  is  daar  'n  rustige  atmosfeer  en  vanweë  die  feit  dat  in  die  Hervormde  Kerk  ons  een-predikant- 
gemeentes  verkies,  is  die  gebou  intiem  en  doelmatig.  Juis  daardeur  het  in  die  Afrikaner  kerklike  wêreld 
groot  waardering  vir  die  kerke  gegroei  en  staan  daar  vandag  143  "Vermootenkerke"  op  ons  vaderlandse 
bodem.  Dit  getuig  van  die  waardering  vir  die  ontwerp  maar  ook  vir  die  feit  dat  die  kerke  daarin  slaagom  'n 
voortreflike  tuiste  te  wees  vir  'n  reformatoriese  gemeente,  waar  die  Woordverkondiging  sentraal  staan. 

Die  kerkruimte  in  hierdie  gemeente  word  so  deur  die  argitek  beskryf:  "Die  kerkruimte  is  in  waaiervorm  en  die 
banke  is  so ^eplaas  om  na  die  preekstoel  tefront,  met  vier  loopgange  virmakliker  heweging  van  na^maalgebruikers.  Behalwe  die  twee 
boojingan^deure  is  daar  ook  twee  sydeure.  Die  vloer  is  effens  skuins  af  na  voor  en  sitplekke  in  agtereenvol^ende  rye  is  verstap  om 
kerkgangers  se  sig  so  goed  moontlik  te  maak.  Die  kerkraad  se  banke  is  nog  meer  skuins  gedraai.  Aan  weerskante  van  die 
preekstoe^edeelte  is  uitbouinp gernaak  orn  'n  lang  ruirnte  te  kry  virdie  nagrnaaltafel  orn  ongeveer  90  sitplekke  te  bied,  en  ook  in geval 
meer  sitplekke  verlan^  sou  ivord  vir  'n groot  opkorns.  Die  ruirnte  is  redelik  hoog  en  vensters  en  boutpanele  is  vertikaal  ontwerp  orn  die 
gevoel  van  ruirnte  en  aanbidding  te  skep.  Die  volle  hoogte  vensters  het  ooprnaakseksies  vir  kruisventilasie,  en  rnetaal  hortjies  aan  die 
buitekant  virsonskerrns,  en  die glas  is  li^blou  orn  die  lig  te  versag.  Elektriese  ligte  is  in  en  aan  die  plafon  aangebriný,  en  verwarrning 
geskied  rnet  elektriese  verwarrnin^sbuise onder  die  banke. " 

In  die  vyftigerjare  en  daarna,  toe  'n  welvaartsgolf  oor  die  Afrikaner  gestroom  het,  was  die  Afrikaanse  kerke 
bevoorreg  gewees  dat  daar  kerkargitekte  (as  mens  dit  so  mag  noem)  was  soos  Hendrik  Vermooten,  Gevert 
Geers  en  Japie  Bosman.  Hoewel  daar  na  hulle  verskillende  jonger  argitekte  na  vore  gekom  het  wat  ook 
voortreflike  werk  gedoen  het,  was  hierdie  drie  manne  die  voorlopers.  Die  kerkgeboue  wat  deur  hulle 
ontwerp  is,  sal  as  monumente  bly  staan  solank  daar  Ghristelike  gemeentes  is  wat  Sondae  na  die 
verkondiging  van  die  Evangelie  wil  luister. 

Daar  is,  om  verder  te  gaan,  nog  baie  wat  oor  die  lewe  en  werk  van  Hendrik  Vermooten  gesê  kan  word.  Hy 
het  breë  spore  in  die  Afrikaner  se  kulturele  lewe  getrap  en  die  aansien  van  ons  stede  verfraai  met  tallose 
geboue. 

In  ons  gemeente  het  hy  van  die  begin  af 'n  rol  gespeel  as  gelowige  lidmaat  en  ampsdraer,  as  weldoener  in 
die  gemeente,  as  vriend  en  ondersteuner  van  baie.  Daarby  het  hy  ook  in  die  breër  kerklike  verband 
voortreflike  dienswerk  gelewer  as  lid  van  die  Raad  van  Finansies.  Daarby  het  hy  male  sonder  tal  homself 
en  sy  vliegtuig  beskikbaar  gestel  as  omstandighede  op  ver  plekke  die  aandag  en  teenwoordigheid  van 
kerklike  ampsdraers  vereis  het.  Soos  hy  homself  diensbaar  gestel  het  aan  die  gemeente  en  die  kerk,  so  het 
sy  goeie  eggenote  dit  ook  gedoen  en  so  volg  sy  kinders  in  sy  voetspore.  Dit  is  met  groot  dankbaarheid  dat 
die  gemeente  met  sy  vyftigste  bestaansjaar  nog  hierdie  gewaardeerde  gesin  in  hulle  midde  mag  hê.  Dit  is 
tog  asof  die  naam  Vermooten  nie  net  uitdrukking  gee  aan  'n  bepaalde  Hervormde  tradisie  van 
uitnemendheid  nie  maar  ook  'n  voorbeeld  is  van  geloof  en  diensbaarheid  aan  kerk  en  volk. 

Een  van  die  stigterslede  van  die  gemeente  wat  vir  baie  jare  die  gemeente  gedien  het,  was  oudl  FC  Syrnin^ton. 
Afkomstig  uit  Oos-Transvaal  se  wêreld  het  hierdie  Afrikaner  wat  in  1901  in  Barberton  se 
konsentrasiekamp  gebore  is,  hom  met  volhardende  ywer  as  onderwyser  bekwaam.  Hoewel  sy  vader 
gedurende  die  Engelse  Oorlog  gesneuwel  het,  het  hy  tog  daarin  geslaag  om  deur  deeltydse  studie 


uiteindelik  in  die  opvoedkunde  te  doktoreer.  Sy  loopbaan  in  die  onderwys  het  hy  as  hoof  van  die 
Hoërskool  Pretoria-Wes  afgesluit. 

In  die  kerk  het  hy  in  verskillende  gemeentes  as  diaken  en  ouderling  gedien.  Van  hom  is  gesê:  "Hy  was  'n 
stil  en  nederige  mens  wat  altyd  'n  oorweldigende  indruk  op  almal  rondom  hom  gemaak  het.  Die  netjiese 
en  noukeurige  wyse  waarop  hy  elke  taak  aangepak  het,  die  nugter  en  kalm  manier  waarop  hy  elke  saak 
deurdink  het,  sy  eerlike  en  diep-gelowige  lewenswyse  is  maar  enkele  sake  wat  hierdie  man  . . . as  erfdeel 
nagelaat  het". 

In  die  gemeente  en  gemeenskap  van  Pretoria-Oos  het  hy  besondere  diens  gelewer  en  is  sy  persoon  en  werk 
hoog  waardeer.  Na  sy  dood,  op  31  Julie  1985,  is  hy  deur  'n  jarelange  familievriend,  dr  LM  le  Roux, 
begrawe. 

ProJ  PS  Dreyer  wat  in  Mei  1953  as  ouderling  van  die  gemeente  gekies  is,  het  op  verskillende  vlakke  die 
gemeente  gedien.  Vir  'n  lang  ruk  was  hy  byna  'n  een-man-kommissie  wat  moes  toesien  dat  daar  geskikte 
grond  vir  uitbreidings  was.  Daarnaas  was  hy vir  etlike  dekades  die  dryfkrag  agter  die  gemeentelike  basaars 
en  fondsinsamelings.  Terselfdertyd  het  hy  vir  baie  jare  die  Kerkraad  op  die  vergaderings  van  die  Algemene 
Kerkvergadering  verteenwoordig.  Van  1954  1997  was  hy  ook  ouderlingslid  van  die  Kommissie  van  die 
Algemene  Kerkvergadering.  Daarvandaan  het  hy  in  verskillende  kerklike  kommissies  en  rade  diens 
gedoen.  Daarvan  was  sy  betrokkenheid  by  die  sending  die  belangrikste. 

In  1 957  het  prof  PS  Dreyer  voorsitter  geword  van  die  Raad  vir  Evangelisasie  van  Nie-Christelike  Volke,  'n 
naam  wat  die  begrip  seytding  vermy  het  omdat  dit  vir  die  Afrikaner  'n  negatiewe  konnotasie  gehad  het.  "Tot 
op  hede",  so  word  dan  geskryf,  "het  niemand  nog  meer  gedoen  as  prof  PS  Dreyer  om  by  die  lidmate  van 
ons  kerk  bereidheid  tot  offers  vir  die  sending  te  kweek  nie.  Terselfdertyd  het  hy  voortdurend  sy  oog 
gehou  oor  die  praktiese  sendingwerk  en  het  hy  gesorg  dat  'n  bevredigende  groeitempo  gehandhaaf  is". 
Tot  1964  was  daar  'n  redelike  bestendige  groei.  Die  probleem  was  dat  die  opleiding  van  die  swart 
predikante  nie  so  goed  was  nie.  Maar  na  wye  reorganisasie  het  die  werk  as  'n  geheel  weer  vaart  gekry. 
Geleidelik  is  'n  deeltydse  Superintendent  van  Sending  in  die  persoon  van  ds  JAP  van  Tonder  te  werk  gestel. 
Teen  1973  was  daar  in  die  sendingkerk  30  werkkragte,  6 574  belydende  lidmate  en  19  kerkgeboue. 
Geleidelik  het  die  werk  al  meer  ontwikkel:  'n  voltydse  superintendent  is  benoem,  'n  eie  opleiding  is  in  die 
lewe  geroep,  die  sendingkerk  is  so  georganiseer  dat  in  1977  'n  eerste,  eie  Algemene  Kerkvergadering 
gehoukon  word. 

Die  beskeie  begin  waar  prof  PS  Dreyer  saam  met  prof  CK  Oberholzer  in  Pretoria-Oos  fondsinsamelings 
gehou  het  om  die  werk  van  die  grond  af  te  kry  het  nou  uitgegroei  na  'n  volwaardige  kerk  wat  langs  die 
Nederduitsch  Hervomde  Kerk  staan.  Na  die  mens  gesproke  is  dit  die  monument  wat  prof  Dreyer 
gedurende  sy  leeftyd  vir  homself  gebou  het.  Sy  leiding,  sy  toewyding  en  sy  entoesiasme  het  baie  dinge 
moontlik  gemaak. 

Oor  sy  akademiese  loopbaan  en  voortreflikhede  is  al  op  ander  plekke  uitgewy.  Hier  hoef  slegs  gestel  te 
word  dat  hy  sy  groot  gawes  van  hoof  en  hart  met  oortuiging  in  die  kerk,  die  kulturele,  akademiese  en  ook 
politieke  lewe  beskikbaar  gestel  het. 

Dit  is  togvan  belangom  ook  vas  te  stel  dat  juis  vanweë  prof  Piet  Dreyer  se  bemoeienis  met  die  sending,  die 
saak  in  ons  kerk  'n  eie  koers  gegaan  het.  Sending  is  nie  gesien  as  'n  uitbreiding  van  die  Ned.  Hervormde 
Kerk  nie  maar  as  Evangelieverkondiging  vanuit  die  NHK  wat  selfstandige  kerke  onder  elke  Swart  volk  sal 
vestig.  Die  bedoeling  was  dat  elke  volk  in  sy  eie  taal  die  Evangelie  moes  hoor.  Vir  dié  taak  het  baie  lidmate 
en  die  kerk  as  geheel  hulle  harte  en  hande  oopgemaak 

Dit  is  hier  nie  gewens  om  óf  die  gemeente  se  stoflike  hulp  aan  die  sendingaksie  óf  die  Kerk  as  geheel  se 
jaarlikse  uitgawe  aan  die  sending  te  kwantifiseer  nie.  Die  taak,  wat  al  in  die  twintigerjare  aangevoor  is,  is 


steeds  gesien,  verstaan  en  uitgevoer  in  gehoorsaamheid  aan  die  sendingbevel  van  ons  Here.  In  die 
uitvoering  van  die  taak  is  herhaaldelik  vasgestel  dat  dit  slegs  daarom  gaan  dat  die  Evangelie  verkondig 
moet  word  aan  die  nie-christelike  volke  op  so  'n  manier  dat  hulle  die  Woord  van  God  sal  hoor.  Daardie 
Woord  sal  self  die  antwoord  of  die  afwysingoproep. 

Daarom  is,  van  die  begin  af,  in  ons  kerk  se  sendingaksie  daarvoor  geywer  dat  die  swartes  self  die  Evangelie 
aan  hulle  mense  sal  verkondig  sodat  die  Evangelie  daar  inheems  sal  word.  Die  besluit  is  geneem  omdat  ons 
kerk  die  gevare  van  "sending",  wat  eintlik  niks  meer  as  kultuuroordrag  was  nie,  gesien  en  ervaar  het.  Dit  is 
byvoorbeeld  'n  oop  vraag  of  'n  figuur  soos  Livingstone  nie  eerder  van  sy  bekeerlinge  liefde  vir  koningin 
Victoria  verwag  het  nie  as  geloof  in  die  Drie-enige  God.  Dit  was  in  die  19de-eeuse  koloniale  teologie 
nogal  'n  vraag,  veral  as  gelet  word  op  die  Herderlijke  Schrijven  van  die  sinode  van  die  NG  Kerk  in  1837  waarin 
die  emigrasie  van  die  Afrikaner  uit  die  Kaapkolonie  veroordeel  is. 

Die  sendingaksie  van  ons  kerk  het  merkwaardige  vrugte  opgelewer  en  ook  groot  waardering  ervaar  onder 
die  swartmense.  Die  sendingaksie,  waarin  prof  PS  Dreyer  so  'n  groot  rol  gespeel  het,  het  saad  gesaai  wat  al 
baie  vrug  gedra  het.  Die  belangrike  was  dat  met  hierdie  sendingaksie  aangedui  is  dat  ons  kerk  dienskneg 
en  boodskapper  van  Jesus  Ghristus  wil  wees  en  nie  'n  politieke  organiseerder  vir  die  filosofiese  idees  van 
Marx,  Lenin  en  derglike  nie.  Laasgenoemde  bring  in  die  wêreld  baie  meer  aansien  en 
korttermynvoordele.  Dit  was  egter  nie  die  saak waarvoor  prof  Dreyer  hom  beywer  het  nie. 

'n  Ander  steunpilaar  van  die  gemeente  was  prof  Piet  Hoek,  'n  uitnemende  kerkman,  'n  groot  Afrikaner  en  'n 
buitengewone  knap  ekonoom,  finansier,  sakeman  en  rekenmeester.  In  die  gemeente  het  veral  sy 
lewendige  belangstelling  in  die  lewe  en  werk  van  die  kerk  inspirerend  gewerk. 

Prof  Piet  Hoek  was  die  seun  van  Hollandse  immigrante  wat  in  1889  na  Suid-Afrika  gekom  het.  Na 
voltooing  van  sy  matriekeksamen  gaan  werk  hy  en  studeer  buitemuurs  aan  UP  In  1941  kwalifiseer  hy  as 
rekenmeester  en  stig  saam  met  sy  vriend  Barry  Wiehahn,  die  bekende  ouditeursfirma  Hoek  & Wiehahn. 
Daarvandaan  het  hy 'n  groot  rol  in  die  ouditeurswêreld  gespeel.  Van  1942  is  hy  professor  aan  UP  tot  1961 
en  hoof  van  die  Departement  Rekeningkunde  en  Ouditkunde.  Ook  hier  blink  hy  uit,  bevorder  die 
gebruik  van  Afrikaans,  word  mede-outeur  van  die  eerste  Afrikaanse  handboek  in  rekeningkunde  en  vestig 
in  1 948  die  eerste  nagraadse  bestuurskool  in  die  land. 

In  1961  lê  hy  al  die  verpligtinge  neer  en  tree  dan  toe  tot  die  topbestuur  van  Yskor  tot  in  1972  en  daarna 
dien  hy  in  talle  direksies  van  verskillende  nywerheidsmaatskappye.  Hierdie  verantwoordelikhede  maak 
dat  hy  ook  'n  wêreldreisiger  van  formaat  word.  Daarnaas  het  hy  van  1 948  talle  kere  forensiese  ouditerings 
onderneem  vir  die  SA  Polisie.  Dit  is  maar  enkele  van  die  dinge  waarmee  hy  hom  besig  gehou  het. 

Ondanks  sy  besige  lewe  het  hy  in  die  sestigerjare  ouderling  van  die  gemeente  geword  en  vir  baie  Jare  op 
die  Finansiële  Komitee  van  die  Kerkraad  gedien.  Dit  was  vir  hom  belangrik  dat  hy  ook  op  hierdie  vlak 
dienswerk  kon  lewer.  As  ouderling  was  hy  noulettend  en  noukeurig  in  die  uitvoering  van  die  dienswerk. 
Hy  was  ook  van  die  min  ouderlinge  wat  predikante  en  professore  aangespreek  het  oor  die  kwaliteit  van 
hulle  prediking,  dan  altyd  so  dat  dit  duidelik  was  dat  hy  die  opbou  van  die  gemeente  in  die  geloof  in  die  oog 
gehad  het.  Dit  was  tipies van  hierdie  man  wat  in  alles  'n  bouer was. 

Piet  Hoek  was  en  is  'n  besondere  mens  en  'n  besondere  gawe  aan  kerk  en  volk  wat  'n  ontsaglike  bydrae 
gemaak  het  in  die  merkwaardige  ontplooiing  van  die  Afrikaner  op  byna  alle  lewensterreine  na  1948.  Dit  is 
deel  van  die  tragiek  van  daardie  geslag  dat  hulle  opvolgers  nie  hulle  roepingsbewussyn  of  idealisme  gedeel 
het  nie  en  daarom  alles  wat  verwerf  is  agteloos  in  1994  prysgegee  het.  Integriteit,  idealisme  en 
roepingsbesef  is  soos  baie  ander  dinge,  genadegawes  en  nie  erfgoed  nie. 

DIENUWEGESKIEDENISVANAF  1980 
4.1  DsCLvandenBerg,  1980-1986 

Die  dekade  van  tagtig  word,  wat  Pretoria-Oos  betref,  bepaal  deur  die  verdeling  van  die  gemeente  in 
drie  gemeentes  nl  Pretoria-Oos,  Wapadrant  en  Rietvallei.  Die  gebeure  het,  uit  die  aard  van  die 
saak,  veranderings  meegebring  en  op  stoflike  vlak  hoë  eise  aan  die  gelowiges  gestel.  Dit  was  nie  maklike 
jare  nie,  maar  die  gemeente  het  deur  toewyding  en  harde  werk  die  probleme  oorkom. 

Die  gemeente  het  die  dekade  van  tagtig  ingegaan  met  í/s  CL  van  den  Berg_as  predikant  van  die  gemeente.  Hy 
is  op  15  Junie  1980  bevestig.  Kort  daarna,  in  julie  1980,  is  ds  JP  Naudé  ook  na  die  gemeente  beroep.  Die 
gemeente  is  toe  verdeel  tussen  die  voltydse  predikante  en  prof  WC  van  Wyk.  Gedurende  daardie  tyd 
word  die  pastorie  in  Sussexlaan  verkoop  want  sowel  ds  LM  le  Roux  as  ds  CL  van  den  Berg  wou  hulle  eie 
wonings  hê.  Ds JP  Naudé  bewoon  dan  die  oorblywende  pastorie. 

In  November  1981  besluit  die  Kerkraad  om  'n  kerkgebou  in  Garsfontein  op  te  rig  en  om  kerkgrond  in 
Elarduspark  te  koop  vir  'n  toekomstige  afstigting.  Sake  het  gevorder  dat  vroeg  in  1983  begin  kon  word 
met  die  oprigting  van  die  kerkgebou  wat  deur  die  argitek  Gerrit  Brink  ontwerp  is.  September  i983  is  die 
hoeksteen  van  die  kerkgebou  gelê  en  die  verwagting  was  dat  die  kerkgebou  in  Maart  1 984  ingewy  sou  kon 
word. 

Die  ontwikkeling  bring  mee  dat  die  verdeling  van  die  een  groot  gemeente  ernstig  bespreek  is.  Op  22 
November  1983  het  die  Kerkraad  besluit  om  die  bestaande  gemeente  in  drie  dele  te  verdeel,  nl  Pretoria- 
Oos  wat  7 1 6 lidmate  sal  behou,  Wapadrant  wat  6 1 5 lidmate  sal  wees  en  Elarduspark  wat  247  lidmate  sal  hê. 
Terselfdertyd  is  'n  billike  verdeling  van  die  kerkskuld  ook  gemaak.  Dit  het  daarop  neergekom  dat 
Elarduspark  die  kerkgrond  daar  sonder  skuld  gekry  het  terwyl  die  ander  twee  gemeentes  elkeen  'n 
bepaalde  skuldlas  het. 

Ds  JP  Naudé  is  na  die  nuwe  gemeente  Wapadrant  beroep  waar  die  nuwe  kerk  in  Junie  i984  ingewy  is.  Met 
die  Kerkraadsvergadering  van  Mei  1 984  het  ds  Naudé  afskeid  van  die  Kerkraad  van  Pretoria-Oos  geneem 
en  hulle  bedank  vir  die  hartlike  samewerking  gedurende  die  afgelope  vier  jaar. 

Na  die  afstigtings  het  die  gemeente  Pretoria-Oos  'n  tyd  lank  nogal  geswoeg  om  die  verskillende  verbande 
af  te  betaal.  Op  21  November  1984  se  Kerkraadsvergadering  was  die  totale  skuld  byna  'n  half-miljoen 
rand.  Dan  is  die  lopende  koste  ongeveer  R8  000  en  die  kapitaal-afbetaling  Rl  2 000  per  maand.  Dit  klink 
deesdae,  na  'n  hele  reeks  devaluasies,  byna  na  kleingeld!  Destyds  was  die  offergawevereiste  van  so  R25.50 
per  lidmaat  per  maand  'n  stewige  bedrag!  Maar  met  goeie  beplanning,  goeie  bestuur  asook  'n  paar 
gelowiges  wat  ekstra  gehelp  het,  het  die  saak  tog  goed  geloop. 

Met  die  vergadering  van  21  Mei  1986  het  ds  GL  van  den  Berg  die  Kerkraad  in  kennis  gestel  dat  hy  na  35 
jaar  diens,  graag  in  Julie  1986  wil  emeriteer.  Dit  was  met  leedwese  dat  die  Kerkraad  van  die  bekwame 
predikant  en  uitmuntende  kanselredenaar  moes  afskeid  neem. 

Ds  GL  van  den  Berg  wat  in  1950  predikant  geword  het,  was  een  van  'n  groepie  jong  manne  wat  in  die 
oorlog-  en  na-oorlogsjare  begeester  is  deur  prof  dr  HP  Wolmarans  se  teologie.  Met  oorgawe  het  hulle 
gelees  aan  Karl  Barth,  Emil  Brunner  en  Ed  Thurneysen  se  werke  en  dit  vergelyk  met  die  betreklik  vervelige 
dogmatiek-handboek  van  prof  dr  PJ  MuIIer.  MuIIer  se  werk  was  so  min  of  meer  die  "standaard-handboek" 
vanaf  die  begin  van  die  fakulteit.  Die  rasionalisties-ortodokse  siening  het  maar  bleek  vertoon  teen  die 
teologiese  denke  van  Wolmarans,  wat  swaar  geleun  het  op  die  19de  eeuse  Nederlandse  teoloog,  dr  HF 
Kohlbriigge.  Daarby  het  Wolmarans  se  opvatting  oor  Evangelie,  kerk,  volk  en  wêreld,  waarin  ook  AA  van 
Ruler  se  opvattings  'n  rol  gespeel  het,  hierdie  jonger  manne  geïnspireer  om  verder  te  dink  en  te  studeer. 
Van  die  groep  was  ds  GL  van  den  Berg  seker  een  van  die  uitnemendste  verteenwoordigers  en  dwarsdeur  sy 


40 


lewe  is  sy  eie,  oorspronklike  denke  gekleur  deur 
daardie  studiemateriaal.  Daarom  was  ds  Van  den 
Berg  se  preke  uitnemende  uitleg  van  die  Skrifte 
waarin  die  klank  van  die  Wbord  van  God  duidelik 
gehoorkon  word. 

Vandaar  ook  dat  hy  op  bykomende  vergaderings  van 
die  kerk  leiding  kon  gee  en  verskillende  termyne  op 
die  Kommissie  van  die  Algemene  Kerkvergadering 
gedien  het.  Die  feit  dat  hy  in  1986  al  geëmeriteer 
het,  het  saamgehang  met  'n  taak  wat  hy  vir  homself 
gesien  het  op  die  volksakker,  polities  sowel  as 
kultureel.  Sy  bydrae  op  daardie  terreine  was  ook 
belangrik. 

In  sy  plek  is  ds  LJJ  Nell  beroep  en  hy  is  op  16 
November  1986  as  predikant  van  Pretoria-Oos 
bevestig. 

4.2  Die  Witfonteinfees,  1886-  1986 

In  Februarie  1986  het  die  gemeente  deelgeneem 
aan  die  herdenking  van  die  feit  dat  dit  honderd 
jaar  gelede  was  dat  ons  kerk  aan  die  poging  om  ons 
kerk  met  die  Ned.  Geref  Kerk  in  die  ZAR  te 
verenig,  as't  ware  ontsnap  het. 

Dit  is  bekend  dat  in  1882,  in  die  opslag  van  'n  sterk 
nasionale  bewuswording  na  die  oorlog  van  1880- 
1881,  daar  'n  poging  aangewend  is  om  ons  kerk,  die 
ou  historiese  kerk  van  die  ZAR,  te  verenig  met  die 
NG  Kerk  in  die  ZAR  wat  hoofsaaklik  in  Oos- 
Transvaal  bestaan  het.  Daardie  kerk  het  eers  in  1 865 
tot  stand  gekom.  Omdat  in  1882  al  die  predikante 
in  ons  kerk,  behalwe  ds  NJ  van  Warmelo  van 
Heidelberg,  uit  die  Kaapse  Kerk  afkomstig  was,  was 
dit  nie  moeilik  om  'n  vereniging  met  die  NG  Kerk  te 
bepleit  nie.  Daar  is  deur  die  Algemene 
Kerkvergaderings  van  die  twee  Kerke  besluit  om  in 
Desember  1 885  op  die  eerste  Algemene 
Kerkvergadering  van  die  Verenigde  Kerk,  die 
vereniging  te  voltrek. 

Met  die  Algemene  Kerkvergadering  het,  by  die 
konstituering  van  die  Verenigde  Vergadering,  die 
voorsitter  nie  die  naam  van  die  Konsulentsgemeente 
van  Pretoria  gelees  nie.  Die  Konsulentsgemeente, 
wat  dieselfde  grense  as  Pretoria  gehad  het,  het  in 


Ds.  C.  L.  Van  den  Berg 


41 


Dr.  J.  P.  Naudé 


1869  ontstaan  toe  'n  groep  lidmate  hulle  aan  die 
bediening  van  ds  Begeman  van  Pretoria  onttrek  het. 
Hulle  is  deur  'n  konsulent  bedien  want  in  daardie  dae, 
toe  die  landsregering  die  predikante  se  traktemente 
betaal  het,  is  daar  net  een  predikantstandplaas  in  elke 
distrik  aanvaar.  In  ieder  geval,  toe  die 
Konsulentsgemeente,  of  die  Witfontein  gemeente, 
(want  die  swaartepunt  van  die  gemeente  was  op 
Witfontein,  waar  daar  ook  'n  sinkkerkie  opgerig  is),  se 
afgevaardigdes,  nl  oudl  CJ  Joubert  en  oudl  M Prinsloo, 
hoor  dat  hulle  nie  as  deel  van  die  vergadering  beskou  is 
nie,  het  hulle  die  vergadering  verlaat.  Die  NG 
predikante  en  ook  ds  HS  Bosman  die  Hervormde 
predikant  van  Pretoria,  wat  'n  Stellenbosser  was,  wou 
gehad  het  dat  die  Konsulentsgemeente  met  die 
gemeente  Pretoria  moes  saamsmelt  en  dan  deel  word 
van  die  Verenigde  Kerk.  Toe  die  konsulentsgemeente 
daarteen  beswaar  gemaak  het,  is  die 
konsulentsgemeente  deur  die  voorsitter  van  die 
Algemene  Vergadering  uitgesluit  uit  die  Verenigde 
Kerk. 

Op  1 3 en  14  Februarie  1 886  is  daar  toe  nagmaal  belê  in 
Witfontein  en  'n  week  later  by  die  tweede  kerkplek 

Rhenosterpoort.  Ds  GW  Smits  van  Rustenburg  het  die  dienste  gelei.  By  die  gemeentevergaderings  op 
die  twee  kerkplekke  is  besluit  om  nie  met  die  gemeente  Pretoria  te  verenig  nie  en  om  nie  deel  te  hê  aan  die 
Kerkvereniging  nie.  Die  vergaderings  het  onder  andere  besluit: 

"Gevoelt  ons  integendeel  tevreden  te  blyven  het  geen  wy  was  en  nu  nog  ben,  namelyk.  Ned.  Herv.  Deze  vergadering 
verklaart  verderdat  syzich  onder gene  omstandigheden  zullen  aansluiten  by  die Kerkgenootschap,  waardoor  inbreuk  zal 
kunnen  gemaakt  worden  op  de  naam  en  regten  van  de  Ned.  Hervormde  Kerk,  zooals  dezelve  zyn  neergelegd  in  art  20 
onzer  grondwet" 

Die  besluit  het  beteken  dat  die  Hervormde  Kerk  gehandhaaf  is.  Die  gemeente  het  homself  toe  genoem: 
De  Ned.  Herv.  Gemeente  der  ZAR,  distrik  Pretoria.  Die  Kerkraad  van  die  gemeente  het  toe  na  Nederland 
geskrywe  en  op  30  September  1887  is  ds  MJ  Goddelfroy  bevestig  as  predikant  van  die  gemeentes 
Pretoria-Middelburg  en  Trichardtsfontein  in  kombinasie.  In  1892  is  die  optrede  van  die 
Konsulentsgemeente  in  'n  groot  hofsaak  as  juridies  korrek  aangetoon  en  kon  die  Hervormde  Kerk 
voortbestaan. 

Om  die  gebeure  te  vier  is  'n  eeufees  op  die  plaas  Witjontein,  net  ten  ooste  van  Donkerhoek  gehou. 
Aangesien  die  vloer  van  die  ou  sinkkerkie,  wat  later  na  Bronkhorstpruit  verplaas  is,  behoue  gebly  het,  is  'n 
ringmuur  om  die  vloer  gebou.  In  die  ringmuur  is  daar  klippe  ingemessel  met  die  naam  van  elke  gemeente 
wat  die  dag  daar  teenwoordig  was,  daarop.  Op  die  vloer,  ongeveer  waar  die  preekstoel  gestaan  het,  is  'n 
replika  in  graniet  van  die  preekstoel  opgerig.  Verder  is  daar  'n  brons  paneel  onthul  wat  die  historiese 
verklaring  van  1 886  in  herinnering  geroep  het. 

Daarby  is  'n  baie  mooi  Gedenkalbum  uitgegee  wat  ook  aan  die  groei  van  die  kerk  in  die  honderd  jaar  aandag 
gegee  het,  en  'n  mooi  gedenkpenning  geslaan  waardeur  hulde  gebring  is  aan  die  ouderlinge  Gj  Joubert  en 
Vaal  Marthinus  Prinsloo. 

Die  eeufeesviering  is  deur  prof  PS  Dreyer  as  verteenwoordiger  van  die  gemeente  Pretoria-Oos 
bygewoon.  Maar  baie  ander  gelowiges  uit  die  gemeente  het  ook  die  herdenking  op  Witjontein  meegemaak 
wat  almal  teenwoordig  weer  herinner  het  aan  die  merkwaardige  manier  waarop  die  Here  God  sy  kerk 
beskerm  en  in  stand  hou. 

4.3  Ds  LJJ  Nell  neem  die  leiding  in  die  gemeente 

In  Februarie  1987  is  tydens  die  eerste  Kerkraadsvergadering  van  die  nuwe  jaar  indringende  gesprekke 
gevoer  oor  veral  die  stoflike  probleme  van  die  gemeente.  Op  daardie  stadium  het  die  gemeente  950 
lidmate  gehad  met  773  belydende  lidmate.  Dit  was  dus  'n  groot  gemeente  want  prof  WG  van  Wyk  wat  as 
deeltydse  predikant  in  die  gemeente  gewerk  het,  kon  maar  'n  betreklike  klein  deel  van  die  werklas  op  sy 
skouers  neem.  Die  totale  skuld  van  die  gemeente  was  op  daardie  stadium  R450  000  wat  'n  jaarlikse 
rentelas  van  R60  000  beteken  het.  Die  probleem  het  ontstaan  dat  die  gemeente  nie  daarin  kon  slaag  om 
die  kapitaalskuld  te  verminder  nie. 

Die  jaar  1987  het  verbygegaan  in  'n  stryd  om  die  skuldlas  te  verminder.  Verskillende  planne  is  aan  die 
hand  gedoen  maar  die  enigste  wat  gewerk  het  was  dat  'n  aantal  gelowiges  rentelose  lenings  aan  die 
Kerkraad  gemaak  het  sodat  die  maandelikse  afbetalings  ook  die  kapitaalskuld  kon  verminder.  Aan  die 
einde  van  die  jaar  is  berig  dat  die  totale  skuld  op  R367  000  gestaan  het  terwyl  die  bankoortrekking  R 1 40 
OOObedrahet.  'n  Ligpunt  was  dat  diejaarlikse  kermis  'n  inkomste  van  R65  OOOopgelewer  het. 

Dit  dui  daarop  dat  op  die  stoflike  vlak  hard  gewerk  is.  Aan  die  begin  van  1988,  met  die  eerste 
Kerkraadsvergadering  van  die  jaar,  is  besluit  dat  ds  LJJ  Nell  'n  eie  huis  kan  koop  en  dat  die  pastorie 
verkoop  word.  Terselfdertyd  is  besluit  om  'n  projek  waaroor  lank  kop  gekrap  is,  naamlik  om  op  die  oop  erf 

langs  die  kerk  'n  seniorburgerswoonprojek  aan  te  pak,  te  laat  vaar.  Dit  alles  het  tog  gehelp  om  die 
finansiële  druk  te  verlig. 

Op  hierdie  stadium  blyk  dit  dat  ds  Nell,  wat  driekwart  van  die  gemeente  moet  versorg,  worstel  om  oral  uit 
te  kom.  Prof  WC  van  Wyk,  wat  'n  kwart  van  die  besoekpunte  onder  sy  sorg  het,  kon,  vanweë  sy 
akademiese  verpligtings,  skaars  meer  doen.  'n  Tweede  standplaas  was  op  daardie  stadium  nie  'n  realistiese 
vooruitsig  nie  sodat  die  enigste  oplossing  was  dat  daar  harder  gewerk  moes  word! 

Teen  die  einde  van  die  jaar  was  die  posisie  enigermate  beter  omdat  ds  Nell  sy  eie  huis  gekoop  het  en  die 
pastorie  in  Monicaweg  verhuur  kon  word.  Maar  toe  vra  die  kerkgebou  weer  onderhoudskoste  sodat  dit 
maar  stadig  gegaan  het.  Die  algemene  ekonomiese  toestand  het  ook  'n  rol  daarin  gespeel  dat  die 
gemiddelde  maandelikse  offergawe  nog  nie  R50  per  huisgesin  gehaal  het  nie.  Die  verwagte  offergawe  van 
R65  het  nie  'n  werklikheid  geword  nie.  As  dit  alles  so  bedink  word,  is  dit  tog  iets  besonders  dat  'n 
gemeenskap  van  nog  nie  800  mense  nie,  dit  wil  sê:  ongeveer  350  huisgesinne,  bereid  was  om  die 
verantwoordelikheid  te  aanvaar  om  'n  predikantstandplaas  te  onderhou  en  nog  'n  kerkgebou  ook  af  te 
betaal.  Dit  was  alleen  moontlik  omdat  almal  in  die  gemeente  bereid  was  om  op  hierdie  manier  God  die 
Here  en  mekaar  te  dien! 

In  Augustus  1988  het  die  gemeente  die  nuus  gekry  dat  prof  CH_Rautenbach,  wat  al  in  April  1988  ernstig  siek 
was,  oorlede  is.  So  het  een  van  die  merkwaardige  predikante  van  ons  kerk  aan  die  einde  van  sy  aardse  pad 
gekom.  Gebore  in  1 902  het  hy  die  swaarkryjare  van  die  Afrikaner  beleef  maar  ook  die  herrysenis  van  die 
Afrikanervryheidsideaal  in  1961.  Hy  het  eers  in  1 927  predikant  te  Bronkhorstspruit  geword  nadat  hy  vir 
driejaardosent  in  Wysbegeerte  was.  In  1930hethy'nberoepnaPretoriaaanvaarenin  1934  saam  met  die 
gemeente  Noordelike  Pretoria  afgestig  van  Pretoria.  In  1939  word  hy  benoem  as  professor  in  die 
Departement  Wysbegeerte  aan  UP  en  as  dosent  in  die  Ghristelike  Etiek  in  die  FakulteitTeoIogie.  In  1946 
moes  hy  die  taak  neerlê  en  het  hy  emeritus-predikant  geword.  Dit  was  veral  op  die  aandrang  van  prof  AS 
Geyser  dat  Rautenbach  gedwing  is  om  die  taak  neer  te  lê  en  dit  was  'n  saak  waarmee  hy  nie  maklik  vrede 
gemaakhet  nie. 

In  1 948  is  prof  Rautenbach  as  rektor  van  UP  verkies  en  het  hy  van  die  opdrag  'n  besondere  sukses  gemaak. 
Bo  en  behalwe  sy  dienswerk  by  die  Universiteit  was  hy  'n  onderwysman  van  besondere  gehalte.  Na  sy 
aftrede  as  rektor  in  1970  het  prof  Rautenbach  nog  solank  hy  die  krag  gehad  het,  'n  positiewe  rol  in  die 
gemeente  en  die  kerk  gespeel  en  sodoende  'n  bydrae  gelewer  om  die  kerk  geestelik  te  verryk. 

So  het  die  jaar  1988  verbygegaan  as  die  jaar  waarin  die  gemeente  hard  gewerk  het  en  waar  alles  in  rustige 
bane  geloop  het.  Dit  was  in  'n  sekere  sin  vanselfsprekend  want  die  gemeente  het  geleidelik  "ouer" 
geword.  In  1988  met  die  ringsvisitasie  van  daardie  jaar  is  gemeld  dat  daar  betreklik  min  jongmense  in  die 
gemeente  is.  Dit  het  ook  saamgehang  met  die  feit  dat  Pretoria-Oos  die  gegoede  woonbuurte  van  Pretoria 
omvat  het.  Dit  maak  die  oostelike  voorstede  in  baie  gevalle  onbereikbaar  vir  jonger  mense.  Volgens  die 
gemeentelike  statistieke  het  elke  besoekpunt  gemiddeld  bestaan  uit  twee  volwassenes  en  'n  halwe  kind! 
Kinders  was  dus  in  die  laat  tagtigerjare  al  skaars  in  die  gemeente  wat  'n  hele  verskil  was  met  die  sestiger-  en 
sewentigerjare.  Geen  wonder  dat  die  gemeente  'n  besadigde  gemeente  was  nie.  Dit  is  terselfdertyd, 
volgens  die  notules  van  die  Kerkraadsvergaderings,  opvallend  dat  die  vergaderings  al  meer  besig  gehou 
word  deur  finansiële  en  administratiewe  aangeleenthede.  Die  uitvoerige  gesprekke  en  toerustingsessies 
van  vroeër  het  nie  meer voorgekom  nie.  Dit  het  moontlik  saamgehang  met  die  feit  dat  baie  meer  materiaal 
in  boekvorm  beskikbaar  was  sodat  die  toerustingsgeleenthede  nie  meer  so  onontbeerlik  was  nie. 

Die  jaar  1989  het  rustig  begin.  Alles  het  maar  soos  in  die  verlede  voortgegaan  sodat  die  lewe  van  die 
gemeente  nie  besonder  beroer  is  nie.  Die  situasie  het  in  Julie  verander  toe  ds  Leon  Nell  benoem  is  as 
Superintendent  van  Sending  as  opvolger  van  ds  JAP  van  Tonder  wat  vroeër  oorlede  is.  Ds  Nell  het  dié 

benoeming  aanvaar  sodat  die  gemeente  weer  moes  beroep.  Hy  het  egter  in  die  gemeente  bly  woon  en  in 
Februarie  1 990  sy  25-jarige  ampsjubileum  in  die  gemeente  gevier.  Die  dienswerk  van  Superintendent  van 
Sending  was  'n  belangrike  taak  in  die  hele  sendingsaksie  van  die  kerk.  Ds  JAP  van  Tonder  wat  in  1 967  as  'n 
deeltydse  en  van  1 973  as  voltydse  Superintendent  aangestel  is,  het  vir  sestien  jaar  die  werk  gedoen  en  het 
daarmee  belangrike  bouwerk  verrig.  Sy  groot  werk  was  dat  hy  die  totstandkoming  van  'n  selfstandige 
swart  kerk,  die  Hervormde  Kerk  in  Suidelike  Afrika,  gedurende  die  jare  1973  - 1977  kon  help 
bewerkstellig.  Maar  dit  het  nie  beteken  dat  die  H KSA  na  1 977  sonder  verdere  bystand  kon  klaarkom  nie. 
Die  Superintendent  as  brugfiguur  wat  na  twee  kante  toe  moet  lei  en  rigting  gee,  is  nog  steeds 
onontbeerlik.  Daarom  moes  daar  na  ds  Van  Tonder  se  heengaan  omgesien  word  na  'n  opvolger  wat  sy  taak 
sou  kon  voortsit.  In  die  persoon  van  ds  LjJ  Nell  het  die  Sendingraad  'n  bekwame  administrateur  en  'n 
goeie  predikant  gevind  wat  sy  plek  as  Superintendent  sou  kon  volstaan.  Dat  dit  nie  'n  maklike  taak  was  nie, 
spreek  vanself,  maar  omdat  daar  'n  stewige  band  met  die  HKSA  is,  was  dit  nog  altyd  moontlik  om  oor  alles 
sodanig  saam  te  praat  dat  oplossings  gevind  kon  word. 

4 -f 

HOOFSTUK  5 


DIEJARE  1990-2002 
5.1  Die  jongste  tyd 

Die  laaste  twaalf  jaar  van  die  gemeente  se  lewe  is  nog  nie  regtig  geskiedenis  nie  omdat  dit  baie 
moeilik  is  om  uit  die  veelheid  van  gebeure  en  feite  die  presiese  koers  van  die  gemeente  en  die 
betekenis  van  die  beslissings  wat  geneem  is,  vas  te  stel.  Daarom  is  so  iets  soos  eietydse geskiedenis  nie  regtig 
geskiedenis  nie,  waar  vaste  bakens  vasgestel  is  en  die  loop  van  die  gebeure  al  gepeil  is.  Daarby  is  dit  so  dat 
ten  opsigte  van  die  objektiwiteit  die  eietydse  geskiedenis  nie  so  onbesproke  kan  wees  nie  omdat  baie  van 
die  geskiedenismakers  nog  lewe.  Daarom  word  van  die  laaste  paar  jaar  nie  veel  meer  as  'n  paar  groot  lyne 
gegee  nie  om  daarmee  die  verband  tussen  die  hede  en  die  verlede  te  beklemtoon. 

Die  laaste  tien  twaalf  jaar  van  die  twintigste  eeu  was  polities  gesproke  vir  die  Afrikaner  moeilike  jare.  Die 
gebeure  van  die  jare  kan  nog  nie  presies  gepeil  word  nie  want  al  die  primêre  navorsingsmateriaal  om 
daardie  geskiedenis  te  kan  skryf  is  nog  nie  beskikbaar  nie.  Aan  die  ander  kant  is  dit  ook  weer  so  dat  baie 
van  die  besluite  wat  die  koers  van  Suid-Afrika  bepaal  het,  nie  'n  onmiddellike  reaksie  van  die  Kerkraad  of 
gemeente  ontlok  het  nie.  Dit  laat  tog  die  vraag  na  vore  kom  in  hoe  ver  die  politieke  sake  bewustelik 
verdiskonteer  moet  word.  Gewoonlik  word  alles  wat  na  "politiek"  sweem,  uit  die  kerklike  lewe  verban 
omdat  dit  verdeeldheid  kan  indra.  Dit  kan  egter  ook  beteken  dat  die  gelowiges,  in  'n  sekere  sin,  alleen 
gelaat  word  om  maar  self  te  besluit.  Hoe  dit  ookal  sy  geoordeel  na  die  inhoud  van  die  notuleboeke  het  die 
Kerkraad  en  gemeente  hulle  besig  gehou  met  die  sake  van  die  gemeente  en  nêrens  formeel  aandag  aan  die 
gebeurtenisse  in  die  openbare  lewe  gegee  nie. 

Naas  die  politieke  veranderings  het  daar  ook  verskuiwings  in  die  teologie  plaasgevind.  Die  druk  van  die 
kant  van  die  Wêreldraad  van  Kerke  het  nie  opgehou  nie.  Maar  die  manier  waarop  die  Wêreldraad  by  sy 
vergaderings  in  Vancouver  (Kanada)  en  Canberra  (Australië)  gepoog  het  om  'n  brug  te  bou  tussen  die 
Wêreldraad  en  die  heidense  godsdienste  van  die  Amerikaanse  Indiane  en  Australiese  inboorlinge,  het  die 
liggaam  grotendeels  bespotlik  gemaak.  In  die  driftige  ywer  om  die  gelykheid  van  alle  mense  te 
beklemtoon  en  die  idee  van  een,  eensgesinde  wêreldbevolking  in  die  "global  village"  te  demonstreer,  het 
die  Wêreldraad  hom  irrelevant  gemaak.  So  het  dit  in  die  tagtiger-  en  negentigerjare  duidelik  geword  dat 
ds  AjG  Oosthuizen  in  die  sestigerjare  volkome  korrek  was  toe  hy  vermoed  het  dat  die  Wêreldraad  van 
Kerke  nie  net  'n  kerklike  nie,  maar  veral  'n  politieke  agenda  het. 

Dit  het  algaande  duidelik  geword  dat  die  Wêreldraad  van  Kerke,  wat  sy  basiese  uitgangspunte  in  die 
antroposentriese  Engels-Amerikaanse  metodisme  en  social  gospel  gevind  het,  geen  weerstand  teen  'n 
verwêreldlikingsproses  kon  bied  nie.  Om  in  die  sestigerjare  in  Afrika  gehoor  te  word,  was  die 
Wêreldraad,  volgens  prof  Hendrikus  Berkhof,  een  van  die  leiersfigure  in  die  beweging,  verplig  gewees  om 
die  marxistiese  bevrydingsideaal  in  die  "teologie"  te  akkommodeer.  Dit  het,  onder  andere,  aanleiding 
gegee  tot  die  verskyning  van  die  publikasie  van  die  British  Council  oj Churches  wat  hulle  The Future  oj South  Ajrica 
genoem  het.  Daar  word  'n  mooi  voorbeeld  gegee  van  die  gesekulariseerde  teologie  van  die  Wêreldraad 
van  Kerke  wat  in  diens  staan  van  die  een-wêreldse  ideale  wat  ook  in  die  WO  gekoester  is.  Die 
interessante  van  daardie  publikasie  is  die  onuitgesproke  veronderstelling  dat  Engeland  en  die  Engelse 
godsdienstige  en  politiek-kulturele  samelewingspatroon  die  maatstaf  en  uitgangspunt  sal  wees  van  die 
"nuwe  wêreld"  waaraan,  ook  in  Suid- Afrika,  gebou  moet  word. 

Hierdie  sterk  antroposentriese  uitgangspunt  van  die  Wêreldraad  van  Kerke  se  teologie  het  saam  met  die 


sosialistiese  ideologie  'n  al  breër  staanplek  ook  in  die  Suid-Afrikaanse  kerklik-teologiese  wêreld  gevind. 
Die  S A_Council  of  Churches,  wat  van  die  vyftigerjare  af  volgens  sy  uitsprake  en  standpunte  soos  'n 
frontorganisasie  van  die  SA  Kommunistiese  Party  gefunksioneer  het,  het  met  sy  invloed  in  die  Engelse 
kerklike  wêreld  'n  beïnvloedingsdampkring  geskep  wat  die  Afrikaanse  Kerke  plek-plek  beïnvloed  het. 
Hierdie  hele  neiging  na  die  antroposentriese  word  beklemtoon  en  as  noodsaaklik  aangedui  deur  prof  dr  JJ 
Burden  as  hy  'n  uiteensetting  gee  van  die  nuwe  koers  in  die  teologie.  Hy  sê  dan:  "Die  neiging  is  al  meer  om 
onder  teologie  die  geloofsbeoefening  van  die  hele  mens  en  van  alle  mense  in  te  sluit.  Dit  beteken  dit  sluit 
alle  mense  se  denke,  ervaringe  en  handelinge  wat  aan  hulle  geloof  uitdrukking  gee,  in.  ...  Hierdie  nuwe 
siening  is  die  gevolg  van  'n  paradigma-verandering:  waar  teologie  (vroeër)  'n  normatiewe  van-bo-na- 
onder-bedryf  was,  word  dit  nou  'n  van-onder-na-bo-handeling."  Ons  sou  kon  sê  daar  vind  'n 
"demokratisering"  van  "teologie"  plaas  wat  die  massas  bevry  van  die  oorheersing  van  die  klerikale  elite  en 
hulle  bemagtig  met  hulle  "gereformeerde  geboortereg"  die  amp  van  alle  gelowiges. 

Die  argumentstyl  en  woordkeuse  dui  enersyds  op  die  invloed  wat  die  marxisme  hier  uitoefen  maar  dan 
verder  dat  die  woord  "teologie"  nie  meer  'n  leer  aangaande  God  is  nie,  maar  eerder  'n  leer  oor  en  van  die 
mens.  Soos  die  marxisme  net  hierdie  wêreld  ken  en  geen  ander  wêreld,  bo  of  buite  hierdie  sigbare  wêreld 
aanvaar  nie,  so  ken  die  nuwe  teologie  geen  God  of  Skepper  buite  die  mens  nie.  Daar  is  net  een 
werklikheid:  hierdie  wêreld  en  die  mens  wat  beheersend  in  hierdie wêreld  staan. 

Hierdie  paradigma-skuij het  'n  aantal  interessante  gevolge  wat  miskien  so  opgesom  kan  word:  1 . Die  leer 
van  God  en  veral  van  die  Drie-enige  God  word  in  twyfel  getrek  of  verwerp.  2.  Dit  bring  mee  dat  Jesus 
Ghristus,  die  Here,  nie  meer  as  God  en  Verlosser  waardeer  word  nie.  Dit  het  op  sy  beurt  aanleiding  gegee 
tot  'n  sogenaamde  "soektog"  na  die  "historiese"  Jesus.  Die  soektog  wat  geen  besondere  belangstelling 
toon  in  die  reëls  van  die  gewone,  historiese  navorsing  nie,  berus  hoofsaaklik  op  die  metodes  van  die 
"modern  deductive  analysis".  Dit  bring  die  wêreldbekende  Amerikaans-Joodse  navorser,  RH  Eisenman 
uit  by  'n  Jesus  wat  'n  weggeloopte  Essener  was.  Ander  gesiene  navorsers  G Knight  en  R Lomas  kom  uit  by 
'n  Jesus  wat  die  stigter  van  die  Vrymesselary  was.  In  ons  land  konstrueer  A van  Aarde  'n  Jesus  wat  so  iets 
soos  'n  straatkind was.  Die  gemeenskaplike  by almal  is  die  verwerpingvan  die  historiese  gegewens  van  die 
Bybel  en  die  aanvaarding  van  ander,  buite-Bybelse  bronne  as  gesaghebbend.  Verder  is  almal  dit  skynbaar 
eens  dat  Jesus  geen  God  of  Goddelike  figuur  is  nie  en  dat  die  kerklike  leer  van  die  maagdelike  geboorte, 
die  opstanding  en  die  hemelvaart  van  Jesus,  op  mites,  legendes  en  inbeeldings  gebou  is.  3.  Die  derde 
gevolg  van  die  paradigma-skuif  is  dat  die  Bybel  nie  as  Wbord  van  God  beskou  word  nie  (daar  is  mos  geen 
God  moontlik  nie)  en  slegs  die  godsdienstige  verstaan  van  gebeure  of  inbeeldings  of  mymeringe  van 
eerbiedwaardige  mense  is.  Ander  soos  Eisenman  is  baie  stellig  dat  Paulus  die  "oorspronklike  boodskap 
van  Jesus"  vervals  het  en  daarmee  die  "stigter"  van  die  Ghristendom  geword  het. 

Hierdie  paradigma-skuif  het  meegebring  dat  die  grondliggende  reformatoriese  verstaan  van  die  Bybel  en 
die  reformatoriese  vadere  se  aanduiding  van  wat  die  hart  van  die  Bybelse  boodskap  is  (=  die 
belydenisskrifte)  bevraagteken  en  verwerp  word.  Dit  het  beteken  dat  die  fondamente  van  die  Ghristelike 
lewensorde  en  etiek  ook  op  'n  glybaan  beland  het.  Die  indruk  wat  deur  die  paradigma-skuif  by  die 
gelowiges  gemaak  word,  is  dat  die  Ghristelike  geloof 'n  vergissing  en  die  kerk  'n  agterhaalde  saak  is. 

Die  paradigma-skuif,  vir  so  ver  dit  ook  in  ons  kerk  deurgewerk  het,  het  heelwat  onrus  en  ongelukkigheid 
tot  gevolg  gehad.  Daarby  kom  dat  die  nuwere,  humanistiese  teologie,  ook  weerstande  oproep.  Dit  lyk  of 
die  vertrek  van  meer  as  1 6 000  gelowiges  uit  ons  kerk  van  1 992  met  hierdie  verskynsel  verbind  kan  word. 
Twee  sake  is  nogal  opvallend.  Die  een  is  dat  die  kerklike  vergaderings  hulle  nie  besonder  aan  hierdie 
ontwikkeling  steur  nie  want  daar  word  weinig  leiding  gegee  oor  hoe  die  gelowiges  die  propaganda  van  'n 
nuwe,  kerklike  hervorming  moet  beoordeel.  Die  ander  saak  is  dat  die  gelowiges  self  onseker  is  oor  die 
egtheid  van  hulle  verstaan  van  die  kerklike  leer  en  die  Evangelie.  Dit  wil  soms  voorkom  asof  die  gelowiges 

nie  seker  is  of  hulle  die  omskrywing  van  die  essensie  van  die  Bybelse  boodskap,  soos  hulle  dit  in  die  kerklike 
belydenisse  hoor  en  nasê,  moet  vertrou  en  glo  nie.  Dit  skep  heelwat  onrus  en  onsekerheid  want  van  alle 
kante  word  gesê  dat  God  nie  bestaan  nie,  dat  die  boodskap  van  ons  verlossing  deur  Jesus  Christus  'n 
vervalste  evangelie  is  en  dat  ons  wat  mens  is  maar  self  ons  heil  in  die  wêreld  moet  probeer  uitwerk. 

Wat  ons  nou  ervaar,  is  dieselfde  wat  gebeur  wanneer  die  koekoek  sy  eiers  in  die  nes  van  'n  ander  voël  lê  en 
dié  dan  niks-vemoedend  die  koekoek-eier  uitbroei.  Die  koekoek-kuiken  groei  dan  vinniger  as  die 
broeivoël  se  eie  kuiken  en  spoedig  skop  die  koekoekkuiken  die  egte  kuiken  uit  die  nes  en  is  dan  die  baas! 
Die  onwaarheid  is  in  die  hart  van  die  kerk  ingedra  en  het  daar  soveel  aanvaarding  gekry  dat  dit  nou  byna 
onmoontlik  is  om  dit  as  kettery  veroordeel  te  kry.  Nou  ontstaan  die  situasie  dat  die  vashou  aan  die  Bybels- 
reformatoriese  teologie  van  ons  kerk  as  kettery  beoordeel  word  deur  die  beterweterige  kerklike 
vergaderings.  Die  gevolg  is  dat  die  orde  en  eenheid van  die  kerk besig  is  om  te verbrokkel. 

Dit  blyk  enersyds  daaruit  dat  die  Evangelieverkondiging  besig  is  om  geleidelik  al  meer  te  vervlak  en  te 
beweeg  na  'n  eentonige  pratery  oor  'n  mensgesentreerde  moralisme.  Baie  preke  wat  in  die  kerk  gehoor 
word,  bevat  nie  eers  meer  'n  pleidooi  vir  'n  christelike  moralisme  nie.  Omdat  alles  om  die  mens  draai  wat 
beheersend  in  die  middelpunt  van  alles  staan,  is  daar  in  die  prediking  nie  meer  plek  vir  die  sonde  nie.  Daarom 
het  die  vraag  na  'n  verlosser  ook  verval . 

'n  Gevolg  van  hierdie  mens-sentriese  denke  is  'n  vlug  na  die  metodisme  en  die  charismatiese  beweging 
waar  die  mens  die  keuse  maak  of  hy  God  wil  dien  en  dan  hom  dienooreenkomstig  bekeer.  Anders  as  in  die 
Dordtse  Leerreëls  is  dit  nou  die  mens  wat  glo  die  vermoë  het  om  te  kies,  te  bepaal  en  te  besluit.  Soos  die 
nuwe  geslag  Bybelwetenskaplikes  self  wil  bepaal  watter  dele  van  die  Bybel  aanvaarbaar  is  en  watter  nie,  so 
bepaal  die  mens  self  wát  hy  wil  glo  en  hoé  hy  God  wil  dien.  Omdat  God  die  liefde  is,  daarom,  so  word 
geleer,  verstaan  Hy  alles,  aanvaar  Hy  alles,  vergewe  Hy  alles  wat  die  mens  doen. 

Die  godsdiensoefening  het  nou  'n  erediens  geword  waar  alles  draai  om  'n  ontmoeting  waar  die  predikant  'n 
plaasvervangende  rol  speel.  Hier  word  die  werklike  teenwoordigheid  van  God  in  die  kerkgebou  deur  die 
predikant  gewaarborg  net  soos  die  altaarsakrament  dit  in  die  Roomse  Kerk  doen.  Daarom  word  allerlei 
bysake  nou  belangrik  soos  kanselklede,  singbare  melodieë  vir  die  gesange,  blomme  en  kerse,  'n  warm 
atmosfeer  en  derglike  meer.  Daarteenoor  het  die  reformatore  niks  meer  gehad  nie  as  'n  leë  gebou  waarin 
die  Wbord  van  God  ( = die  Bybel)  verkondig  is  en  waar  die  sakramente  bedien  is.  Die  openbaring  van  God 
is  nie  gesoek,  soos  Noordmans  sê,  in  "orgelklank  en  wierookwalm"  nie,  maar  in  prediking  en  aanbidding  in 
gees  en  waarheid.  Maar  as  die  soewereine  mens  in  die  plek  van  God  kom,  moet  baie  dinge  verander. 
Daarom  is  die  Bybels-reformatoriese  teologie  glo  nie  meer  aanvaarbaar  nie,  maar  word  dit  bestempel  as 
ouderivetse  teologie  wat  die  postmoderne  mens  glo  nie  meer  aanspreek  nie.  Merkwaardig  genoeg,  toe  die 
"nuwe  teologie"  in  die  kerk  begin  posvat  het,  het  die  kerk  se  groei  tot  stilstand  gekom  en  het  agteruitgang 
op  die  vlak  van  getalle,  die  stoflike  en  die  geestelike  deel  van  ons  kerklike  lewe  geword.  Die 
koekoekkuiken  in  die  nes  van  die  kerk  laat  sy  teenwoordigheid  baie  duidelik  voel. 

So  het  die  teologiese  klimaat  in  en  om  die  kerk  ook  verander  en  sy  eie  probleme  veroorsaak.  Nie  al  die 
veranderinge  in  die  teologie  het  die  gemeente  beroer  nie.  Die  onrus  in  die  kerk  rondom  hierdie  saak  het 
egter  die  gemeente  geraak,  omdat  hierdie  nuwere  opvattings  byna  vanselfsprekend  aanvaarding  in  die  pers 
gevind  het.  Dit  het  by  die  gelowiges  weer  allerlei  vrae  laat  ontstaan  wat  versterk  is  deur  die  standpunte  en 
optrede  van  Afrikaanse  predikante  en  professore  binne  en  buite  die  kerk.  Die  hele  saak  het  nog  lank  nie  tot 
'n  einde  gekom  nie  en  dit  is  duidelik  dat  die  lewe  in  en  van  die  kerk  nie  makliker  gaan  word  nie. 

5.2  Dr  HT  van  Deventer 
vanaf  1 990 

Op  14  Februarie  1990 
kon  prof  WC  van 
Wyk  as  deeltydse  predikant 
van  Pretoria-Oos  en 
voorsitter  van  die  Kerkraad, 
dr  Hennie  van  Deventer  as 
predikant  en  voorsitter  van 
die  Kerkraad  verwelkom, 
nadat  hy  op  12  Desember 
1989  in  die  gemeente 
bevestig  is.  Dit  was  vir  die 
gemeente  'n  besondere 
voorreg  dat  die  gesin  Van 
Deventer  na  Pretoria-Oos 
gekom  het.  Nie  alleen  was 
dr  van  Deventer  toe  reeds 
vanaf  1972  predikant  in  die  Kerk  nie,  maar  het  hy  ook  met  onderskeiding  in  die  gemeentes  Krugersdorp- 
Wes,  Witbank  en  Zuurfontein  dienswerk  van  gehalte  gelewer. 

Naas  sy  dienswerk  in  die  gemeente  en  in  die  Kerk  op  verskillende  liggame  en  rade,  het  dr  van  Deventer  'n 
besondere  belangstelling  in  die  onderwys  getoon.  Uit  die  aard van  ons  kerklike  teologie  is  dit  natuurlik  nie 
vreemd  nie.  Dit  het  dr  van  Deventer  in  die  besonder  aangetoon  in  sy  proefskrif  van  1985  wat  getitel  was: 
"Die  Begronding  van  die  Ned  Hervormde  Kerk  van  Afrika  se  Onderwysbeleid,  1 902 1 985.  'n  Bydrae  tot 
die  Opvoedingsteologie." 

Die  proefskrif  waarvan  die  alombekende  prof  dr  CH  Rautenbach  die  studieleier  en  mede-promotor  was, 
het  aangetoon  dat  ons  Kerk  steeds  die  eis  gestel  het  dat  Christelik-nasionale  onderwys  en  opvoeding  die 
beleid  van  die  Kerk  behoort  te  wees.  Dit  omdat  die  verbondsteologie  die  basis  van  die  Kerk  se  denke  oor 
die  onderwys  en  opvoeding  is.  Immers,  so  kom  die  verband  tussen  die  kerklike  kategese  en  die  openbare 
onderwys  en  opvoeding  na  vore. 

Die  hele  saak  van  die  onderwys,  as  'n  saak  wat  deur  die  owerheid  beheer  en  gestuur  word,  het  na  1 994  en 
die  aanvaarding  van  'n  godsdiens-neutrale  grondwet  vir  die  land,  'n  nuwe  wending  geneem.  In  die 
omstandighede  is  dit,  na  die  mens  gesproke,  gerustellend  dat  daar  in  die  Kerk  manne  soos  dr  van  Deventer 
is  wat  ten  opsigte  van  die  onderwys  leiding  kan  gee.  Dit  doen  dr  Van  Deventer  in  ieder  geval  as  voorsitter 
van  die  Suid-Afrikaanse  Ouerraad  en  as  lid  van  verskillende  ander  strukture  en  organisasies  wat  hulle  met 
die  onderwys  besighou. 

Met  'n  Ringsvisitasie  in  Mei  1 996  het  ds  Nic  Wolmarans  die  belangrike  rol  wat  dr  van  Deventer  ten  opsigte 
van  die  onderwys  speel,  uiteengesit.  In  die  notule  van  die  Kerkraadsvergadering  is  die  volgende 
opgeteken:  "Ds  Wolmarans  verwys  na  die  taak  van  die  onderwys  waarby  die  Kerk  'n  bydrae  lewer.  Die 
gemeente  is  bewus  van  die  onderwysprobleme  en  hoe  nodig  die  regte  onderwys  vir  die  kind  van  die  Kerk 
is.  Dr  Van  Deventer  het  met  sy  ywer  en  toewyding  baie  bereik.  Die  posisie  wat  hy  beklee,  veral  van 
kerklike  kant,  gee  hom  die  reg  om  te  praat.  Dr  Van  Deventer  gee  wonderlike  leiding  en  met  die  steun  van 
sy  Kerkraad,  die  gemeente  en  die  Kerk  in  die  breë  het  hy  groot  hoogtes  bereik.  Die  Kerk  is  dankbaar  dat 

Ds.  A.  N.  van  Niekerk 

Proponente  wat  vir  korter  tye  in  die  gamaante  werksaam  was 
Ds.  M.  R.  Pienaar 


predikante  in  die  gemeente  help  om  aan  dr  van 
Deventer  die  kans  te  bied  om  soveel  van  sy  tyd  aan  die 
onderwyssaak  te  bestee.  Hy  het  onlangs  nog 
samesprekings  gevoer  met  die  Staatspresident  oor  veral 
die  enkelmediumskole  en  moedertaalonderrig.  Ds 
Wolmarans  spreek  sy  dank  en  waardering  uit  teenoor  dr 
van  Deventer  vir  die  feit  dat  hy  Christelik-Hervormd  te 
werk  gaan " 

5.3  Dr  Van  Deventer  in  die  gemeente 

Toe  dr  van  Deventer  aan  die  einde  van  1989  die 
dienswerk  van  predikant  in  die  gemeente 
opgeneem  het,  was  die  gemeente  ongeveer  990  lidmate 
sterk  waarvan  ongeveer  800  belydende  gelowiges  was. 
Op  daardie  stadium  was  die  finansiële  posisie  van  die 
gemeente  redelik  sterk  en  gesond.  Dit  het  die 

gemeente  in  staat  gestel  om  gedurende  1990  ds  MR 
Pienaar  as  dienspligkapelaan  in  die  gemeente  te 
akkommodeer.  Die  ervaring  het  die  gedagte 
gestimuleer  dat  die  gemeente  deur  minstens  twee 
voltydse  predikante  bearbei  moes  word.  Die  oortuiging 
is  bevestig  toe  ds  Japie  Smit,  wat  aangestel  was  as 
predikant  vir  bejaardesorg  in  Pretoria,  in  1991  sy 
dienswerk  neergelê  het.  Omdat  die  Kommissie  van  die 
Algemene  Kerkvergadering  besluit  het  om  nie  vir  ds 
Smit  'n  opvolger  te  benoem  nie,  het  ongeveer  90 
besoekpunte  in  die  verskillende  ouetehuise  in  Pretoria- 
Oos  deel  van  die  bearbeidingspakket  van  die  predikant 
van  Pretoria-Oos  geword.  Dit  het  beteken  dat  dr  van 
Deventer  'n  besondere  swaar werklas  moes  dra.  Hoewel 
prof  WC  van  Wyk  as  deeltydse  predikant  hulp  in  die 
gemeente  verleen  het,  was  sy  bydrae  beperk.  Dit  was 
duidelik  dat  'n  plan  gemaak  moes  word.  Aanvanklik  is 
gedink  aan  'n  pastorale  hulp  maar  vroeg  in  1 993  het  prof 
PS  Dreyer,  die  byna  amptelike  "plannemaker"  van  die 
gemeente,  'n  uitvoerige  verslag  oor  die  bearbeiding  van 
die  gemeente  aan  die  Kerkraad  voorgelê.  Daarin  het  hy 
die  skep  van  'n  tweede  standplaas  bepleit.  Na  heelwat 
bespreking  en  ondersoek,  is  besluit  om  'n  tweede 
standplaas  in  te  rig.  Vir  die  doel  is  die  gemeente  toe  in  'n 
oostelike  en  westelike  deel  verdeel.  Prop  Lynette  Steyn 
is  as  tweede  predikant  beroep  met  die  opdrag  om  veral 
aan  die  gelowiges  in  die  ouetehuise  aandag  te  gee.  Op 
29  Augustus  1993  is  sy  as  predikant  van  Pretoria-Oos 


50 


bevestig. 

Aan  die  einde  van  1 993  is  die  bearbeiding  van  die  gemeente  verder  uitgebrei  toe  daar  uitvoerige  reëlings 
getref  is  om  met  die  studentegemeente  Philadelphia  saam  te  werk.  Daar  is  'n  eksperimentele  ooreenkoms 
aangegaan  waarvolgens  dr  Piet  van  Staden  van  Philadelphia  en  dr  HT  van  Deventer  oor  en  weer  mekaar 
soubystaan.  Diereëlingwatbeplanwasvirdieperiode  1 Maart  1994tot28  Februarie  1995  het  nie  werklik 
van  die  grond  afgekom  nie.  Dit  veral  omdat  dr  van  Deventer  in  April  1 994  ernstig  siek  geword  het  en  toe 
vir  'n  hele  tyd  lank  nie  in  staat  was  om  voluit  te  werk  nie.  Die  ooreenkoms  met  Philadelphis  is  toe 
voortydig  in  September  1 994  beëindig. 

In  die  negentigerjare  het,  oor  die  algemeen,  die  werksaamhede  in  en  van  die  gemeente  gelykmatig 
voortgegaan.  Soos  in  byna  alle  gemeentes  van  die  Kerk  moes  daar  voortdurend  aandag  aan  die  finansiële 
posisie  van  die  gemeente  gegee  word.  Juis  in  die  tyd  het  die  vermoë  van  baie  gelowiges  afgeneem  soos  die 
gemeente  'n  ouer-wordende  gemeente  geword  het. 

5.4  Die  onlangse  verlede 

Oor  die  nabye  verlede  van  die  gemeente  hoef  daar  nie  veel  gesê  te  word  nie  omdat  meeste  van  die 
gebeure  nog vlak  in  die  herinnering van  byna  almal  lê.  Daar  kan  net  daarop  gewys  word  dat  in  1 997 
die  gemeente  die  teleurstelling  belewe  het  dat  ds  Lynnette  Steyn  haar  amp  neergelê  het  en  na  'n  ander 
lewenstaat  oorgegaan  het.  Met  haar  uittrede  was  die  tweede  standplaas  vakant.  Die  kerkraad  het  egter 
geoordeel  dat  dit  miskien  beter  was  om  nie  dadelik  weer  te  beroep  nie.  Dit  het  vanselfsprekend  'n 
taamlike  swaar  las  op  dr  van  Deventer  gelê,  maar  die  saak  is  enigermate  beredder  toe  dr  Barry  van  Wyk  as 
benoemde  predikant  aangestel  is.  Daarby  was  dit  ook  so  dat  'n  hele  aantal  uitgetrede  predikante  in  die 
gemeente  woonagtig  is  en  waar  en  wanneer  nodig  hulp  verleen  het  om  die  gang  van  sake  vlot  te  laat 
verloop. 

In  Julie  2000  het  die  Kerkraad  vasgestel  dat  Pretoria-Oos  'n  ouer-wordende  gemeente  is.  Daarmee  saam  is 
vasgestel  dat  die  gemeente  se  lidmaatgetalle  daal  wat  op  sy  beurt  weer  'n  vermindering  in  offergawes 
meebring.  In  die  afgelope  tien  jaar  het  die  getalle  van  die  gemeente  tog  nie  so  drasties  gedaal  nie.  Daar  is 
vandag  miskien  'n  75  belydende  lidmate  minder  as  in  1990.  Maar  wat  wel  waar  is,  is  dat  die  ontwaarding 
van  die  geld  verskillende  lastige  probleme  vir  die  gemeente  skep. 

'n  Tweede  kenmerk  van  die  gemeente,  wat  die  bearbeiding  nogal  bemoeilik,  is  dat  die  gemeente  taamlik 
uitgestrek  is.  Dit  maak  die  besoek  en  die  bearbeiding  van  die  gelowiges  nie  maklik  nie.  'n  Derde  eienskap 
is  dat  'n  redelike  aantal  van  die  gelowiges  professionele  mense  is  wat  dikwels  belange  buite  die  stad  het. 
Dit  bring  mee  dat  dit  nie  altyd  vir  hulle  moontlik  is  om  alle  gemeentlike  aktiwiteite  by  te  woon  en  te  steun 
nie. 

So  het  die  prentjie  van  die  gemeente  oor  die  vyftig  jaar  van  sy  bestaan  heelwat  verander.  Wat  egter  nie 
verander  het  nie  was  en  is  dat  die  gemeente  'n  gemeente  van  gelowiges  is  wat  deur  die  Wbord  van  God 
bymekaargeroep  is  en  in  die  wêreld  leef  en  werk  as  'n  getuie  van  die  Lewende  God.  Daarby  is  dit  vir  die 
gemeente  'n  gerusstelling  dat  hulle  'n  tradisie  van  diensbaarheid  aan  God  en  Sy  Woord  het.  Daarby  is  dit 
so  dat  met  dr  HT  van  Deventer  en  'n  toegewyde  groep  ouderlinge  en  diakens  en  met  'n  gemeenskap  van 
gelowiges  wat  op  talle  maniere  alreeds  bewys  het  dat  hulle  die  belange  van  die  Koninkryk  van  God  op  die 
hart  dra,  is  die  gemeente  seker  in  staat  om  die  probleme  van  ons  tyd  die  hoof  te  bied. 

In  hierdie  dae  is  'n  woord  uit  Psalm  1 3 seker  van  toepassing: 

"Ek  hou  vas  aan  u troue  liefde 
oor  die  uitkoms  wat  u gee, 
juigmy  hart. 

Ek  wil  sing  tot  eer  van  die  Here 
omdat  Hy  aan  my  goed  gedoen  het." 


HOOFSTUK  6 


DIE  NHSV IN  DIE  CEMEENTE 
6.1  Inleidend 

Die  Sustersvereniging  van  die  gemeente  Pretoria- 
Oos  het  in  baie  opsigte  'n  weldadige  invloed  in 
die  gemeente  uitgeoefen.  Dit  in  die  eerste  plek  omdat 
die  vereniging  'n  deel  van  die  vroulike  gelowiges  in  die 
gemeente  saamgesnoer  het  om  dan  sodoende  'n 
middelpuntsoekende  kern  in  die  gemeente  te  vestig. 
Die  beste  omskrywing  van  die  NHSV  is  seker  die  self- 
verduideliking  wat  in  die  notule  van  16  Januarie  1986 
voorkom.  Daar  staan  opgeteken:  "Die  NHSV  beskou 
hulself  as  gelowige  vroue  wat  bymekaarkom  om 
werksaamhede  wat  die  vrou  aanspreek  ten  opsigte  van 
barmhartigheidsdiens  en  ander  kerklike 
aangeleenthede,  op  'n  ordelike  en  sinvolle  wyse  van 
stapel  te  stuur.  Dit  sluit  in:  kennis  van  die  kerk,  die 
belydenisskrifte  en  die  geestelike  behoeftes  (van  die 
gelowiges)  sowel  as  geloofsversterking.  Daarnaas  die 
insameling  van  fondse  . . . maar  daar  moet  altyd  'n  balans 
gehandhaaf  word  tussen  die  twee  fasette".  As  die 
geskiedenis  van  die  Sustersvereniging  van  Pretoria- 
Oos  oor  die  laaste  vyftig  jaar  nagegaan  word  dan  is 
daardie  beskrywing  letterlik  waar.  Verder  blyk  uit  die 
geskiedenis  hoe  groot  die  invloed  van  die  NHSV  is, 
enersyds  as  'n  vereniging  wat  die  ywer  en  toewyding  van 
'n  groep  gelowige  vroue  gekoordineer  en  gerig  het  en 
sodoende  as  'n  stimulus  vir  die  hele  gemeente  gedien 
het.  Andersyds  het  die  NHSV  soos  dit  'n  goed- 
Calvinistiese  struktuur  betaam,  sy  didaktiese  funksie 
vervul  deur  middel  van  praatjies,  lesings  en 
inligtingsgeleenthede.  Daardeur  is  die  lede  steeds 
beter  toegerus  en  hulle  verstaan  van  hulle  dienswerk 
verdiep  en  verbreed  tot  voordeel  van  die  gemeente. 
Juis  hierin  word  dit  duidelik  hoe  Afrikanervolkskultuur 
en  die  kerk  nie  net  aan  mekaar  verbind  is  nie  maar  ook 
aanvullend  tot  mekaar  bestaan  aangesien  die  gelowiges 
in  die  volk  leef,  bestaan  en  werk.  Daarom  is  die  kerklike 
kultuur  van  ons  kerk  eiesoortig  en  vertoon  dit  die 
tipiese  manier  waarop  die  Hervormde  gelowiges  in 
gehoorsaamheid  aan  God  en  Sy  Wbord  in  die  wêreld  wil 
leef. 


Dr  Barry  van  Wyk 

6.2  Die  geskiedenis  in  breë  trekke 


Die  oudste  notuleboek  van  die  NHSV  wat  in  die  kerklike  argief  bewaar  word,  is  die  notuleboek  wat 
op  22  Maart  1955  begin.  Maar  dan  bestaan  die  NHSV  reeds.  Klaarblyklik  het  die  notule  van  die 
eerste  vergaderings  verlore  gegaan,  moontlik  vanweë  die  studieverblyf  van  ds  en  mev  Mulder  in 
Nederland.  Die  vergadering  van  22  Maart  wat  in  die  konsistorie  gehou  is,  het  onder  die  voorsitterskap  van 
mev  Bessie  Mulder  plaasgevind  en  het  'n  tipiese  program  gehad.  Allereers  was  daar  'n  praatjie  oor 
Indonesië,  die  voormalige  Nederlandse  Kolonie  in  die  Ooste,  wat  toe  vanweë  allerlei  politieke  en 
ekonomiese  woelinge  in  die  nuus  was.  Daarnaas  was  daar  'n  huishoudkunde-demonstrasie  en  'n 
uitgebreide  bespreking  oor  die  insameling  van  fondse  deur  middel  van  'n  kollekte,  'n  straattafel  en  'n  bring- 
en-koop-tee.  Ten  slotte  is  gepraat  oor  die  insameling  van  fondse  en  die  beskikbaarstelling  van  helpers  ten 
opsigte  van  die  tapisserie-paneel  wat  vir  die  Voortrekkermonument-musem  gemaak  moes  word.  Die 
patroon  van  werksaamhede  het  min  of  meer  dieselfde  gebly  behalwe  dat  die  fondsinsamelingsaksie  'n  wye 
reeks  instansies  ten  goede  gekom  het  soos  die  ouderlingsraad,  die  ouetehuise,  die  weeshuis,  die  Trans- 
Oranje  skole  en  nog  meer.  Terselfdertyd  het  die  NHSV  vlytig  saamgewerk  aan  die  viering  van  die  100- 
jarige  bestaan  van  die  gemeente  Pretoria  in  September  1955,  én  die  pogings  om  'n  saalboufonds  in  die 
gemeente  te  loods. 

Vroeg  in  1956  het  die  NHSV  van  mev  Bessie  Mulder  afskeid  geneem  omdat  dr  ES  Mulder  vanaf  1 
Februarie  as  professor  in  OT  Wetenskap  aan  die  kerk  se  teologiese  opleidingsinstansie  aangestel  is.  Die 
N HSV  het  in  mev  Mulder  'n  bekwame voorsitter verloor.  Mev  Oberholzer het van  mev  Mulder  gesê:  "... 
haar  bekwame  leiding  en  vriendelike  glimlag  was  'n  inspirasie  vir  elke  suster."  Gelukkighet  die  Mulders  nie 
uit  die  gemeente  weggetrek  nie,  sodat  mev  Mulder  nog'n  tydjie  in  die  bestuurvan  die  NHSV  kon  dien. 

6.3  Mev  G le  Roux  aan  die  roer 

Met  die  koms  van  mev  Gertie  le  Roux  saam  met  ds  LM  le  Roux  na  die  gemeente,  het  die  NHSV  'n 
inspirerende  leier  gekry.  Sy  was  'n  gebore  leiersfiguur  en  sy  het  die  NHSV  gevorm  tot  'n 
diensorgaan  wat  moeiteloos  en  goed  georganiseerd  byna  foutloos  gefunksioneer  het.  Veral  in  die  eerste 
aantal  jare  van  haar  voorsitterskap  was  fondsinsameling  om  die  kerkskuld  onder  die  knie  te  kry  die  taak 
waarop  sy  die  NHSV  toegespits  het.  Dit  is  veral  gedoen  deur  spyseniering,  meestal  by  troues.  So  netjies 
en  met  sulke  uitsoekgeregte  is  die  werk  gedoen  dat  die  NHSV  van  Pretoria-Oos  spoedig  alombekend  was 
vir  die  hoë  kwaliteit  van  hulle  onthale.  Dit  het  meegebring  dat  die  NHSV  kon  kies  en  keur  waar  hulle  wou 
werk.  So  het  hulle  nie  net  vir  hulleself  naam  gemaak  nie  maar  ook  'n  beeld  van  fyn  beskaafdheid,  keurig 
versorgde  onthale  en  vriendelike  diens  uitgestraal. 

Naas  hierdie  fondsinsamelingstaak  is  baie  aandag  daaraan  gegee  om  belangrike  en  opbouende  inligting 
deur  middel  van  lesings  aan  die  lede  oor  te  dra.  Die  feit  dat  baie  Universiteitsdosente  gevra  is  om  die  tak  te 
kom  toespreek  dui  op  die  standaard  wat  nagestreef  is.  Daarby  het  die  NHSV  van  Pretoria-Oos  baie 
moeite  gedoen  om  aan  die  inwoners  van  die  kerk  se  ouetehuise  iets  ekstra  te  gee.  So  het  hulle  hulle 
ontferm  oor  die  weeshuise  en  veral  die  AH  Potgieter  Kinderhuis  het  besondere  aandag  verdien.  As  die 
kinderhuis  in  1991  sluit  dan  het  mev  Rimkje  Veenstra  vir  meer  as  dertigjaar,  elke  jaar  met  die  steun  van  die 
tak  en  ander  goedgesindes,  so  tussen  1 30  en  1 50  gebreide  truitjies  en  ander  kledingstukke  vir  die  kinders 
bymekaargemaak.  Die  dienswerk  waarmee  sy  in  1 960  begin  het,  het  sy  volgehou  totdat  sy  self  90  jaar  oud 
was. 

Mev  Rimkje  Veenstra  was  die  eggenote  van  Petrus  Jan  Veenstra  met  wie  sy  in  1 927  in  Bloemfontein  getroud  is. 


Sy  kom  uit  'n  streng  Hervormde  familie  in  Friesland  en  het  reeds  op  jeugdige  leeftyd  met  armsorgwerk  in 
die  Hervormde  kerk  gehelp.  Die  egpaar  verhuis  in  1936  na  Pretoria  waar  hulle  'n  melkplaas  net  buite 
Pretoria-Wes  besit  en  bestuur.  Met  die  afstigting  van  Pretoria-Wes  was  mev  Veenstra  stigterslid  en  eerste 
voorsitter  van  die  NHSy  want  ds  Thomas  Dreyer  het  as  ongetroude  predikant  in  1947  na  Pretoria-Wes 
gegaan.  Later was  mev Veenstra  nog vir  3 jaar lid van  die  NHSV-hoofbestuur. 

As  die  gemeente  Elandspoort  en  Wespark  afstig,  is  sy  andermaal  die  spil  waarom  die  NHSV  draai.  In 
daardie  jare  begin  sy  met  die  jaarlikse  insameling  van  klein  geskenkies  vir  die  kinders  van  die  AH  Potgieter 
Kinderhuis  in  Capital  Park. 

In  1958  verhuis  die  gesin  na  Groenkloof  in  Pretoria  en  toe  het  sy  as  lid  van  die  NHSV  van  Pretoria-Oos  dié 
werk  voortgesit.  Hierdie  merkwaardige  vrou  wat  so  'n  besondere  ontferming  getoon  het  vir  die  minder 
bevoorregte  kind  het  haar  lewe  lank  'n  weldadige  invloed  uitgeoefen.  As  lid  van  die  Sustersvereniging  het 
sy  sorg  gedra  dat  die  Vereniging  steeds  by  die  barmhartigheidsdiens  betrokke  was. 

In  1961,  noggeen  tweejaar  nádie  stigtingvan  die  gemeente,  bedank  die  kerkraad  die  Sustersvereniging  vir 
die  groot  bydrae  wat  hulle  gemaak  het  om  die  gemeente  se  skuld  te  verminder.  Die  gemeente  het  die 
kerkgrond  in  Lynnwood  gekoop  vir  £4  000  en  toe  die  kerkgebou  opgerig  wat  destyds  £46  000  gekos  het. 
In  1961  is  die  grond  betaal  en  die  skuld  op  die  kerkgebou  afgewerk  na  £24  000,-  dit  nadat  die  pastorie  in 
Sussexlaan  sonder  skuld  opgerig  is.  In  die  fondsinsameling  het  die  NHSV  'n  belangrike  rol  gespeel.  In 
1 96 1 alleen  het  die  NHSV  £3  000  vir  die  skulddelging  afbetaal.  Dit  was  net  in  daardie  tyd  wat  afgesien  is 
van  die  Engelse  geldstelsel  en  die  desimale  stelsel  met  die  rand  as  basiese  eenheid,  ingevoer  is.  Dit  het  dus 
beteken  dat  die  £3  000  in  die  nuwe  geldeenheid  R6  000  was.  Die  koopkrag  van  daardie  eerste  rand  was 
egter  baie  meer  as  die  van  die  huidige  rand. 

Wanneer  bedink  word  dat  in  1 964  die  NHSV  'n  bedrag  van  R500  nodig  gehad  het  om  die  kerkgebou  van 
nuwe  matte  te  voorsien,  dan  kan  gesien  word  dat  die  rand  in  die  sestigerjare  'n  waardevolle  munt  was. 
Nadat  die  grootste  deel  van  die  kerkskuld  aan  die  einde  van  die  sestigerjare  afbetaal  is,  het  die 
Sustersvereniging  ook  hulle  spyseniering  vir  huweliksonthale  afgeskaal.  Meer  aandag  word  van  nou  af  aan 
barmhartigheidsdiens  gegee. 

Wanneer  die  gemeente  egter  in  1972  besluit  om  'n  nuwe  kerkgebou  in  Waterkloofpark  te  bou  omdat  die 
gebou  in  Lynnwoodweg  aan  die  studente  gemeente  verkoop  is,  word  daar  ook  van  die  NHSV  verwag  om 
weer  'n  stewige  bydrae  te  maak.  Dit  gebeur  dan  dat  die  NHSV  feitlik  elke  jaar  vanaf  1 975  'n  bedrag  van 
R5000  of  meer  aan  die  Kerkraad  kon  oorhandig  vir  skulddelging. 

Dit  is  interessant  om  vas  te  stel  dat  betreklik  vroeg  in  die  sewentigerjare  die  NHSy  naas  die  gewone 
lesings  en  praatjies  wat  op  die  vergaderings  gehou  is,  ook  aandag  aan  Bybelstudie  gee.  Daarvoor  is  veral 
gebruik  gemaak  van  die  dosente  by  die  Teologiese  Opleiding.  Dit  ontwikkel  so  dat  Bybelstudie  elke 
tweede  en  vierde  Woensdag  van  elke  maand,  los  van  die  gereelde  vergaderings  gehou  is.  Veral  prof  PS 
Dreyer  het  hom  baie  vir  die  Bybelstudie  beywer  en  so  het  dit  'n  vaste  onderdeel  van  die  NHSV  se 
dienswerk  geword. 

Telkens  was  dit  ook  die  taak  van  die  NHSV  om  reëlings  te  tref  en  die  spyseniering  te  doen  vir  besondere 
gebeurtenisse  van  die  gemeente.  So  is  die  NHSV  die  spil  waarom  dieherdenking van  die  25-jarige  bestaan 
van  die  gemeente  in  September  1 977  wentel.  Dieselfde  gebeur  met  die  afskeid  van  dr  en  mev  Le  Roux  in 
1 980  en  die  ontvangs  van  die  nuwe  predikantspaar,  ds  en  mev  CL  van  den  Berg,  en  die  herdenking  van  ds 
LM  le  Roux  se  40-jarige  dienstermyn  as  predikant.  Kort  na  ds  Van  den  Berg  se  intreerede  in  Pretoria-Oos, 
op  23  Julie  1 980  is  ds  JP  Naudé  as  tweede  voltydse  predikant  van  die  gemeente  beroep.  Dan  is  ds  LM  le 
Roux  nog  steeds  aan  die  gemeente  verbonde  met  die  opdrag  gevangenesbearbeiding.  Dr  WC  van  Wyk, 
wat  vanaf  1970  as  'n  deeltydse  predikant  aan  die  gemeente  verbonde  was,  het  ook  nog  deel  van  die 

predikantekorps  van  die  gemeente  gevorm.  Die  koms  van  ds  Naudé  na  Pretoria-Oos  het  beteken  dat  mev 
Lida  Naudé  nou  saam  met  mev  Lucia  van  den  Bergas  voorsittervan  die  NHSV  opgetree  het. 

6.4  Die  verhaal  vanaf  1980 

Met  die  koms  van  ds  en  mev  JP  Naudé  na  Pretoria-Oos,  was  daar  vir  die  NHSV  ook  skielik  nuwe 
moontlikhede.  Aanvanklik  is  die  moontlikheid  ondersoek  om  'n  kleuterskool  in  die  gemeente  op 
te  rig.  Die  gedagte  is  egter  laat  vaar  as  dit  blyk  dat  so  'n  projek  'n  kapitaal-belegging  van  tussen  R470  000  en 
R550  000  sou  eis.  Die  gedagte  het  dus  dieselfde  pad  geloop  as  die  gedagte  om  'n  aftree-kompleks  op  die 
oop  stuk  grond  langs  die  kerk  op  te  rig.  Die  NHSV  het  dus  voorlopig  besluit  om  hulle  gewone 
werksaamhede  voort  te  sit. 

Die  aard  van  die  praatjies  waarmee  die  NHSV  onderrig  en  toegerus  is,  toon  van  1 980  af  dat  ons  land  in  'n 
oorlog  betrek  is.  So  het  'n  maj  Liebenberg  gepraat  oor  militêre  diensplig  en  verdere  studie,  prof  PS  Dreyer 
het  gehandel  oor  sielkundige  oorlogvoering  en  daar  is  gepraat  oor  die  vrou  in  die  weermag.  Daarnaas  is 
egter  ook  gepraat  oor  gesinsverryking,  die  huweliksdriehoek  en  oor  Bybelstudie.  Hieruit  blyk  watter 
diens  die  NHSV  aan  sy  lede  gegee  het  deur  hierdie  aktuele  onderwerpe  te  laat  behandel.  Op  30  junie 
1984  het  die  gemeente  in  drie  dele  verdeel  en  moes  die  bates  van  die  NHSV  ook  verdeel  word  tussen 
Pretoria-Oos  en  die  twee  nuwe  gemeentes  Wapadrant  en  Rietvallei.  Dit  was  'n  emosionele  "laaste 
vergadering"  op  26  junie  1984  toe  die  NHSV  vir  oulaas  'n  algemene  vergadering  gehou  het.  By  die 
geleentheid  is  vermeld  hoe  lekker  daar  saam  gewerk  is  ten  behoewe  van  kerk  en  Koninkryk. 

Die  verdeling  het  beteken  dat  die  NHSV  van  Pretoria-Oos  aansienlik  kleiner  geword  het.  Die  breër 
organisasie  waardeur  die  tak  in  agt  wyke  verdeel  was,  elkeen  met  sy  eie  bestuur,  het  nou  ook  grotendeels 
weggeval.  Dit  word  nou  duidelik  dat  die  kleiner  Sustersvereniging  baie  hard  sou  moes  werk  om  voort  te 
gaan  om  jaarliks  ongeveer  R5  000  vir  skulddelging  aan  die  Kerkraad  te  skenk.  Tog  kon  die  NHSV  in  Mei 
1985  Rl  8 000  rentevry  aan  die  Kerkraadleen  en  in  Oktober 'n  skenking  van  R4  000  oorbetaal. 

Dit  is  tog  een  van  die  merkwaardighede  van  ons  kerklike  lewe  dat  die  gelowiges  bereid  was,  en  is,  om  groot 
bedrae  in  te  samel  om  daarmee  kerklike  geriewe  te  skep  sodat  die  Evangelie  in  hierdie  kontinent  voortgang 
kon  hê.  Soos  in  die  meeste  ander  gevalle  was  en  is  die  Afrikaner  die  baanbreker  wat  bou  en  skep  en  so  die 
land  as  'n  geheel  na  'n  beskaafde  samelewingsvorm  lei.  Wat  in  ons  land  is,  is  grotendeels  die  produkte  van 
die  Afrikaner  se  bouwerk  wat  hy  ondanks  die  ander  bevolkingsgroepe  opgerig  het. 

Met  dié  merkwaardige  onverstoorbaarheid  het  die  Sustersvereniging,  net  soos  die  gemeente,  positief 
gewerk  en  gebou  ondanks  die  feit  dat  Suid-Afrika  al  meer  betrokke  geraak  het  in  die  oorlog  in  Angola.  Wat 
begin  het  as  'n  grensoorlog  in  die  destydse  Suidwes-Afrika  het  geleidelik  al  verder  uitgekring.  Dit  was  'n 
merkwaardige  tyd.  Terwyl  die  Suid-Afrikaanse  weermag  in  daardie  geweste  in  'n  bloedige  stryd  gewikkel 
was,  het  verskillende  Afrikaner-  en  ander  instansies  met  verteenwoordigers  van  die  ANC  en  die  SAKP  oor 
oorgawe  onderhandel.  Agterna  gesien  wil  dit  voorkom  asof  die  destydse  regering  'n  dubbele  rol  gespeel 
het:  enersyds  is  binnelands,  op  die  grens  en  in  Angola  hard  geveg  teen  "die  kommunisme".  Andersyds  het 
Afrikaners  in  hoë  posisies  met  die  SAKP-  en  ANC-leiers  in  die  geheim  onderhandel  op  watter 
voorwaardes  hulle  alles  aan  die  SAKP  en  ANC  moet  oorgee.  Dit  was  inderdaad  'n  merkwaardige  tyd. 
Intussen  het  ds  CL  van  den  Berg  besluit  om  met  vervroegde  emeritaat  te  gaan.  Dit  het  beteken  dat  hy  en 
sy  gesin  in  1986  van  die  gemeente  afskeid  geneem  het.  Vir  die  NHSV  was  die  afskeid  van  mev  Lucia  van 
den  Berg  nie  so  maklik  nie  omdat  haar  leiding  in  baie  opsigte  vir  die  gelowiges  'n  voorbeeld  was.  Hegte 
vriendskapsbande  is  ook  gevestig  terwyl  haar  positiewe  geaardheid  in  baie  opsigte  altyd  'n  inspirasie  was. 
Na  haar  vertrek,  het  mev  Frieda  van  Wyk,  die  eggenote  van  dr  DjC  van  Wyk,  die  redakteur  van  (Jie 

Hervomer,  die  leisels  oorgeneem  sodat  die  werksaamhede  rustig  voortgegaan  het. 

Gelukkig  was  die  gemeente  nie  lank  vakant  nie.  In  Oktober  1 986  het  ds  Leon  Nell  en  sy  eggenote  Rina  en 
kinders  na  Pretoria-Oos  gekom  as  opvolger  van  ds  Van  den  Berg. 

Mev  Rina  Nell  het  as  ervare  predikantsvrou  dadelik  die  leiding  geneem  en  na  haar  ontvangs  en 
verwelkoming  op  25  November  1986,  die  beplanning  vir  die  komende  jaar  oorgeneem.  Sy  het  met  die 
praatjies  wat  gereël  is  en  die  sprekers  wat  genooi  is,  die  klem  veral  op  die  werk  van  die  kerk  laat  val.  So  het 
prof  Johan  Koekemoer  op  1 7 Maart  gepraat  oor  sterwensbegeleiding,  prof  G Velthuizen  het  oor  die  vrou 
as  gelowige  gehandel,  ds  Hennie  Visser  oor  die  barmhartigheidsdiens  van  die  kerk  en  so  meer. 

Daarnaas  is  fondsinsameling  ook  stewig  ter  hand  geneem  sodat  die  NHSV  met  bedrae  soos  R8  000,  R5  000 
en  R 1 0 000  die  kerkskuld  help  afbetaal  het.  Die  fondsinsameling  was  deur  middel  van  spyseniering,  maar 
ook  deur  die  vrywillige  bydraes  van  die  lede  van  die  NHSV 

Hier  in  die  nadraai  van  die  dekade  van  tagtig  kon  die  NHSV  saam  met  mev  Rimkje  Veenstra  haar  90e 
verjaarsdag  op  1 Junie  1987  vier.  In  September  het  die  NHSV  by  'n  geleentheid  die  Administrateur  van 
die  kerk  geluk  gewens  nadat  hy  'n  dekorasie  van  die  staatspresident  ontvang  het.  In  1 989  het  die  NHSV 
nog  die  spyseniering  gedoen  by  die  Boltons  se  vyftigste  herdenking  van  hulle  troudag  terwyl  in  November 
1 989  dr  LM  le  Roux  se  tagtigste  verjaarsdag  gevier  is. 

In  Oktober  1989  het  ds  en  mev  Nell  die  pastorie  verlaat  nadat  ds  Nell  as  Superintendent  van  Sending 
aangestel  is.  So  was  die  Nells  se  verblyf  as  predikantspaar  in  die  gemeente  maar  van  korte  duur.  Tog  is 
hulle  dienswerk  in  die  gemeente  waardeer  wat  daaruit  geblyk  het  dat  ds  Nell  se  25-jarige  ampsjubileum  te 
midde  van  groot  belangstelling  in  Februarie  1 990  in  die  gemeente  gevier  is. 

6.5  Die  laaste  dekade  van  die  twintigste  eeu 

Die  laaste  dekade  van  die  eeu  is  met  entoesiasme  aangepak  onder  die  leiding  van  mev  Idilette  van 
Deventer  wat  in  Desember  1 989  saam  met  haar  man  na  Pretoria-Oos  gekom  het.  Die  lewensritme 
van  die  NHSV  was  teen  hierdie  tyd  sodanig  gestandaardiseer  dat  dit  rustig  voortgegaan  het.  Reëlmatige 
praatjies,  organisasie  en  beplanning  vir  fondsinsamelingsaksies,  aandag  aan  gemeentelike  sake  en 
noukeurige  finansiële  bestuur,  was  die  patroon  waarvolgens  geleef en  gewerk  is. 

'n  letwat  trietsige  gebeure  was  die  sluiting  van  die  AH  Potgieter  Kinderhuis  in  Junie  1991.  Veranderde 
bestuurs-  en  versorgingsmetodes  het  meegebring  dat  die  Kinderhuis  oorbodig  geword  het.  Dit  het  ook 
beteken  dat  die  jaarlikse  skenking  van  truie  en  winterklere,  wat  al  'n  tradisie  by  die  NHSV  geword  het,  nou 
verval  het.  Dieselfde  jaar,  in  Oktober,  het  'n  terugslag  die  Vereniging  getref,  toe  'n  diefstal  van  hulle 
voorrade  uit  die  stoorplek  by  die  kerk,  die  susters  baie  ongerief  veroorsaak  het.  Dit  het  die  susters  egter 
nie  daarvan  weerhou  om  hulle  jaarlikse  skenking  aan  die  Kerkraad  te  maak  nie.  Uiteindelik,  in  1 993,  het  die 
versekering  die  grootste  deel  van  daardie  skade  vergoed. 

Die  jaar  1 993  het  'n  verdere  besonderheid  opgelewer  toe  daar  'n  tweede  standplaas  in  die  gemeente  geskep 
is.  Dit  sou  nie  alleen  verligting  aan  dr  van  Deventer  gee  nie  maar  ook  prof  WC  van  Wyk  se  pligte  afskaal. 
Op  19  Augustus  is  prop  Lynette  Steyn  as  tweede  predikant  van  Pretoria-Oos  bevestig,  die  eerste  vroue- 
predikant  wat  in  die  gemeente  sou  staan.  Uit  die  aard  van  die  saak  is  sy  ook  by  die  NHSV  verwelkom  en  is 
oudergewoonte  die  pastorie  versorg  voordat  sy  daar  ingetrek  het. 

Die  werksaamhede  van  die  NHSV  het  in  die  negentigerjare  in  vaste  bane  verloop.  Aanvanklik  het  mev 
Idilette  van  Deventer  die  leiding  geneem.  In  1 998  egter  het  mev  Zona  Wessels  waargeneem  as  voorsitter 
toe  mev  van  Deventer  meer  aandag  aan  haar  akademiese  studie  en  loopbaan  wou  gee.  Die  waarnemende 
voorsitterskap  het  tot  die  volwaardige  voorsitterskap  uitgegroei.  Met  mev  Wessels  se  goeie  en 

doelgerigte  leiding  het  die  NHSV  steeds  'n  krag  in  die  gemeente  gebly.  So  stadigaan  gebeur  dit  nou 
meermaal  in  die  NHSV  dat  die  voorsitterskap  nie  meer  deur  'n  predikantsvrou  beklee  word  nie.  In  baie 
opsigte  is  dit  'n  goeie  ontwikkeling  aangesien  daar  so  baie  bekwame  vroue  lede  van  die  NHSV  is  en  dit  byna 
onnodig  is  om  die  predikantsvrou  onder  die  verpligting  te  plaas  om  altyd  die  NHSV  te  lei. 

Gedurende  die  negentigerjare  het  die  NHSV  voortgegaan  met  barmhartigheidsdiens  en  veral  baie  steun 
aan  die  Machteld  Postmus-tehuis,  wat  binne  die  grense  van  die  gemeente  geleë  is,  gegee.  Die  ander  tehuise 
van  die  NHSV  is  ook  ondersteun,  maar  dit  blyk  tog  uit  die  notules  dat  Machteld  Postmus  'n  baie  spesiale 
plekkie  in  die  belangstelling  van  die  NHSV  gehad  het.  Maar  naas  die  tehuise,  het  die  NHSV  talle  ander 
liggame  en  instansies  gehelp.  In  die  verband  was  daar  heelparty  gemeentes  in  Pretoria  en  elders  wat  van  tyd 
tot  tyd  ondersteun  is.  Ook  binne  die  gemeente  het  die  NHSV  gehelp,  ondersteun,  getroos  waar  dit  nodig 
was  en  ook  daar  waar  daar  vreugde  of  dankbaarheid  beleef  is,  het  die  NHSV  met  'n  onthaal  of  'n  ruiker 
blomme  die  geleentheid  versier.  Terselfdertyd  het  die  NHSV  telkens  ook  gehelp  om  die  kerkgebou  se 
doelmatigheid  te  verhoog.  So  is  in  1 996  die  mikrofone  in  die  kerk  vervang  met  'n  beter  stel,  die  gordyne  in 
die  saal  is  vervang  met  blinders  en  in  2000  is  'n  spesiale  aksie  geloods  om  die  stoele  in  die  kerk  weer  nuut  oor 
te  trek  sodat  die  kerkgebou  in  2002  met  die  viering  van  die  halfeeufees  weer  nuut  sal  wees.  Terselfdertyd 
het  die  NHSV  reëlings  getref  om  die  bestaande  kanselkleed  wat  nog  deur  mev  Hoek  geweef  is  en  wat  al 
taamlik verbleik  het,  te  vervang  deur  'n  nuwe  kanselkleed.  Daar  is  toe  besluit  dat  die  ou  kanselkleed  geraam 
sal  word  en  op  'n  geskikte  plek  in  die  kerkgebou  opgehang  en  bewaar  sal  word. 

In  die  negentigjare  is  voortgegaan  om  reëlmatig  praatjies  aan  te  bied  om  sodoende  die  lede  van  die  NHSV 
in  te  lig  en  toe  te  rus  vir  hulle  dienswerk.  So  was  1 998  die  Jaar  van  die  Jeug  en  is  verskillende  onderwerpe 
wat  die  temabelig,  behandel.  In  die  jaar  2000  is  die  tema:  "Die  vrugte  van  die Heilige  Gees" , behandel  en  in  2001 
het  dit  gegaan  oor  "die  wêreld  van  die  Bybel."  In  baie  gevalle  het  lede  van  die  NHSV  van  die  onderwerpe 
behandel.  Dit  was  gou  duidelik  dat  in  die  NHSV  self  groot  kundigheid  is.  Dit  het  vanselfsprekend  die 
dienswerk  van  die  NH  S V op  'n  hoë  peil  gehou. 

AI  die  werksaamhede  van  die  NHSV  was  en  is  natuurlik  alleen  moontlik  as  daar  ook  stoflike  middele  is. 
Daarvoor  het  die  NHSV  ook  self  gesorg  deur  'n  vaste  program  van  spysenieringfunksies  te  volg  en  daardie 
inkomste  is  aangevul  deur vrywillige  bydraes.  Gedurende  die  laaste  paar jaar  het  die  NHSV jaarliks  bedrae 
van  R25  - R35,000  ingesamel  en  dan  weer  bestee  soos  dit  nodig  geag  is.  Dit  dui  op  die  ywer  en  die 
toewyding  van  die  susters. 


6.6  SLOTOPMERKING 

As  dit  alles  so  vermeld  word,  dan  is  dit  seker  goed  om  daaraan  te  dink  dat  in  die  Bybelboek,  Spreuke  van 
Salomo,  31:10-31,  daar  'n  uitgebreide  waardering  opgeteken  is  oor  die  deugsame  vrou  of,  soos  die 
nuwe  vertaling  dit  wil  hê:  'n  knap  vrou.  Die  deugde  wat  daar  beskryf  word,  is  maar  dieselfde  wat  die  lede 
van  die  NHSV  ten  toon  stel  en  waarmee  hulle  die  gemeente,  die  kerk  in  breër  verband  en  die  gemeenskap 
dien.  So  gesien,  is  die  NHSV  'n  besondere  krag  ten  goede  in  die  gemeente  en  kan,  as  daar  so  gekyk  word 
wat  daar  die  laaste  vyftigjaar  vermag  is,  alleen  met  groot  dankbaarheid  vasgestel  wordgt  dat  die  NHSV  van 
Pretoria-Oos  inderdaad  soos  'n  seën  in  die  gemeente  was  en  is. 

SLOTOPMERKINC 

Wanneer  die  vyftig  jaar  van  die  geskiedenis  van  Pretoria-Oos  so  oorsigtelik  beskryf  word,  dan  is  dit 
duidelik  dat  die  gemeente  van  Jesus  Christus  in  die  wêreld  leef,  al  is  hulle  nie  van  die  wêreld  nie. 
Die  gemeente  is,  teen  wil  en  dank,  deel  van  die  samelewing  en  daarom  gebeur  dit  dat  die  strominge  en 
tendense  wat  in  die  samelewing  voorkom,  ook  in  die  gemeente  'n  weerklank  het.  Die  besondere  klem  wat 
vanaf  1994  op  menseregte  en  die  belang  van  die  enkeling-mens  gelê  word,  het  in  sommige  gevalle  ook 
beteken  dat  die  enkeling  hom  belangriker  geag  het  as  die  geheel  en  dat  verwag  is  dat  die  gemeenskap  van 
gelowiges  diensbaar  moet  wees  aan  mense  en  nie  in  die  eerste  plek  aan  God  nie.  So  word  die  teokratiese 
lewensuitkyk  van  die  gemeente  bevraagteken  en  selfs  verwerp.  Waar  dit  alles  kan  heenvoer,  hoef  nie  nou 
bespreek  te  word  nie,  maar  dit  is  duidelik  dat  die  gemeente  algaande  al  meer  beproef  sal  word. 

As  hier  egter  teruggekyk  word,  is  dit  nie  moeilik  om  vas  te  stel  dat  die  Here  God  die  laaste  vyftig  Jaar  sy 
hand  oor  die  gemeente  gehou  het.  Hy  het  deur  sy  Woord  en  Gees  die  gemeente  versamel  en 
bymekaargehou.  Daardie  wete  wat  aan  ons  gegee  word  uit  die  geskiedenis  kan  ook  dien  om  ons  moed  te 
gee  vir  die  pad  wat  voorlê. 

Miskien  is  dit  tog  goed  as  ons  tot  slot  en  as  toekomsperspektief  'n  paar  reëls  uit  Hoofstuk  5 van  die  bekende 
Dordtse  Leerreëls  van  1 6 1 9 hier  voorhou: 

"Hulle  wat  Godna  sy  voorneme  tot  die  gemeenskap  van  Sy  Seun,  ons  Here  jesus  Christus,  roep  en  deur  die 
Heilige  Gees  wederbaar,  verlos  Hy  wel  van  die  heerskappy  en  die  slawerny  van  die  sonde.  Tog  verlos  Hy 
hulle  in  hierdie  lewe  nie  heeltemal  van  hulle  sondige  natuur  en  bestaan  nie. 

Hieruit  ontstaan  die  daaglikse  sondes  van  swakheid  en  selfs  die  allerbeste  werke  van  die  heiliges  is  nog 
gebrekkig,  daarom  moet  hulle  hulle  voortdurend  voor  God  verootmoedig,  hulle  toevlug  tot  die 
gekruisigde  Christus  neem,  die  sondige  natuur  hoe  langer  hoe  meer  doodmaak  deur  die  Gees  van  die 
gebed  en  die  heilige  geloofshandelinge,  en  vurig  na  die  bereiking  van  volmaaktheid  verlang.  So  moet  hulle 
volhard  totdat  hulle  losgemaakvan  hierdie  sterflike  liggaam,  met  die  Lam  van  God  in  die  hemel  regeer. 
Vanweë  hierdie  oorblyfsels  van  die  inwonende  sonde,  en  ook  vanweë  die  aanvalle  van  die  wêreld  en  die 
Satan,  kan  die  bekeerdes  nie  in  die  genade  volhard  as  hulle  aan  hulle  eie  kragte  oorgelaat  word  nie.  Maar 
God  is  getrou.  Uit  barmhartigheid  bevestig  Hy  hulle  in  die  genade  wat  eenmaal  aan  hulle  gegee  is,  terwyl 
Hy  hulle  ook  tot  die  einde  toe  kragtig  bewaar. " 

DIE  GEMEENTE  VANDAG 


'n  Fotobeeld 


DIEKATEGESE 

Naas  die  prediking 
bly  die  kategese 
een  van  die  belangrikste 
opdragte  van  die  kerk 
van  Christus.  Oor  die 
afgelope  vyftig  jaar  is 
talle  kinders  in  die 
gemeente  gedoop  en 
baie  van  hulle  in  die 
kategeseklasse  tot  en 
met  belydenis  van 
geloof  onderrig.  Die 
kerkraad  het  deurgaans 
probeer  om  toe  te  sien 
dat  daar  voldoende  en 
bekwame  kategete  vir 
die  taak  aangewys  word. 
Huidig  beskik  die 
gemeente  steeds  oor  die 
vrywillige  diens  van  'n 
span  toegwyde  kategete 
onder  leiding  van  die 
kategesehoof,  diaken 
Fraser  Parker.  Saam  met 
die  predikante  was  daar 
ook  deurentyd  senior 
kategete  wat  die 
afronding  en 
voorbereiding  van  die 
finalejaar  katkisante 
waargeneem  het  en  dit 
steeds  doen. 
Staatmakers  in  die 
jongste  tyd  was 
ouderling  Sakkie 
Prinsloo  en  Dries  de 
Bruyn,  diaken  Fraser 
Parker  en  suster  Zona 
Wessels. 


'N  AANTAL  FUNKSIONARÍSSE  VAN  DIE  GEMEENTE 


Voor  (Vriil):  Friena  Maritz  [Koórdineerder:  Pastorale  Dienste),  Karla  van  Heerden  [Serkretaresse  Diakenvergaderini}) 
Dr  Hennie  van  Deventer,  Zona  Wessels  (Voorsitter.  NHSV),  Louis  Wessels  [Voorsitter:  Finansiële  Komissie) 
Agter  [Vrnl):  Sakkie  Prinsloo  (Voorsitter:  Komitee  Pastoraat  en  Presbiteraat), 

Peet  van  Jaarsveld  [Voorsitter:  Komitee  Apostolaat),  Roelf  Coertze  [Voorsitter  Diakensvergadering) 

Ajivesiý:  Oudl  Rowan  Cronje  [Voorsitter  Ouderlingeverýadering) , oudl  Barto  du  Plessis  [Skriha  en 
Sekretaris  van  die  Ouderlinýeverijadering) , oudl  Arnett  Wilkes  [Voorsitter:  Ekumene) 


DIE  FINANSIELE  KOMMISSIE 


Met  Dr  Louis  Wessels  as  voorsitter  en  ouderling  Jan  (StooO  Nel  as  kassier  oor  baie  jare,  het  die 
Finansiële  Kommissie  soms  spanningsvolle  tye  met  begotings  wat  net  nie  wil  klop  nie  en 
gevolglike  groeiende  oortrokke  fasiliteite  ervaar.  Tog  het  die  lede  van  die  Kommissie  deurgaans  met 
toewyding  en  besondere  insig  en  beplanning  die  gemeentelike  finansies  deur  moeilike  vaarwaters  gelei. 
Aanbevelings  van  die  Kommissie  is  nie  altyd  ewe  entoesiasties  deur  die  kerkraad  en  ander  meerdere 
vergaderings  ontvang  nie.  Tog  het  dit  op  die  langer  duur  goeie  resultate  gelewer  sodat  die  gemeente  tans 
daartoe  in  staat  is  om,  nie  net  na  sy  eie  belange  om  te  sien  nie,  maar  om  ook  byvoorbeeld,  na  'n  gemeente 
soos  Elandspoort  uit  te  reik  en  steun  op  talle  gebiede  verskaf.  Tans  dien  die  skriba,  ouderling  Barto  du 
Plessis,  diakens  Roelf  Coertze  en  john  von  Well  en  broeder  Adriaan  Lotriet  en  die  predikant  van  die 
gemeente  op  die  Kommissie. 


DIE  OUDERLINGEVERGADERING  EN  SY  KOMITEES 

Sedert  die  inwerkingtreding  van  die  huidige  Kerkorde,  het  die  Ouderlingevergadering  'n  baie  groter 
verantwoordelikheid  vir  die  gemeente  op  sy  skouers  geneem.  Aanvanklik  onder  die  bekwame  leiding 
van  ouderling  Sakkie  Prinsloo  en  tans  ouderling  Rowan  Cronje,  is  die  Ouderlingevergadering  goed  en 
deeglik  georganiseer,  Hierin  is  hulle  aanvanklik  deur  ouderling  Piet  Botha  en  tans  ouderling  Barto  du 
Plessis  as  sekretarisse  bygestaan.  Daar  bestaan  tans  vyf  komitees  wat  die  Ouderlingevergadering  bystaan 
en  adviseer,  naamlik: 

Pastoraat  en  Presbiteriaat  olv  ouderling  Sakkie  Prinsloo; 

Erediens  olv  Dr  Hennie  van  Deventer' 

Apostolaat  olvouderling  Peet  van  jaarsveld' 

Ekumene  olv  ouderling  Arnett  Wilkes,  en  Gesinsorg  olv  diaken  Friena  Maritz. 

Die  onderskeie  komitees  probeer  om  te  midde  van  baie  vol  programme  van  die  lede  op  gemeentelik  en 
ringsvlakke  leiding  en  advies  oor  die  werksaamhede  en  verantwoordelikhede  van  die  komitees  te  gee. 


DIE  DIAKENSVERGADERING 

Onder  die  besondere  en  bekwame  leiding  van  diaken  Roelf  Coertze  as  voorsitter  en  diaken  Karla  van 
Heerden  as  sekretaresse,  lewer  die  Diakensvergadering  uitmuntende  diens  ten  opsigte  van  die 
Barmhartigheid  in  die  gemeente,  die  Ring  van  Pretoria  en  in  wyer  kerkverband.  Die  invordering  van 
fondse  vir  die  Diens  van  Barmhartigheid  en  die  besteding  daarvan  word  met  groot  omsigtigheid  beplan  en 
uitgevoer.  Die  Vergadering  ontvang  genoegsame  frondse  om  in  die  gemeente  se  eie  beperkte  behoeftes 
te  voorsien  en  veral  om  bydraes  te  maak  om  behoeftige  lidmate  in  ander  gemeentes  te  ondersteun.  Wat 
hierdie  groep  lidmate  se  dienswerk  so  besonder  maak,  is  hulle  gesindheid  dat  nie  net  materiële  nood  nie, 
maar  ook  geestelike  en  selfs  professionele  behoefte  die  nodige  aandag  kry. 

PASTORALEDIENSTE 


Pastorale  Dienste  het  in  Junie  2001  in  Pretoria-Oos  Gemeente  ontstaan.  Die  doel  van  die  diens  is  om 
aan  alle  lidmate  van  die  gemeente  sorg  en  hulp  vanuit  'n  geloofsperspektief  te  bied.  Die  diens 
konsentreer  veral  op  Bejaardesorg  en  Siekesorg.  Die  missie  van  Pastorale  Dienste  is  om  soveel  moontlik 
lidmate  van  die  gemeente  betrokke  te  kry  by  hierdie  uitreik  na  mekaar.  Op  hierdie  wyse  kom  die  Liggaam- 
van-Christus  model  werklik  tot  stand,  maw  dat  die  gemeenskap  van  gelowiges  almal  volgens  hul  betrokke  is 
en  werk  in  die  gemeente van jesus  Christus.  Friena  Maritz  koordineer tans  hierdie  diens. 

Die  Sekesorg  Diensgroep  besoek  siek  lidmate  van  die  gemeente  tuis  en  in  hospitale.  Hierdie  Diensgroep 
besoek  ook  alle  Hervormde  lidmate  in  Little  Company  of  Mary  op  'n  weeklikse  asis.  Die  diensgroep  het  in 
2002  twee  seminare  aangebied  oor  Depressie  en  Genadedood  onderskeidelik,  waarna  die  gemeente 
uitgenooi  is. 

Die  Diensgroep  vir  Bejaardesorg  besoek  en  ondersteun  bejaardes  van  die  gemeente  tuis.  Daar  is  vier 
aftree-oorde  binne  die  gemeente  se  grense  waar  eredienste  maandeliks  en  sosiale  byeenkomste  van  tyd  tot 
tyd  aangebied  word.  Die  diensgroep  bied  ook  jaarliks  'n  Kersfunksie  aan  waarna  al  die  senior  lidmate  van 
die  gemeente  uitgenooi  word. 

Ander  Diensgroepe  wat  tans  in  die  gemeente  funksioneer,  is  die  Diensgroep  vir  Nuwe  Intrekkers  en  die 
Diensgroep  vir  Materiële  Sorg  wat  reeds  meer  as  tien  jaar  hulp  verleen  aan  Elandspoort  Gemeente  en  ander 
hulpbehoewende  instansie  binne  en  buite  die  gemeente. 


GESPREKSGROEP2002 


Gespreksgroep  2002  is  'n  belangegroep  wat  studente,  jong  getroudes  en  jong  werkendes  saambind. 

Die  groep  is  ongeveer  drie  jaar  gelede  deur  Dr  HT  van  Deventer  in  die  lewe  geroep  en  is  met 
ongeveer  dertig  gereelde  lede  steeds  aktief.  Behalwe  vir  'n  heerlike  staptoer  in  Maart  2002,  kom  die  groep 

tweeweekliks  byeen  rondom 
Bybelstudie,  aktuele  temas  of  sosiale 
geleenthede. 


Stappers  tydens  die  Gespreksgroep  se 
staptoer  in  Maart  2002 
hy  die  Hartebeespoortdam 

Die  preekstoel  is  ýeskeiik  detir  wyle  Jitze  Veenstra  (toe  verhoiide 
aaii  die  Proefplaas,  LIP)  Dil  was  sy  weiis  dat  ^eeii  hedrag 
ooit  geiioem  oj ýeiioluieer  word  iiie  Hy  woii  as  doiialetir 
vait  die  groot  bydrae  lol  oiis  kerkýeboii,  aiioiiiem  bly 


Enkele  ^ewaardeerde  senior  lidmate  van  ons  gemeente-.  ProJ.  Piet  Hoek,  Dr.  P W.  Venter, 
M«r.  Hendrik  Vermooten,  Mev.  Marié  Dreyer,  Ds.  Thomas  Dreyer 


Die  oudste  lewende  predikant  van  ons  kerk  en  een  van  die  oudste  lidmate, 
Dr.  P W.  Venter.  Hier  is  hy  saam  met  sy  dogter,  ouderling  Helené  Fourie  en 
Dr  Van  Deventer.  Dr.  Venter  woon,  ten  spyte  van  sy  97  jarige  ouderdom, 
haie  gereeld  die  eredienste  by. 


Die  huidige  kanselkleed  is  deur  wyle  Mev.  Hester  Hoek  geweef  en  later,  nadat  dit 
deur  vandaliste  beskadig  is,  deur  wyle  Mev.  Debora  Bolton  herstel.  Hier  staan 
Prof  Piet  Hoek  saam  met  Dr  van  Deventer  by  dié  kanselkleed 


Die  pragtige  orrel  met  drie  manuale,  ongeveer  isoo  pype  en  144  registers 


van  die  gemeente:  Wemer  Knoetze 


Een  van  ons  kategeseklasse  saam  met  hulle  ketegeet,Annemarie  van  Biljon 

Lidmatí  voor  die  erediens  en  tydens  die  san^oefening 


Ons  ýemeente  se  vriendelike  span  kategete.  Ema  Van  Zyl,  Karin  Kok,  Annemarie  van  Biljon,  Santie  Neven, 
Ema  van  Staden,  ElyKuhn,  Henda  Parker,  Erazer  Parker,[hoof),  Shirley  Myburgh,  Andre' van  derMerive, 
Erederik  van  Oosten,  Zona  Wessels,  Coenraad  Strydom 


Kirchner  Van  Deventer,  voormal 
koster,  saam  met  sy  pa 


Nog  lede  van  die  Kerkraad,  November  2002 

Dr.  Van  Deventer,  Barto  du  Plessis  (Skriba),  Erasen  Parker,  Laurie  Rudman,  Herman  van  der  Merwe, 
Tienie  Vertck,  Lettie  Buitendag,  Peet  Oosthuizen,  Sarel  Myburgh,  Helene'  Eourie,  Willem  Ahlers, 
John  Roos,  Das  Konig,  Murray  Marx 


Die  hoeksteen  van  ons  kerkgebou  is  op  4 November  1972  deur  wyle  Dr.  L M.  Le  Roux  gelê.  Die  gemeente 
is  bevoorreg  om  die  argitek,  Mnr.  Hendrik  Vermooten,  nog  in  ons  midde  te  hé 


P,  GEMEENiTE 

'■  PRET»)RIA-OOS 

Jesus  CHRISTUS  is  self 
OIE  HOEKSTF.EN  VAN 
DIE  GEMEENTE. 

EE.  2:20 

HIERDIE  STEEN  IS  (lELÊ  DEUR 

Dr.  LM.LeROUX 


Hennie  van  Deventer,  voormalige  koster  | 

saam  met  sy  pa  | 

i úí 

h MÊ 

Proj  Piet  Dreyer  tydens  die  huweliksbevestiging  van  Dr  Hennie  en 
Idilette  van  Deventer  op  9 Januarie  í97í 


JONGESVANGEES 

Die  Jonges  van  Gees  is  'n 
sosiale  groep  wat  alle 
sestigerplusse  in  die  gemeente 
saambind.  Die  groep  kom  een 
maal  per  maand  byeen  rondom  'n 
interessante  tema  of  sosiale  kuier. 
Die  hoogtepunt  van  2002  was  die 
weeklange  toer  na  Oos-Vrystaat  en 
Lesotho. 


Jonges  van  Gees  toer^roep  wat  in 
September  2002  die 
Oos-Vrystaat  en  Lesotho  besoek  het. 


BYBELSTUDIE 

Daar  bestaan  twee  baie 
aktiewe  Bybelstudiegroepe 
in  die  gemeente.  Beide  groepe  is 
jare  gelede  deur  die  geliefde  Prof 
PS  (Piet)  Dreyer  in  die  lewe 
geroep.  Vir  ‘n  baie  lang  tydperk  en 
tot  sy  skielike  dood,  het  wyle  Prof 
Piet  beide  groepe  gelei.  Die  lede 
praat  nog  gedurig  met  groot 
waardering  van  sy  besondere 
insigte  en  kennis  van  die  Skrif. 
Huidig  kom  die  twee  groepe  op 
Woensdae  09:00  en  Donderdae 
18:00  onder  die  leiding  van  dr 
Hennie  van  Deventer  bymekaar. 
Benewens  die  studie  van 
Bybelboeke  uit  die  Ou-  en  Nuwe 
Testament  handel  die  studie 
dikwels  oor  spesifieke  temas.  Die 
lede  neem  entoesiasties  deel  aan 
die  besprekings  en  lewer  so 
bydraes  van  onskatbare  waarde. 

WERFVARIA 


Í~]V  T Baie  welkome  gas  in  ons  lidmate  se 
T \|  h u i s e is  Werfvaria,  ons 
gemeenteblad.  Voorheen  was  die  blaadjie 
gewoon  bekend  as  ons  Kwartaalblad,  maar 
intussen  is  dit  herdoop  na  Werfvaria.  Die 
bedoeling  is  om  die  verskeidenheid  van 
aktiwiteite  van  die  gemeente  op  eie  werf 
bekend  te  stel  en  tegelyk  die  lidmate  van 
ander  noodsaaklike  inligting  te  voorsien. 
Aanvanklik  is  die  Werfvaria  deur  Altemarie 
Nel  versorg  en  later  deur  Diana  Henry.  Tans 
is  Lazija  Klopper  vir  die  samestelling  en 
versorging  van  die  Werfvaria 
verantwoordelik. 

Lazija  Klopper 
Werfvaria 


PERSONEEL  HUIDIG  IN  DIENS  VAN  DIE  GEMEENTE 


Vbor  (Vlnr): 

Dtana  Henrj  (Sekretari^e  beampte), 

Lettie  Buitendag  (Kolporteur  / Skriba  vir  registrasie) 
Dr  Hennie  van  Deventer, 

Friena  Maritz  (Koordineerder:  Pastorale  Dienste) 
Agter  (Vlnr): 

George  Ma^agula, 

Anna  Stvele,  _ 

Marcus  Masemola 

Oms  allyd  vriendelike  Sekretariéíe  beampte,  Diatia  Heitry 
voor  die  reketiaar  aaii  die  iverk 


Altemarié  Nel,  vorige  Sekretariële  heaiiipte  en  haar  man  Johaii 


Die  nimlike  Lettie  Buitenda^,  tagti^  jaar  oud  en  ywerige 
Skriba  vir  registrasie  voor  haar  lessenaar 


Twee  koppe  is  altyd  beter  as  een.  Dr  van  Deventer  en  Diana  wonder  saam  oor 
'n  prohleem  oj  twee 


'n  Besondere  bate  vir  ons  gemeente 
is  die  koórdinering  van  alle  pastorale 
dienste.  Ons  is  gelukkig  om  die 
haie  hekwame  diens  van 
Friena  Maritz  hiervoor  te  hê 


Die  gemeente  se  haie  begaafde  orrelis  vir  die  afgelope  tien  jaar,  Prof  Gerrie  Boot.  Hier  is  hy  voor  die  orrel 
saam  met  sy  eggenote  Annie. 

j. 


le  onse  vaóen 


o 


^ade/í/  uml  uv  die/ 
kemet  ls/,  laal  iv^^Yiaam/ 
^eAeiZií^  uuvvd/; 
laai/  u/  konlnÁ/u^  kom/; 
laut/  u/  umI/ ooÁ/ ap/ die/ 
aatde/ ^esAled, 
net  soos/  Uv  die/  ^^^temet. 


^ee/ons/  uanda^ons/ 
daacflÁAse/  átood; 
etv  ue/ifeef  ons/, 
ons/ oo/d/iedin^ 
soos/  ons/  ooÁ/ dié/  ue/ufeeue/ 
umi/  teen  ons/  oo/ii/iee/; 

en  laai/ ons/  nle/ 
in/  ueAeoeAiní^  kom/  nie/, 
maa/v  ue/vlos/ ons/ 
uandie/^Y?)ase/. 


^^ani/  aan  beAoo^  die/ 

koninÁ/u^  en  die 
k/va^endie/ 
keetiiÁAeid 
toi/  in/  eujixjAeid 


sdmen 


YHaitens/  6:  9-13 


